
JOHANNES DØBEREN 


MENIGHEDENS historie har Jesus af Nazaret en forløber. 

Johannes er den om hvem profeterne har talt: se, jeg sen- 
der min engel foran dig, som skal berede dig vejen. Der lyder 
en røst af en som prædiker i ørkenen: bereder Herrens vej, 
gør hans stier rette. 

Johannes opholdt sig i ørkenen og prædikede bodsdåb til 
syndernes forladelse. Og hele Judæa gik ud til ham ligesom 
også folk fra Jerusalem, og de lod sig døbe af ham i Jordan 
og bekendte deres synder. Han var klædt i en kamelhårskappe 
med et læderbælte om livet, og han levede af græshopper og 
vild honning. 

Da han så mange farisæer og saddukæer komme ud for at 
blive døbt, sagde han til dem: I øgleyngel, hvem har lært jer 
at undløbe den kommende vrede? Bær bodens retskafne frugt. 
Tro ikke I kan sige ved jer selv, Abraham er vor fader, jeg 
siger eder, Gud kan opvække Abraham børn af disse stene. 
Øksen er allerede lagt ved træernes rod, det træ som ikke 
bærer god frugt, bliver hugget om og kastet i ilden. 

Folket spurgte ham: hvad skal vi da gøre? Han svarede: 
den som har to klædninger skal give den ene til den som ingen 
har, og den som har mad gøre ligeså. Der kom også toldere 
og spurgte: hvad skal vi gøre, og han sagde til dem: kræv 
ikke mere end loven byder. Soldaterne spurgte: hvad skal da 


& vi gøre? Han svarede: pres ikke penge ud af folk ved vold 
; og list, men lad jer nøje med jer sold. 


Efter mig kommer der en som er stærkere end jeg, hans 


" skobånd er jeg ikke værdig at løse. Jeg døber eder med vand, 


men han skal døbe eder med den hellige ånd. Han har skovlen 

i sin hånd og vil feje sin lo; hveden samler han i lade, men 
avnerne opbrænder han med evig ild. 


Således lyder evangeliernes beretning om Døberen, og det 
er alt hvad vi ved om ham — ud over en notits af Josephus 
om at denne ædle mand, der formanede jøderne til at stræbe 
efter retfærdighed, blev fængslet og henrettet af Herodes. 
Det er tydeligt nok, at evangelisternes gengivelse af Johannes' 
prædiken er blevet farvet af Jesu forkyndelse, men i det store 
og hele giver den et klart billede af Døberen som bodsprædi- 
kant. Menigheden har kanoniseret ham og gjort ham til en 
forløber, som beredte vej for mesteren; deri havde disciplene 
vel nok nogen tilknytning i Jesu egen bedømmelse, men som 
helhed svarer denne kanonisering ikke til Jesu opfattelse af 
Døberens betydning. Om Jesus nogensinde har været i per- 
sonlig forbindelse med manden fra ørkenen er mere end tvivl- 
somt, men han kendte hans forkyndelse og vurderede den højt, 
om end med stærkt forbehold. Johannes var en profet, siger 
han, éndda en meget stor profet, men han står helt uden for 
livet, — som den sidste virkelige repræsentant for den ver- 
densorden hvis undergang Jesus varslede. 

Jesus har tegnet hans skikkelse i det skønne billede: Hvad 
gik I ud i ørkenen for at se? et rør der svajer for vinden? 
eller en mand i bløde klæder? Mænd i bløde klæder finder I 
oppe hos kongen; der kom også Johannes, men han fik sin 
plads anvist i fangekælderen. Eller gik I ud for at finde en 
profet? Ja jeg siger jer, mere end en profet; blandseiie 
kvindefødte var ingen større end Johannes, men den mindste 
1 gudsriget er større end han. 


BRUN DESK EEG BOR UND VÆNR 


I 
FOLKETS HAB 


JES: gik. omkring i Galilæa og forkyndte det gode bud- 
skab fra Gud. Tiden er inde, Guds rige er kommet nær, 
fat et nyt sind og tro på mit gode budskab, siger han. 

Vi ved intet om ham, før han står der, fuldmoden, myndig 
mand midt i sit folk. Samtiden kendte egentlig ikke meget 
mere til ham end vi. De vidste han var en almindelig, ustu- 
deret mand af beskeden herkomst, hans familie levede hæ- 
derligt i små kår og havde intet som helst ved sig som kunde 
forklare at han optrådte som profet og folkets lærer. Det er 
jo ham, Jesus, mureren Josefs søn, hans moder bor stadig 
derhenne 1 huset, der er en hel rad brødre og desuden ad- 
skillige søstre, som er gift her i byen. 

Vi møder ham på vejen fra sted til sted, fra by til by; 
han læger de syge, uddriver de onde ånder og udråber alle 
vegne sit budskab. Det nytter ikke at tilhørerne vil holde på 
ham, han må stadig videre. Jeg skal også forkynde budskabet 
om Guds rige i de andre byer, siger han, ti dertil er jeg ud- 
sendt. Til en begyndelse søgte han ind i synagogerne, hvor 
folk var samlede for at tale om Gud og sandheden; men det 
blev snart tydeligt at der passede han ikke; så fortsatte han 
på veje, gader og stræder, på torvet i landsbyerne og inde i 
husene, hvor folk lukkede op for ham. 

Hele hans forkyndelse er indeholdt i det ene ord: Guds- 
riget. Det var et budskab som folk forstod. De vidste godt 
hvad Guds rige betød, og når der endelig kom en mand som 

kunde fortælle at det stod for døren, fulgte de ham med åbne 
øren. 

Guds rige, eller herredømme, det var den gode tid, da 
Gud endelig tog magten og lagde jorden under sig for at her- 
ske over den gennem sit folk Israel. Nu havde folkene længe 
nok levet i en lovløs mellemtilstand, hvor Gud i sin ubegribe- 
lige visdom overlod hedningerne til deres onde lyster og lod 
historien gå sin egen fordærvelige gang. Stille har den Al- 
mægtige set på at hans skabelsestanker blev trådt under fød- 
der, at det folk der ene kendte hans vilje og holdt hans bud, 
var alverdens skovisk. Men det var kun en prøvelse. Man vid- 
ste der skulde komme en dag da menneskers ondskab ikke 
længere fik lov til at forstyrre de planer Gud havde med sin 
verden, da alle knæ skulde bøje sig i Herrens frygt og alle 
munde bekende at han var livets herre. Ti Gud lod sig aldrig 
spotte, han havde selv ladet forkynde at han blot tøvede for at 
urettens mål skulde blive fuldt, for at retfærdigheden kunde 
få des mere strålende en sejr. Når tidens fylde var inde, vilde 
al nød og alt ondt forsvinde fra hans hellige folk, og al synd 
udslettes af jorden. 

Guds rige var netop hvad Israel længe, alt for længe, 
havde sukket efter. Ordet hører vi for første gang fra Jesu 
mund; men hvad enten det er blevet brugt i daglig tale, — og 
det er meget vel muligt, selv om vi ikke møder det i vore kil- 
der, — eller Jesus selv har udformet det, hvad enten det faldt 
ganske jævnt i øret eller på en hemmelighedsfuld måde fik 
sindene til at klinge, var ingen i tvivl om hvad det betød. Guds 
rige var netop den tid som Israel havde smægtet og sukket 
efter igennem århundreder, og nu kom der en mand som 
turde sige: Det I har ventet på, står for døren. Tilmed hørte 
man at denne mand gjorde undere, han lægte de syge, han 
truede de onde ånder, så de veg. 

Det var naturligt at de som hørte Jesus, gerne vilde holde 
ham tilbage for at høre mere, og at de fulgte efter ham, når 
han modstod alle deres overtalelser. Det gode budskab var 
en trøsterig tale; men der var så mange spørgsmål som 

trængte sig på og krævede oplysning. Når kommer det? 
Hvordan kan vi skønne det nærmer sig? Hvilke er de tegn vi 
kan kende det på? Hvor skal vi vende blikket hen? Mod him- 
len? Hvad skal vi gøre for at få del i det? Det var spørgsmål 
som lå på spring i sindene, fordi de var blevet drøftede gen- 
nem lange tider. 

Med spændt forventning stod folket og lyttede, men sagen 
blev langtfra klarere, jo længere man hørte på ham, tvært- 
imod, det syntes som om glæden blot blev fordunklet; man 
spurgte, men svarene gav ikke hvad man havde ventet — og 
havde haft ret til at vente, — hvis man da overhovedet fik 
noget svar. Jesu ord faldt ikke i tråd med de forhåbninger 
man mødte op med, de gik ikke lægende ind i den smærtefulde, 
ængstelige spænding. Man havde hørt at Guds rige skulde 
komme pludseligt, det samme sagde Jesus: Som et lyn med 
vældig kraft vil det bryde frem midt iblandt eder; nogle af 
dem som står her, skal ikke smage døden, før de ser det 
komme. Det lød overbevisende; men netop som man gerne 
vilde høre lidt mere om dette overraskende frembrud, kom en 
af disse forvirrende lignelser: Gudsriget er som et senneps- 
korn en mand lægger i sin have, det vokser og bliver så stort 
at fuglene kan bygge rede i grenene. Gudsriget kan lignes ved 
en surdejg som en kvinde lægger i melet, så at hele dejgen bli- 
ver gennemsyret. Med gudsriget går det som når en mand 
sår sin sæd om foråret og venter til høst for at sende mej- 
erne ud. 

Det er ikke let at forene: lynet som slår ned, og sæden 
som gror, og om det så havde været en glad fortælling om at 
sæden er moden og høstfolkene drager ud med sang og klang ! 
Men lignelsen giver sig god tid, man skal endda begynde med 
at se manden lægge sennepskornet i jorden. Vi hører om bon- 
den der står op om morgenen og går i seng om aftenen dag 
efter dag og lader sæden passe sig selv. Den spirer og bliver 
høj, uden at han ved noget om hvordan det går til. Af sig 
selv bærer jorden frugt, først strå, så aks og endelig fuld 
kærne i akset. Og når man spørger videre om tegnene, hvor- 

ledes man skal skønne at tiden nærmer sig, bliver Jesu ord 
endnu mindre oplysende. Tilhørerne vidste at Guds dom vilde 
melde sig med gysende tegn i sol og måne, med stjærner der 
regnede ned af himlen, med krig og rygter om krig, med op- 
rør og angst i folkene, eller med at synden tog overhånd, så 
at verden løb over af ondskab. Der havde mange af dem 
stået og grebet sin nabo i armen og sagt: Se her, se der, 
hvad betyder det? Er det tegnet på at Herrens dag kommer? 
Men hvad Jesus kaldte tegn, var dunkelt, eller det var trivielt; 
han viste meget ringe interesse for det som i tilhørernes øjne 
var afgørende: varslende forbud om uvejrets anmarsch. I 
steden for talte han temmelig uforståelige ord om tegn På 
noget der var ved at ske. 

Alle disse meget vigtige omstændigheder ved dome 
fuldbyrdelse, at Israel skulde blive ophøjet og se sin lyst på 
sine fjender, at Gud skulde lade sine avindsmænd træde ned 
under hestenes hove, at han skulde knuse deres lænder med 
jærnspir og give dem deres fortjente straf, så at de kom til at 
skrige af hjælpeløs anger og angst, fordi de havde trodset 
den Almægtiges bud — det nævnte Jesus overhovedet ikke. 

Det var heller ikke underligt, at folk gerne vilde høre 
noget om hvordan alting kom til at se ud, når Guds rige sej- 
rede på jorden. De var vant til at profeterne kunde beskrive 
den lykke som måtte følge af at Jahve gjorde verden og 
sindene ny, hvordan da de salige vilde sidde, hver under sin 
vinstok, glade se op mod de bugnende drueklaser og velvilligt 
skue ud imod næsten. På mange af de vigtigste punkter har 
Jesus meget lidt eller rettere sagt slet intet at give sine hung- 
rende tilhørere; det er næsten som om han aldrig havde set 
den kommende herlighed for sig, sådan som profeterne havde 
gjort i deres syner, ja det er endda som om han slet ikke havde 
sans for det. Han kan tale om saligheden som et gæstebud, 
hvor vi skal ligge til bords med vore fædre, de Guds mænd 
Abraham, Isak og Jakob. Det var ikke noget nyt og temmelig 
magert, når man intet yderligere hørte om det himmelske 
gæstebud. Som oftest går hans ord helt ved siden af æmnet 

og fortaber sig i disse lignelser. I og for sig er lignelser af 
det gode. Lærerne havde altid klædt deres visdom i billeder 
og derved gjort ordene klarere; men med Jesu lignelser havde 
det sig anderledes, de gjorde ikke Guds rige mere anskueligt, 
der kom ikke noget opløftende fremtidssyn ud af deres ord. 

At spørgsmålet om gudsriget først og fremmest var 
spørgsmålet om Israels frelse, stod urokkeligt fast, ja de to 
ting, Guds rige og Israels fremtid, var simpelt hen identiske. 
Det beroede på at Gud havde udvalgt Israel til at være hans 
eget folk og undervist det i sine planer; Israel kendte Guds 
tanker, og hele dets stræben gik ud på at virkeliggøre Guds 
evige vilje. Så måtte gudsrigets komme nødvendigvis blive en 
oprejsning for hans folk og en sønderknusende dom over dets 
hadere, der tillige var Guds fjender. Heller ikke her har den 
nye profet nogen klar tone; han var jøde og stod midt i sit 
folk, men han mangler interesse for spørgsmålet. Det er som 
om han aldrig har været stedet ansigt til ansigt med den vig- 
tige sandhed at Guds vilje må være hans fjenders undergang. 
Havde ikke Gud sagt at han skulde dømme hedningerne og 
oprejse Israel, krævede ikke Guds retfærdighed — og hans 
løfter — at hedningerne skulde komme fra jordens ender til 
Jerusalem for at skue Israels herlighed, en herlighed Jahve 
havde givet det, og bringe det gaver som tegn på deres under- 
kastelse. Jesus kunde åbenbart ikke se den grænse som skilte 
Israel fra hedningerne, — Israeliterne behøvede ikke at se 
den, de måtte snuble over den, — men det kunde kun bero på 
at han ikke følte kløften mellem de retfærdige, Guds børn, 
og de uretfærdige, Guds avindsmænd. Hvis han kunde gen- 
tage et simpelt udbrud af de frommes længsel som dette: De 
der frygter Herren, kan glæde sig ved velsignelsen, din godhed 
komme over Israel i dit rige, priset være Herrens majestæt, ti 
han er vor konge, — da måtte alle hans ord bære præg af det. 
Da vilde han også forstå og føle det spørgsmål der bevægede 
en Israelits sind: får hele folket del i oprejsningen, eller bliver 
det kun en rest der oplever Herrens herlige dag? Men når 
man spurgte ham: er det få der bliver frelst, var det som om 

han slet ikke hørte hvad de spurgte om; han svarede blot at 
porten er snæver, og at mange skulde søge at komme ind 
uden at kunne. 

Endelig, hvad skal vi gøre for at få del i velsignelsen? I 
det store og hele var det spørgsmål afgjort på forhånd. Israel 
skal omvende sig i sæk og aske og gøre bod for sin forsøm- 
melighed og forsyndelse, gøre fuldt alvor af at tænke Guds 
tanker og holde hans bud. Folket har været efterladende, det 
er den eneste forklaring på at Jahve har tøvet så længe, og 
når det renser sig, må hans forjættelser gå 1 opfyldelse. Dom- 
men er inde, som en af Israels lærere udtrykker det, når af- 
gudsdyrkelsen er udryddet sammen med afgudsdyrkerne, når 
der kun er Jahve i verden og hans rige i al evighed. Da drager 
han ud og kæmper med hedningerne. Det siger da også Jesus: 
fat et andet sind; men måtte han så ikke forklare hvorledes 
omvendelsen skal foregå? I den henseende er der ingen rigtig 
kraft i hans ord; de har ikke den alvor som man er vant til at 
finde hos profeterne, når det drejer sig om anger og sønder- 
knuselse og bod, det vigtigste, ja eneste vigtige æmne for den 
der kommer fra Jahve. 

Aldrig falder der fra Jesu mund en afgørende ytring om 
hvad betingelsen er for at blive delagtig i den kommende her- 
lighed. Hans tale er altid uklar og ikke så sjælden modsigende. 
Han prædiker nok om at våge og bede, om at være rede når 
husbonden kommer hjem midt om natten, netop i det øjeblik 
hvor man ikke venter ham; men en anden stund velsigner han 
en kvinde, endda en meget tvivlsom kvinde, blot fordi hun har 
gjort en lille kærlighedsgerning imod ham ved at salve ham, 
som om det var selvfølgeligt at en sådan skabning kunde gå 
lige ind 1 Guds rige. I og for sig er det ikke utænkeligt at en 
lille kærlighedsgerning kunde frelse et menneske; men så var 
det, fordi den åbenbarede at der var foregået en grundig om- 
vendelse i det menneske, og så måtte det kendes på at denne 
synder havde set højheden i Guds bud og en tidlang vist at det 
var alvor med at føre angeren ud i livet. 

Samler man alt hvad man på vejen har hørt af denne Jesus, 

og overvejer det i sit hjærte, må man sige at ordene klinger 
hult. Han viser stadig fremad, som alle har gjort der havde 
fanget et glimt af Jahves tanker. Men de tidligere profeter 
havde overskuet verdenshistorien som et hele, de havde set 
fremtiden som en opløsning på fortidens og nutidens gåde, 
de vidste at nutiden var en længsels- og trængselstid og frem- 
tiden lysets sejr. Jesus taler aldrig om de trængsler vi står i. 
Når man hører på ham, skulde man ikke ane at vi går i en 
verden som er ved at eksplodere af synd og uretfærdighed, 
gudsbespottelse og foragt for alt sandt og godt. 

I apokalypsernes verden ses alt i tordenskyens gulgrum- 
sede skær; der er alle billeder skæbnesvangert forvredne, 
svarende til det gigantiske i begivenhederne. Der dukker dyr 
op med tænder af jærn og kløer af kobber, med et horn som 
har menneskeøjne og en mund som taler hovmodige bespottel- 
ser. Der ser man ryttere på bleggule heste med sværd stik- 
kende ud af munden og med en ånde der afsvider alt levende 
på jorden. Disse profeter ser hele jordelivet op imod et blæn- 
dende lys, og derfor kommer menneskene og deres handlinger 
til at kaste sorte, forvredne skygger som fantastiske, skræm- 
mende dæmoner, der blander sig med hinanden i en uhyggelig 
kamp. 

For mennesker der således havde set solen stå blodigrød 
over en verden som et oprørt, vragstrøet hav, er der næsten 
noget uhyggeligt ved en mand der tegner et billede af jorden, 
som om Guds sol stråler over grønne, blomsterfyldte enge; 
det er som var der noget vrangt ved hans øjne, så at han 
ikke kan se virkeligheden. Han kritiserer aldrig de gamles 
syner; des mere påfaldende er det at der i hans ord af sig 
selv falder et helt andet lys over tingene, som om han mang- 
ler den sans for livets alvor der må sætte sit præg på alting. 
Når han taler om tingene i verden, blomster eller dyr, er det 
ikke med den overvældende følelse af at der ligger en dyb 
betydning i det mindste som Gud har skabt, at alle begiven- 
heder har noget varslende ved sig. Hans prædiken er så 
simpel og enfoldig som en blomst, der blot står på marken. 

Menneskene i hans lignelser går småsnakkende og småtravle 
omkring, livagtig som mænd og kvinder der er optaget af 
deres plov eller deres køkken; der er intet af den evige vælde 
over dem. Han taler om det der skal komme, uden at man 
derved får en ny glæde. I virkeligheden er det som om han 
blot har talt om det vi i forvejen har og kender, slet ikke om 
noget lammende stort, der endnu ikke er til. 

Jo længere man hører på hans ord, desto mere forvir- 
rende bliver de, og ofte nok må man sige at han går uden om 
det vigtigste; måske er han allermest utilfredsstillende, når 
han bliver stillet overfor et klart formuleret spørgsmål. 
Spørger man ham rent ud: når kommer Guds rige, får man 
blot det undvigende svar: det kommer ikke sådan at man kan 
se det. Når han bliver presset for et svar, har han den taktik 
at han svarer med et spørgsmål: hvad er din mening? Og 
når man så gengiver Guds klare ord, siger han blot: det er 
også min mening, så er vi ganske enige; men måske føjer han 
et intetsigende ord til: du er ikke langt fra Guds rige, — 
og så står vi på samme sted som vi stod i begyndelsen. En- 
gang stod en lærd mand op, en der havde set problemets 
rækkevidde, således at han kunde formulere det skarpt: Hvad 
skal jeg gøre? Jesus svarede forstandigt: Hvad er der skrevet 
i Loven, hvad læser du der? Jeg læser, svarede han, du skal 
elske din Gud af hele dit hjærte, med hele din sjæl, hele din 
styrke, hele dit sind, og din næste som dig selv. Men da 
manden vidste hvor dybt det problem gik, og fortsatte: Hvem 
er da min næste, hvordan skal jeg bestemme om den jeg har 
for mig, er den rette at gøre vel imod, løb Jesu svar ud i en 
fortælling om en mand der faldt blandt røvere og blev bragt 
til et værtshus af en samaritan, en historie der endte blindt 
uden nogen pointe. Intet under at diskussionen gik i stå. 

Der mangler lidenskab i hans ord, alvor i egentlig for- 
stand. Enhver som ret havde følt det tragiske i Israels, i 
menneskehedens historie, måtte gå i krampagtig forventning, 
måtte længes så at brystet snørede sig sammen, måtte stirre 
ud og opfange hvert eneste tegn som tydede på forandring, 

måtte råbe til Gud, trygle ham og klynge sig til hans for- 
jættelser. Hos Jesus sporer man intet af alt dette, han siger 
blot i et roligt tonefald som noget ganske selvfølgeligt, Guds 
rige er nær, uden at man mærker det bæver i ham. 

Er vi egentlig blevet klogere på det der må optage os 
fremfor alle ting i verden, eller er vi ikke blevet mere usikre? 
Før vi hørte på ham, vidste vi at Guds rige skulde komme, 
og vi ved ikke mere, efter at vi har hørt ham. Vi vidste hvad 
Guds rige var, og nu ved vi det ikke længere. Alle ord er 
blevet svævende; hvad mener han egentlig med så simpelt et 
ord som omvendelse? Intet under at mange vendte sig bort, 
og det var de bedste, fra jødisk standpunkt set. Man kunde 
blive træt af at stille spørgsmål til ham, når samtalen aldrig 
førte til noget; efter et sådant udtryk: du er ikke langt fra 
Guds rige, var der ikke mere at tale om. 


II 
JEG SIGER EDER 


Der blev intet andet tilbage end manden selv. Nogle 
rystede på hovedet: det lovede så godt, og det viste sig at 
være tomt præk. De måtte blive forargede på ham, fordi 
han tog letsindigt på ting der gjaldt liv eller død ud i al evig- 
hed for Herrens Israel. Det var mennesker som virkelig vid- 
ste hvad det betød at frygte Gud, mennesker der ikke nøjedes 
med at føle sandheden i Guds ord, men også havde tænkt 
over Jahves vilje, således at de vilde den af hjærtet. De havde 
gransket og grundet over skaberens bud og forstået at der er 
næring i hvert eneste ord, ja i hver en tøddel. Efter den dag 
turde ingen spørge ham mere, hedder det; det kan jo også 
være at man holdt op, fordi man følte det unyttige i at dis- 
kutere med denne profet fra Galilæa. 

Men der var andre som klyngede sig til ham. Der var 
noget ved denne mand, som drog mennesker, når de ikke 

havde den grundfasthed i sig, som kommer af at man ikke 
alene føler gudsfrygt, men ved hvad gudsfrygt er, hvad Gud 
selv i sin åbenbaring siger den er. Hoben lod sig fange af 
det selvbevidste hos ham; han taler med myndighed, ikke 
som de lærde, sagde man. Hans ord kom med kraft, frit og 
lige ud. De andre lærte ud af Skriften, de lod altid Gud selv 
tale og gjorde intet andet end at lade op for hans ord; de 
sammenlignede hvad Gud havde talt på forskellige steder i 
sin hellige Skrift og uddrog meningen videnskabeligt. De stak 
aldrig sig selv frem, men bøjede både deres vilje og deres 
begavelse ind under den Helliges åbenbaring, højlovet være 
hans navn. De sagde aldrig jeg; det var deres styrke, deres 
adel, deres gudsfrygt. Men det var det mest iøjnefaldende 
ved Jesus, at han altid sagde jeg. Hans selvstændighed viser 
sig ikke der hvor man må vente den hos alle virkelig gode 
mænd, i forkyndelsen af den evige, åbenbarede sandhed. Ikke 
Gud siger, men jeg siger, er summen af hans prædiken, og 
om indholdet af dette »jeg sigerg stemmer overens med ret, 
videnskabelig gudsfrygt, eller det strider mod al sund sans, 
er åbenbart ganske tilfældigt. 

Hvad er I gået ud for at se, en skriftlærd, — således 
kunde han have sagt, — nej, her er mere end skriftlærdom, 
her er en som bringer et godt budskab. Han er selv den eneste 
forklaring, uden ham hænger ordene i luften, medens det var 
og måtte være de skriftlærdes stolthed, at hvis det de sagde 
var godt, bevarede det sin værdi, hvad enten man kendte 
fortolkerens navn eller ikke. 

I Jesu forkyndelse var der intet system, sådan at man — 
som ved den videnskabelige fromhed — kunde definere or- 
dene og bestemme deres rækkevidde med hårfin nøjagtighed. 
Der var kun livets sammenhæng i dem, der var kun en men- 
neskesjæls skjulte hemmelighed til at give dem mening; og 
livets sammenhæng giver sig til kende i at man ikke kan ud- 
skille talens indhold fra dens form og danne sig en teori. 

Jesus talte naturligt i lignelser, og det var intet nyt. Billed- 
tale var en gammel kunst, øvet af alle profeterne og dyrket 

op med stor flid i Israels læresale. Lignelsens værdi lå i at 
den illustrerede en sandhed og derved gjorde den indlysende. 
Det var en prøve på billedets dybde at man kunde udlægge 
det, helst ord for ord, og drage sandheden frem i uforvansket 
form, blot gjort klarere for tilhørerne. Jesu billeder er ikke 
oplysende, de er heller ikke oversættelige, de har meningen 
1 sig selv; medens en parabel klæder den nøgne sandhed i en 
skikkelse, har form og indhold hos Jesus en hemmelighed 
sammen, de frembringer et nyt tredje, ligesom fader og 
moder får et levende barn. Tilsyneladende kan de indeholde 
en vadmelsvisdom, som for exempel at man ikke sætter et lys 
under en skæppe, og den der ikke kan se andet end en hver- 
dagssandhed deri, må nøjes med at finde sin egen visdom 
igen i lignelsen; ingen fortolkning i enkeltheder kan gøre ham 
klogere. Hvad skal man stille op med en sådan historie som 
den Jesus fortæller om en forvalter der begik underslæb mod 
godsejeren, ja oven i købet gjorde hans skyldnere til sine 
kreaturer og ved sin snedige forretningsdygtighed vakte gods- 
ejerens beundring? Det er ikke let at uddrage moralen i et 
nogenlunde anvendeligt kærnesprog. Allerede i evangeliet 
finder vi fromme forsøg på at ophjælpe lignelsen og gøre 
den anstændig, men resultaterne taler tydeligt nok om hvor 
svært det var; siden har mangen en prædikant haft lejlighed 
til at vise sin private skarpsindighed og bide den i stykker på 
disse ord. Jesu ord har ingen pointe, sådan som man var vant 
til; de ender ikke i en opbyggelig sentens, færdig til brug som 
et løsen i en eller anden af livets drilske situationer. Hvem 
kan få en lære om synd og om Gud ud af fortællingen om 
den fortabte søn, hvis man læser den som den står, og ikke 
først digter den om efter en forud given teori? Hvad man 
kalder Jesu lignelser er fortællinger, virkelighedsskildringer, 
man må følge med, leve med i dem, fornemme den spænding 
der gemmer sig under deres hverdagslige ydre og høre hi- 
storien som en helhed. Der er kun een port som åbner til 
meningen, og nøglen til den findes i Jesus, i forståelsen af 
ham helt og holdent, han er forklaringen. 


Grønbech: Jesus. På 

Et par gange får vi lignelsen med påhængt udlæggelse. 
Da Jesus havde fortalt lignelsen om sædemanden, hører vi, 
kom hans disciple til ham i enrum og sagde: forklar os hvad 
du mente med den historie, og Jesus satte sig ned og udlagde 
den led for led. Sædemanden sår ordet. Men de ved vejen, 
det er dem hvor ordet bliver sået, og når de hører det, kom- 
mer straks Satan og borttager ordet som er sået i dem. Og 
ligeledes de som bliver sået på stengrunden, det er dem som, 
når de hører ordet, straks modtager det med glæde; og de 
har ikke rod i sig, men holder kun til en tid; derefter, når 
der kommer trængsel eller forfølgelse for ordets skyld, for- 
arges de straks. Og andre er de som bliver sået blandt torne; 
det er dem som har hørt ordet; og denne verdens bekymringer 
og rigdommens forførelse og begæringerne efter de andre 
ting kommer ind og kvæler ordet, så det bliver uden frugt. 
Og de der blev sået 1 god jord, det er dem som hører ordet 
og-modtager det og bærer frugt, tredive og tresindstyve og 
hundrede fold. 

Denne lange udlæggelse bærer alle mærker af at være en 
opbyggelig prædiken af samme art som man kan høre den dag 
1 dag, blot man ulejliger sig ind i en kirke; forklaringen går 
af sig selv løs fra lignelsen, fordi den er af en anden støbning 
end Jesu ord. Men dette rent literære spørgsmål om evange- 
listens forhold til sin kilde kan man godt lade stå, ti når man 
læser nærmere efter, ser man hvorledes udlæggelsen blot 
tjener til at fremhæve det ejendommelige ved Jesu billeder: 
de er til for at folk ikke skal forstå sandheden. For dem der 
kun vil høre med skolede øren og ikke kan fatte det ny i 
lignelserne, har de ingen mening. Forstår I ikke denne lig- 
nelse, siger Jesus, hvordan vil I da forstå alle de andre? 

Således glider lignelse efter lignelse forbi os. Hvis man 
giver sig til at fortolke dem stykke for stykke, bliver det alt 
sammen svævende og selvmodsigende; alle billeder betyder 
mere end de siger, der kan ikke uddrages så og så mange me- 
ninger af dem, men der er een mening som oplyser dem alle. 


III 
STØRST ER DEN SOM TJENER 


Der var en mand som rejste fra Jerusalem til Jeriko og 
på vejen blev overfaldet af røvere. De slog løs på ham og 
udplyndrede ham til skindet, derpå gik de deres vej og lod 
ham ligge halv død. Tilfældig kom der en præst forbi, han 
så der lå en mand i grøften, og gik videre; noget senere kom 
der en levit til stedet, han så der lå en mand, og gik videre. 
Endelig kom der også en samaritan forbi, som var på handels- 
rejse; da han så den overfaldne ligge ved vejkanten, fik han 
en inderlig medynk med ham; han gik hen til ham, smurte 
hans sår med olie og vin og forbandt dem, derpå løftede han 
manden op på sit eget ridedyr, tog ham med til en kro og 
plejede ham. Næste dag da han skulde afsted, tog han to 
kroner frem og gav værten og sagde: Sørg godt for ham, 
og hvad du lægger ud mere, skal jeg betale dig på tilbage- 
vejen. Hvad mener du, hvem var næste med ham der blev 
overfaldet, var det præsten eller leviten eller samaritanen? 

Denne hverdagshistorie har sit udspring 1 en diskussion 
om det spørgsmål: hvad skal jeg gøre for at få det evige liv, 
og når vi er færdige, står vi tilsyneladende på nøjagtig samme 
punkt, vel at mærke når man som den der stillede spørgs- 
målet, og de fleste af tilhørerne går ud fra at svaret må blive 
en bestemt anvisning. Alligevel er der sket noget omvæltende. 
Vi gik ud fra et moralsk problem, og så finder vi pludselig 
til vor store overraskelse at vi er ledet ud i en helt ny verden; 
det problem der syntes os så vældigt, hvordan vi skal opføre 
os for at komme i himlen, er forsvundet, opløst som tåge, og 
i dets sted rejser sig et helt andet problem: hvad er det at 
være menneske? Spørgsmålet ender ikke i et svar, der kaster 
lyset tilbage, men i et nyt spørgsmål, som kaster lyset udad 
i det ukendte. Det åbner for egne hvor der ikke findes nogen 
af de vante, velafmærkede stier, vi famler os frem undrende 
som opdagere. 

DD 

Så står vi 1 Guds rige, og der findes ingen spørgsmål, 
ingen problemer om livet: det er simpelt og ligetil, det er 
altid at give, give selvfølgeligt, hensynsløst. Det er denne 
enfold der gør den samaritanske kræmmer større end præst 
og degn, han spørger ikke, han ser blot at et fremmed menne- 
ske ligger blødende ved vejkanten. Sådan er et menneske, han 
spørger aldrig. Han spørger ikke om hans nabo eller den han 
møder på vejen, er god eller ond, om man har sociale eller 
etiske forpligtelser overfor ham, om det betaler sig at være 
god imod ham, om man kan gøre ham bedre og frommere 
ved at være venlig imod ham, om man kan frelse hans sjæl. 
Han giver blot. 

Holder du gæstebud, så tænk ikke på at du bør glæde 
dine venner med at indbyde dem eller din familie eller dine 
rige naboer, som har været så venlige at indbyde dig, men 
indbyd dem der aldrig vil kunne gøre gengæld. 

Give, det er livets lov, og der kendes overhovedet ingen 
indskrænkning eller betingelse for denne lov. Giv til dem der 
har, og til dem der ikke har, til taknemmelige, til utaknemme- 
lige, nej der existerer intet som hedder at en mand trænger 
eller ikke trænger, at han tager imod eller afslår; elsk din 
næste og tænk aldrig på hvordan hans sindelag er, hvad han 
har gjort eller ikke gjort, om han fortjener kærlighed eller 
ikke, om han vil elskes eller ikke: Elsk din fjende, gør ham 
godt som hader dig, velsign den som forbander dig, og bed 
for den som krænker dig. Om I elsker dem som elsker eder, 
hvad stort har I så gjort? toldere og andre verdensbørn elsker 
jo også dem som de elskes af. Om I hilser på eders gode 
venner, hvad stort er der i det? gør ikke hedninger ligeså? 
Om I gør vel imod dem som gør vel imod eder, hvad. stort 
har I så gjort? det samme gør jo syndere. Om I låner til 
dem som I håber at få igen af, hvad stort er der i det? syndere 
låner jo også til syndere for at få lige igen. Men elsk eders 
fjender, gør vel, og lån uden at vente noget igen. 

Til at give hører at tilgive, — og spørg aldrig efter anger, 
vent aldrig på en bøn om forladelse. Hvor ofte skal jeg til- 

give min næste, for exempel syv gange? — Nej, ikke syv 
gange, men halvfjerdsindstyve gange syv gange, så længe din 
næste giver dig anledning dertil. For folk med moralsk or- 
denssans kan en sådan sætning ikke være til nogen hjælp, den 
er, som de vil sige, så almindelig, så formløs, at den bliver 
unyttig som rettesnor. Uvilkårlig oversætter de den, som 
Lucas gør, til en leveregel: dersom din broder forsynder sig, 
skal du irettesætte ham, og hvis han angrer, skal du tilgive 
ham, og om han så forsynder sig syv gange om dagen og for 
syvende gang kommer og siger: jeg angrer, skal du tilgive 
ham lige fuldt alle syv gange. Dermed er der virkelig kommet 
fornuft i budet, ja det er blevet så fornuftigt og så moralsk 
at det bliver lutter ufornuft — i den nye verden som Jesus 
forkynder. 

Spørg aldrig hvad et menneske tænker om dig eller hvad 
han gør imod dig; når en slår dig på den ene kind, så byd 
den anden frem, og hvis en gør fordring på din kappe, så 
spørg ikke hvad ret han har, eller om han har noget bevis 
for sin ret, men giv ham den, og lad ham få kjortelen med. 
Når nogen vil nøde dig til at gå en mil med ham, så gå to. 
Giv den som beder dig om noget, og vend ikke ryggen til den 
som vil låne af dig, og om en tager fra dig det som er dit, 
da kræv det ikke igen. 

Spørg aldrig: hvem er den bedste mand blandt os, og 
hvem er den ringeste, hvem har gjort sig fortjent til at byde 
og bør derfor herske til folkets nytte, og hvem tjener almen- 
vellet bedst ved at gå til hånde? At give er at tjene, aldrig 
at befale; den som vil være stor blandt eder, skal være tjener, 
og den som vil være den største, skal være alles tjener. 

Når folk kommer ind ved et gæstebud, spejder de omkring 
blandt de andre gæster for at finde den plads der tilkommer 
dem, så højt oppe som mulig efter deres rang og værdighed; 
det hænder jo da, at når de vel har sat sig, kommer værten 
og banker dem på skulderen: ryk dig lidt, min ven, her er en 
som er fornemmere end du, og da sker det vel at de bliver 
røde i kinderne og må rykke ned. Gør ikke sådan, sæt dig 

nederst ved bordenden, så kommer måske værten og siger: 
Kære, sæt dig højere op. 

Spørg aldrig hvad et menneske har udrettet, og hvad hans 
arbejde er værd. Spørg heller ikke om hvad du selv har ud- 
rettet, om du måske nu har gjort dig fortjent til en hvilestund 
og en belønning. I gudsriget er der intet som hedder arbejdets 
værdi; hvis du har en karl der pløjer for dig eller vogter 
kvæget, siger du så til ham, når han kommer hjem fra mar- 
ken: kom her og sæt dig til bords; plejer du ikke at sige til 
ham: lav mig min aftensmad og vart mig op, medens jeg 
spiser og drikker, så kan du bagefter få din nadver. Takker 
du måske karlen, fordi han har gjort hvad han fik besked på? 
Sådan skal også I gøre; når I har udrettet alt hvad der er 
befalet eder, skal I sige: vi er unyttige tjenere. 

Altid at give er ydmyghed, ikke en ydmyghed der kan 
måles efter en målestok, så at man kan sige: i forhold til det 
jeg har udrettet, i forhold til hvad man kan kræve af et 
menneske, er jeg ydmyg. Du kender først ydmyghed når du 
er holdt op med at veje og måle og slet ikke tænker på det, 
når du overhovedet ikke finder nogen betydning i dig selv. 

Der var to mennesker som gik op til templet for at bede. 
Den ene var en farisæer og den anden en tolder. Farisæeren 
gik langt op og bad: Jeg takker dig, Gud, at jeg ikke er som 
andre mennesker, røvere, forbrydere, horkarle eller også som 
disse toldere. Jeg faster to gange om ugen og giver tiende af 
alt hvad jeg fortjener. Nede ved døren stod tolderen og vilde 
ikke engang løfte øjnene op til himlen, men slog sig for sit 
bryst og sagde: Gud, vær mig synder nådig! Han gik hjem 
til sit hus med tilgivelse, og det gjorde den anden ikke. 

Kun den kan være beskeden som aldrig har noget mål at 
måle: sig med, 'andet 'end"dette: jeg er en unyttig tjeneren 
har kun gjort hvad jeg er skyldig at gøre. 

Spørg i det hele taget aldrig om virkningen af det du gør, 
lad virkningen af dine gerninger blive hvad den vil, mål aldrig 
mennesker og deres liv efter resultaterne. 

Der var en bonde som gik ud tidlig om morgenen for at 

leje arbejdere til sin vingård, og da han var blevet enig med 
dem om at de skulde have en krone om dagen, sendte han 
dem hen i vinhaven. Klokken ni gik han igen ud og så at der 
stod ledige folk på torvet, og han sagde til dem: I kan godt 
få arbejde i min vingård, så skal jeg betale jer en rimelig 
dagløn; og de gik hen på arbejde. Klokken tolv og klokken 
tre gik han ligeså ud og antog de arbejdere der stod ledige. 
Men da han kom derhen klokken fem og så at der atter stod 
folk på torvet, spurgte han: hvorfor har I stået ledige hele 
dagen? Fordi der ikke var nogen som gav os arbejde, svarede 
de. Så sagde han til dem: I kan også godt gå hen i min vin- 
san EG daldet blev-aften;'saode han tilfsinsforvalter : kald 
på arbejderne og betal dem deres løn, du kan begynde med 
de sidste og ende med de første. Så kom de der var lejede 
klokken fem, og de fik hver en krone. Da turen kom til de 
første, mente de at de skulde få mere, men de fik også hver 
udbetalt en krone. Da de fik den, knurrede de mod bonden 
bø ssodede sidste her har-kun arbejdet en time; og du'har 
givet dem den samme løn som os, der har slidt hele dagen, 
mens solen brændte. Men han svarede dem: min ven, mener 
du at jeg gør dig uret, blev vi ikke enige om at du skulde have 
en krone i dagløn? Tag dine penge og gå. Jeg vil nu give den 
sidste lige så meget som jeg giver dig, synes du ikke jeg har 
lov til at gøre med mine penge hvad jeg vil, eller ser du skævt 
ulfåtijeoter'cod? 

Sådan er livets lov i Guds rige. Det er en lov som af- 
skaffer al lov; der vil aldrig komme en regel, et bud, en norm, 
hvorpå et menneske kan aflæse hvor langt han er nået, hvor 
øndthan'er blevet: 


IV 
DET UGUDELIGE BUDSKAB 
Det er et nyt budskab, at sand menneskelighed består i 


at give, altid at gå udad, aldrig at tænke på de følelser jeg 
har, på de tanker jeg gør mig, men blot lade livet bryde 

igennem og strømme frit ud i verden. Den der ikke tænker 
på sig selv, tænker heller ikke på andre i den forstand, han 
ved blot de er der og kan tage imod. Når hans højre hånd 
giver en skærv, ved hans venstre hånd ikke noget om det. 

For at kunne anerkende det må man virkelig være kommet 
ind i en anden verden, i Guds rige, ti fra et moralsk synspunkt 
er det ikke blot urimeligt, men letsindigt at leve løs på lykke 
og fromme; det er ikke moralsk, ti moral i den rette be- 
tydning må bestå i at fremelske gode, sande følelser, at opøve 
en redebon vilje, at skabe et ret sindelag og gøre mennesket 
mere og mere Gud lig. Vær retfærdig, ti jeg er retfærdig, 
har Jahve sagt mange gange og på mange måder. For at leve 
menneskeligt må man dog regne med hvad mennesker er; hvis 
man går ud fra forudsætninger der fornægter de simpleste 
menneskelige kendsgerninger, for ikke at tale om de guddom- 
melige, kan der aldrig opbygges et sundt menneskesamfund. 

"I en sådan umoralsk selvhengivelse bliver hele livet plan- 
løst, der er intet fast hold for viljen, intet at knytte ger- 
ningerne til. En brav mand måtte nok spørge som Peter, om 
syv gange ikke er et rigeligt mål for hvor langt en mands 
overbærenhed skal strække sig; hvor ender jeg ellers? fører 
vi det ubetingede tilgivelsesprincip igennem, er vi ude i den 
rene holdningsløshed, hvor alle grænser udviskes mellem ret 
og uret, godt og ondt, stort og småt. 

Med det samme opløser man al dyd og pligt, man ned- 
bryder arbejdets adel ved at benægte det egentlige: arbejdets 
værdi som målestok for menneskets indre gehalt, man sætter 
resultatet ud af spillet som bevis for en redelig vilje. Sæt 
arbejderen veed, at om han tager fat ved daggry eller lige 
før sol går ned, bliver hans løn den samme, hvorfor skulde 
han så ikke nyde den friske morgen, og hvile i skyggen me- 
dens solen brænder som hedest? 

Og dermed rodhugger man det som skal være grund- 
volden for det sande og gode, menneskets værdighed, hans 
ansvarsfølelse, man berøver ham hans moralske adel, som 

består 1 at man ser arbejdet, ja hele livet som en opgave og 
en skole for karakteren. 

Det er ikke nok at sige at dette budskab måtte vække an- 
stød hos alle gode jøder; i Jesu forkyndelse måtte en sund 
samvittighed føle sig som en fisk der var trukket op af vandet 
og snappede efter vejret i det tomme rum. 

Det er ikke moral, og det er heller ikke religion, ti godhed 
og gudsfrygt kan ikke adskilles, så sandt som Jahve har sagt 
at. godhed består i at frygte Gud og gøre hans vilje. Hvad 
Guds vilje er, kan ingen anden end Gud selv sige, og han har 
sagt det så tydeligt og eftertrykkeligt i sin lov, at ingen kan 
være i tvivl om det. Men efter Jesu budskab forsvinder jo 
det som Jahve selv har sagt var det ene fornødne, nemlig at 
man kender Guds vilje i hans bud, og veed hvori det består 
at være et sandt menneske, en Jahves tjener. Har han ikke 
indskærpet os gang på gang, at et menneske overhovedet ikke 
kan være god uden at lære af ham hvad godhed er? 

Uden moral, uden religion, ja uden bund og grund kan 
man sige dette budskab er: et menneske elsker sin fjende, 
tilgiver sin hader uden nogen begrundelse, ja uden at forbinde 
nogen mening med det. Budet har ikke engang fast rod i 
næstekærlighed som en nødvendig egenskab hos et alvorligt 
menneske. Jeg forlanger barmhjærtighed, ikke offer, et Gud 
velbehageligt offer er en sønderknust ånd, siger Jahve; offer, 
almisse, alt hvad mennesker kan og bør bringe Jahve og deres 
næste, er intet værd, uden det springer op af et barmhjærtigt 
sindelag. Denne tone savner vi hos Jesus, et skarpt øre vil 
snart opdage, at han aldrig beråber sig på barmhjærtighed 
eller godhed som principper man må anerkende som givne, 
lige så lidt som på retfærdighed; han har ikke engang brug 
for dem som opmuntringsmidler, endsige som love der skal 
adlydes. Han siger blot sit: sådan er det, mennesket giver, 
det kan ikke lade være med at give, livet kommer indefra, og 
det er selvrådigt, blot det får lov til at virke, vil det af sig 
selv gå udad. 

Ja disse underlige bud som Jesus vil sætte i steden for en 
gennemtænkt moral, hænger jo fuldstændig i luften. Man 
søger forgæves efter en psykologi bag hans postulater; man 
kan uden overdrivelse sige at han totalt mangler virkeligheds- 
sans og indsigt i den menneskelige natur. Og når han somme- 
tider strejfer noget som kan kaldes psykologiske realiteter, 
mærker man allertydeligst hvor løst hans greb er; de viser sig 
at være så luftige, at de forsvinder så snart man ser lidt 
nærmere på dem — som for exempel dette, at man skal gøre 
mod andre hvad man vil de skal gøre mod en selv. 

Det ord indeholdt intet nyt, endsige noget overraskende, 
alle hans disciple havde hørt det mange gange før af deres 
forældre og lærere. Måske fik de det almindeligvis i den 
form: alt hvad du ikke vil at mennesker skal gøre mod dig, 
det skal du ikke gøre mod dem; men det gør ingen forskel — 
ud over at Jesus ikke kunde bruge denne form. Hvad enten 
man siger du skal, eller man siger du skal ikke, er ordets 
moralske indhold det samme, og dog kommer det til at 
betyde noget ganske andet i Jesu mund; han har, vil jøden 
kunne sige, taget kraften ud af det. I det gamle bud lå den 
dybe, moralske sandhed om gensidighed, ikke afmålt på ud- 
vortes vis efter gerningernes nytte, men vurderet efter det 
indre, sindelaget, og derfor havde de jødiske skriftlærde ret, 
når de sagde at den negative form er mere værdifuld, fordi 
den er mere omfattende, den egner sig bedre til at være et 
regulativ. Ret forstået indeholder den alle bud, ti den ud- 
trykker grundloven, elsk din næste som dig selv, i en praktisk 
håndterlig form, og angiver hvorledes jeg skal bruge min 
kærlighed til næsten. Heri har jøden fuldkommen ret, han 
kan med fuld føje sige, at når Jesus tager det gamle, gode 
ord i munden, bliver det en simpel forvrængning af sand- 
heden, det kommer til at.betyde at der overhovedet ikke gives 
nogen fornuft 1 moralen: hvis en tager din kappe, så træk 
også kjortelen af. Og det er mere end en blot og bar for- 
vrængning, det er en forgudelse af de naturlige drifter, ti det 
betyder jo at man blot skal slippe sine tilbøjeligheder løs, at 

instinktet har ret altid, at livet af sig selv strømmer udad, og 
når man følger denne strøm, dette jeg, så er man retfærdig. 

Det lyder som om Jesus vilde afskaffe dyd og pligt og 
i steden blot sætte det naturlige instinkt. Der bliver da intet 
andet tilbage som vejledning end det blinde: lad stå til, og 
gør det selvfølgelige. Og Jesus nikker: Ja, lykkelige er de 
fattige som ikke ved andet, lykkelig er samaritanen, den gud- 
løse kræmmer, ti han vidste ingenting, han gjorde det blot. 


V 
TRO 


Så er der da intet andet kendetegn på et menneske end 
at han er blind? Nej, der er intet andet, intet andet symptom 
på livet end tro, svarer Jesus. Du ser det hos barnet, et barn 
kommer og ved ikke hvorfor eller hvordan, og barnet hører 
til 1 Guds rige. Hvis I ikke kan blive som børn, kan I ikke 
komme ind i livet. Barnet har gudsriget, fordi det kun har en 
eneste ting: tro. 

Anderledes kan tro ikke bestemmes, man kan kun se den 
og genkende den. Man ser den hos en blind mand der råber: 
Jesus, forbarm dig, Jesus, forbarm dig over mig. Den blinde 
havde blot hørt at der kom en masse mennesker forbi, og fået 
at vide af de omstående at det var Jesus de stimede sammen 
om. Så råbte han sit: forbarm dig, og de som fulgte Jesus, 
forsøgte at bringe denne urostifter til tavshed; men jo mere 
man tyssede på ham, des højere råbte han. Da Jesus blev 
opmærksom på denne råbende mand og stansede, gik hans 
ledsagere venligt hen til den blinde og sagde: kom kun frit 
frem, mesteren siger selv du kan godt gå hen til ham. Og 
Jesus spurgte blot: hvad er det du vil? Jeg vil have mit syn, 
sagde han. Så bliv seende, din tro har hjulpet dig, svarer 
mesteren. 

Man ser troen hos et menneske som gør noget komplet 

meningsløst. En kvinde som i mange år havde lidt af blod- 
flod, benyttede trængselen omkring Jesus til at røre ved hans 
klæder bagfra, fordi hun tænkte: så bliver jeg rask. Så urime- 
ligt var det, at da Jesus vendte sig om og spurgte: hvem var 
det som rørte ved mig, sagde disciplene lidt irriteret: du ser 
de trænger ind på dig fra alle sider, og så spørger du: hvem 
var det som rørte ved mig? Men kvinden blev forvirret og 
faldt ned foran ham, og hun fortalte hvad hun havde gjort; 
og Jesus sagde blot: din tro har gjort dig rask, gå med fred, 
din sygdom skal ikke plage dig mere. 

Engang var Jesus gæst hos en from mand, og mens de 
sad til bords, kom der en kvinde ind med en krukke salveolie; 
hun gik hen til ham bagfra, bøjede sig ned og græd, så at 
tårerne dryppede på hans fødder, derpå tørrede hun dem af 
i sit hår og salvede dem. På de tilstedeværende gjorde dette 
optrin et meget pinligt indtryk; denne mand, som gik for at 
være en profet, var åbenbart ikke profet nok til at se hvad 
det var for en slags kvinde han havde for sig. Men Jesus 
vendte sig mod hende og sagde simpelt hen: dine synder er 
forladt, din tro har hjulpet dig, gå bort med fred. 

Tro er intet andet end det selvfølgelige, det der tvinger 
en, sådan at man ikke kan lade være, at man ikke kan være 
anderledes. Denne tro — eller hengivelse og umiddelbarhed 
— er så stærk at man kan bygge hele livet op på den. Et 
menneske der tror, kan helbredes, hvad han så lider af, og 
hvor hans lidelse så sidder, i legemet eller 1 sjælen. 

Det højeste man overhovedet kan sige om et menneske, 
er at han har tro. Tror I jeg kan, det er hele Jesu spørgsmål 
til de syge, og når de svarer: ja, jeg tror, rækker han hånden 
ud, rører ved dem og siger sit: dig ske som du tror. Han 
triumferer ved synet af et menneske der tror. Din tro er stor, 
ske som du vil, din tro har gjort dig rask, siger han. Engang 
var der en officer som kom og bad ham helbrede hans dreng, 
som lå hjemme og havde frygtelige smærter. Jeg vil komme 
og helbrede ham, svarede Jesus. Det er alt for megen ære 
at du skulde ulejlige dig hjem til mig, indvendte officeren, sig 

blot et ord, så bliver drengen rask. Jeg kender både til at 
adlyde og til at befale; siger jeg til en soldat: gå, så går han, 
og siger jeg til en anden: kom, så kommer han, og til en 
tredje: gør det, så gør han det. Og det får Jesus til at ud- 
bryde: Sandelig, ikke engang i Israel har jeg fundet så stor 
enttro;'— "ske dig som du tror. Og officeren gik hjem og 
fandt drengen rask. 

At møde tro er at se livet i dets klare øjne, men at møde 
vantro er at se mennesker med dødens slappe træk i ansigtet. 
Jesus vender sig bort i uvilje og lede, hver gang han står 
overfor denne goldhed. Din vantro slægt, hvor længe skal jeg 
gå blandt jer, hvor længe skal jeg trækkes med jer, klager 
han. Vantro, den impotente svaghed er grunden til vankel- 
modigheden hos dette folk, der hører og hører, tænker og 
grunder, men aldrig kan forstå. Johannes kom og prædikede 
retfærdighed og dom, I hørte og troede ham ikke. Jeg kom- 
mer og prædiker det gode budskab, og I tror mig ikke, I kan 
ikke tro, I er døde. Tro er det stærkeste der findes, den er 
livet selv, den kan gøre mennesker sunde, den kan flytte 
bjærge. Hvis I havde tro som et sennepskorn, kunde I sige 
til bjærget der: løft dig op og kast dig i havet, I kunde sige 
til det morbærtræ: ryk dig op med rode og plant dig i havet. 

Det var ikke let, og det er ikke blevet lettere siden, for 
Jesu disciple at følge ham og høre hans tale om tro. Hvor 
er den psykologiske sammenhæng, må man vel spørge, imellem 
en mand der ikke tror på Johannes' prædiken, og en anden der 
ikke tror at han kan flytte bjærge, imellem en mand der ang- 
rer og tror sine synders forladelse, og et menneske der siger: 
jeg tror du kan gøre et under, ja måske ikke engang det, men 
blot tror i al almindelighed og kun beviser sin tro ved at liste 
sig til at røre ved mesterens klæder bagfra. De omstående 
har ofte måttet ryste på hovedet og mumle i skægget: Er det 
et bevis på tro at vaske Jesu fødder med tårer og tørre dem 
af med håret, kunde troen ikke bevise sin kraft meget bedre 
ved at give sig et fornuftigt udslag, som ret anger plejer at 
gøre, så vilde kvindens gode sindelag have røbet sig lige så 

eftertrykkeligt, og det var blevet et vidnesbyrd til Guds ære 
og menneskers vel. 

Hvor mange gange har denne scene gentaget sig under 
Jesu korte liv og fået hans nærmeste til eftertænksomt at 
rynke panden. Hvordan skal man finde en virkelig mening, 
gudfrygtig og fornuftig, i hans fremgangsmåde imod den 
syge mand der blev firet ned fra taget? Engang da Jesus sad 
inde i et hus og talte, kom fire mænd slæbende med en syg 
mand på en båre. De fandt huset så fuldproppet med menne- 
sker helt ud i døren, at de ikke kunde nå hen til mesteren, 
men da hittede de på den snilde udvej at kravle op på taget, 
bryde hul og fire krøblingen ned lige for Jesu fødder. Jesus 
så på ham og sagde: Dine synder er dig forladt. Hvad siger 
han, han tilgiver synder, det er jo gudsbespottelse, og det til 
en mand han aldrig har set for sine øjne, hørte man dem 
mumle i forsamlingen. Hvad er lettest, spurgte Jesus, at sige: 
dine synder er dig forladt, eller: stå op og gå, og dermed tog 
den værkbrudne sin seng og gik sin vej. Man må indrømme 
det er et underligt spørgsmål, hvor hænger de to ting sammen 
med hinanden ? Og det bliver ikke blot mere meningsløst, men 
rent ud formasteligt og blasfemisk, når de to ting skal for- 
bindes i den mands tro. Hvad har han troet, hvordan har han 
troet, ja det kunde lyde på Jesus, som om de fire mænds tro 
hjalp med til at han fik sine synder forladt og sine lemmers 
førlighed tilbage. 

Hvor er den sjælelige begrundelse for en tro der blot 
giver sig udslag i påtrængenhed, som hos den ikke-jødiske 
kvinde der bad for sin syge, djævlebesatte datter og ikke lod 
sig afvise ved den hårde, men meget træffende og i grunden 
rosværdige bemærkning: børnene først, så længe de ikke er 
mætte, tager man ikke brødet og kaster det for hundene. Hun 
forstår ikke det mindste af ordene, men svarer uanfægtet: 
Jo, hundene æder de smuler børnene taber ned under bordet. 
Hun var jo en hedning, som aldrig kunde ane hvad ret tro 
er, og Jesus siger alligevel: Din tro er stor, ske som du vil. 

Der havde disciplene engang, mens mesteren var borte, 
tumlet med en stakkels dreng som led af raserianfald, og haft 
liden glæde af alle deres anstrængelser. Så snart faderen så 
Jesus, løb han hen til ham og sagde: Jeg har en stakkels dreng 
som plages af en døvstum ånd, og når den overfalder ham, 
bliver han sådan slidt hid og did, at han fråder og skærer 
tænder og falder i afmagt; jeg bad dine disciple om at hel- 
brede ham, men de kunde ikke udrette noget. Hvis du formår 
noget, så forbarm dig over os og hjælp os. — Om jeg formår 
noget, siger du, alt er muligt for den som tror. Og straks 
råbte faderen: Jeg tror, hjælp min vantro, og Jesus helbredte 
drengen. Alt hvad disciplene fik for deres gode vilje og deres 
beskedne anmodning om en forklaring på at de ikke kunde 
helbrede drengen, var: det er eders vantro som er skyld i det. 

Det blev endnu sværere for dem at følge ham og se ham 
øve tro. Der kom de gående på vejen, og mesteren var sulten; 
de så et udsprunget figentræ et stykke henne på vejen, men 
da de kom hen til det, opdagede de at der kun var blade på 
det, ti fignerne var endnu ikke kommet frem. Så sagde Jesus: 
Aldrig 1 evighed skal nogen æde frugt af dig mere, og næste 
dag da de gik forbi, var træet visnet. Disciplene så spørgende 
på ham: se, figentræet som du forbandede, er visnet. Ja, 
sagde han, det er visnet. Hvordan går det til, spurgte de. 
Tro, svarede Jesus blot, og så måtte de selv tænke videre. 

Det lød højst besynderligt, når han sagde: hvad I beder 
om og begærer, det skal I blot tro at I har fået, så får I det. 
Det kan jo ikke være andet end at mesteren må have en 
dybere mening, han underforstår naturligvis sand tro, grundet 
på rigtige tanker og følelser, altså sindsforandring i guds- 
frygt. Han har naturligvis villet sige, at en så alvorlig sygdom 
som den dreng havde, skal der skrappe midler som bøn og 
faste til. Han har ment, at hvis en discipel bliver syg og hans 
fromme venner i menigheden faster og beder i tro på Guds 
magt, så farer sygdommens ånder ud. Og når man forstår 
hans ord sådan, at alt hvad vi beder faderen om i hans navn, 

det vil Gud give os for Jesu skyld, er der ingen vanskelig- 
hed. — Men der skulde underforstås meget stærkt i Jesu ord, 
for at den rette mening kunde komme helt frem. ; 

Hvis virkelig troen kan frelse et menneske, er moral i 
egentlig forstand ophævet. Moral er jo dog at arbejde på 
sig selv med frygt og bæven, for at der kan komme et Gud 
velbehageligt menneske ud. Nej, svarer Jesus, livet kan man 
aldrig kende på dets virkninger, kun på dets art, man dømmer 
ikke et træ efter om det stræber at bære figen i steden for 
tidselfrø, men efter de frugter det bærer, på dem kender man 
det liv som er i roden og grenene. Kan man måske plukke druer 
af tjørne eller figen af tidsler? Nej, et ædelt træ bærer gode 
frugter, og et værdiløst træ bærer dårlige frugter; det ene 
kan lige så lidt bære uspiselig frugt, som det andet kan bære 
velsmagende frugt. Således kender man ikke et menneske på 
hans dyder, men på hans øjne. Er dit øje klart, da er hele 
legemet lyst, men er dit øje sygt, da vil hele dit legeme være 
mørkt; hvor må mørket være tykt i dig, når det lys du har er 
mørke. Men når dit legeme er helt lyst, så der ikke findes 
nogen dunkel krog, da er det som et lys skinner gennem dig 
med sit klare skær. Af det gode et menneske har i hjærtet, 
kommer der noget godt ud, og af det onde menneske ondt; 
siger man ikke, at hvad hjærtet er fuldt af, løber munden over 
med. 

Livet kan ikke lade være med at gro, mere og mere. Hvis 
en mand bliver færdig, er han død, og dommen over et ret- 
færdigt menneske er skånselsløs hård, han mister alt. Den som 
har, ham skal der gives, til han har i overflod, den som intet 
har, fra ham skal endog tages det lidet han har. 

Der var en rig mand som skulde rejse udenlands. Inden 
han rejste, kaldte han sine undergivne ind og betroede dem at 
forvalte sin formue og gøre den frugtbringende. En fik 25000 
kroner, en anden 10000 og en tredje 5000, alt efter deres 
dygtighed. Den første handlede med pengene og anbragte 
dem så fordelagtigt i forretninger, at han indtjente andre 
25000; det samme gjorde den anden, og hans titusind ind- 


53 


bragte ham også hundrede procent. Men den tredje gravede 
omhyggeligt sin part ned i jorden. Da der var gået en tid, 
kom herren tilbage, og han kaldte sine tjenere ind til sig og 
bad dem aflægge regnskab for hvad de havde gjort med hans 
penge. Den første trådte frem og sagde: jeg fik overdraget 
25000 kroner, de er her, og her er så andre 25000, som jeg 
har tjent ind på dem. Det er godt, sagde herren, du har vist 
dig som en dygtig og pålidelig tjener; du har arbejdet trofast 
med det lille du fik betroet, jeg skal give dig noget større at 
råde over. Ganske på samme måde gik det med den anden, 
og herren indbød dem begge til sit bord. Endelig kom den 
sidste med sine 5000 kroner og sagde: jeg vidste hvordan du 
er, en fordringsfuld mand, der høster hvor du ikke har sået, 
og tager gevinst ind hvor du ikke har vovet noget; derfor var 
jeg bange for dig og gravede dine penge ned, her har du dit 
igen. Din slette, dovne tjener, udbrød herren, du vidste at jeg 
høster hvor jeg ikke har sået, og tager gevinst hvor jeg ikke 
har sat noget ind, så skulde du have ågret med mine penge, så 
jer kundetå'demttilbaæge'med renter. Tag de s000-fra ham 
og giv dem til ham der har 25000. Og smid så denne udenfor. 

Livet bliver aldrig færdigt, men det er fuldkomment i en 
helt'anden: forstand, det stræber ikke efter at blive bedre og 
bedre, heller ikke efter at blive fuldkomment, det er fuld- 
komment. Vær fuldkomne, som eders fader i himlen er fuld- 
kommen, siger Jesus. 

Det var også jødens stræben at blive fuldkommen, at gøre 
Guds vilje helt og holde alle hans bud. Det var jødens højeste 
stolthed at han kunde fylde målet, samtidig med at det var 
hans dybeste ydmyghed at fuldkommenheden beroede på Guds 
nåde, der havde givet ham lovens middel i hænde; og hans 
stolte ydmyghed var rodfæstet endnu dybere i den hensyns- 
løse anerkendelse af, at hvor fuldkommen han så blev, skiltes 
han fra Gud ved en umådelig afstand. I Jesu mund er fuld- 
kommenhed livets naturlige krav, uden at et menneske har 
noget at måle sig på, men netop derfor gælder det, at jo mere 
man får, des mere vil der blive krævet. 


Grønbech; Jesus. 3 

VI 
EET ER FORNØDENT 


Dette budskab er ikke moralsk. Nej, det er ikke moralsk, 
menidet'er Gudsfrice; | 

Guds rige lader sig ikke begrunde med noget som helst. 
En jøde kunde give en klar redegørelse for den grundvold 
hans hus var bygget på: Guds bud, Guds pagt med sit folk, 
hvis ordlyd stod skrevet i hans lov, Guds udtrykkelige tilsagn 
og løfter. Hvis du hører på mine bud, så at du elsker Jahve 
din Gud, vandrer hans veje og holder hans befalinger og love 
og bestemmelser, skal du leve og trives, og Jahve din Gud vil 
velsigne dig, sådan står der skrevet i hans eget ord. Jødens 
liv, moral og religion var et hele og et fornuftigt hele. Her 
i Jesu forkyndelse er der ingen fornuft, intet andet end dette 
tomme: sådan er det. 

Det er ikke moralsk, ti moral beror på at mennesket kan 
skelne imellem godt og ondt, den retfærdige jøde har en 
guddommelig målestok, ja hvis han gør alvor af sin moral, er 
hans sind guddommeligt justeret, så at alting ordner sig efter 
en skarp linje, der går igennem hele verden. Men i gudsriget 
kan man aldrig kende forskel på ven og fjende, på værdig og 
uværdig. Dette skel mellem en ven og en fjende, der spiller så 
vigtig en rolle 1 alt samfundsliv, er alt for ringe til at man kan 
få øje på det, når det drejer sig om at leve. 

Der levnes ikke mindste plads hvor et bud kan stikke sig 
ind, ti når alle distinktioner bortfalder, hvor skal så et bud 
kunne finde grund at stå på? Et bud forudsætter grader, men 
der gives ingen grader i Guds rige, siger Jesus, fuldkommen- 
hed er alt eller intet. Hvor er forskellen mellem at slå et 
menneske ihjel og at sige et ondt ord om ham? Har I ment 
I med rette tør sige, den som slår ihjel, skal stilles for dom- 
stolen, så siger jeg, hver den som bliver vred på sin broder, 
skal stilles for domstolen, og den som kalder ham fæhovede, 

skal stilles for Højesteret, og den som siger: din ugudelige 
krop, fortjener helvedes ild. Hvor er forskellen mellem at 
begære og at tage, mellem at hore med øjnene og med hele 
kroppen? Hvor er forskellen mellem at sige: jeg vil skilles 
fra min hustru, fordi hun har været mig utro, og at sige: jeg 
vil skilles, fordi jeg er blevet ked af hende? Mener I der er 
forskel imellem at sværge falsk og at sværge sandt? Hvis der 
er nogen synd, ligger den i at man i det hele taget skal bedyre 
et jareller et nej. Sagen er'ikke så simpel som. I forudsætter, 
den kan ikke afgøres med så grove distinktioner som I anven- 
der og kalder ægte retfærdighed, nemlig at gerningen er synd, 
fordi den forudsætter ondt sindelag, at dyd er pligt, fordi den 
kræver en sindets renhed. Ja det er retfærdighed, men dyd og 
pligt er meningsløse, ja latterlige, når sindelag og gerning ikke 
længere er to der skal finde hinanden. Hvis eders retfærdig- 
hed ikke overgår de skriftlærdes, kommer I aldrig ind i Guds 
rige; 1 Guds rige er sindelag ikke vigtigere end gerning og 
gerning ikke værre end sindelag. 

For mennesker som arbejder på deres indre, er budet vis- 
selig en stor hjælp, men gudsriget består i sig selv. Den der 
stræber efter at holde loven og blive retfærdig, skaber sin sjæl; 
gudsriget kan kun gro. 

Men da må man sige, der kan ikke bygges et samfund op 
på Guds rige. Nej det kan der visselig ikke. Der bliver hver- 
ken plads til lov og ret eller til dommere og domstol eller til 
ed og forhør om hvad der er sandhed. Hvor skulde ægteskab 
og familie komme ind? Disciplene så forskrækkede på ham, 
da han talte om at det er hor at skille sig fra sin hustru; på 
de betingelser er det ikke godt at gifte sig, sagde de. Nej, 
svarede Jesus med et ord som river hele grunden bort under 
ægteskabet, I ved der er folk som af naturen er uduelige til 
ægteskab, og andre som mennesker har gjort uduelige til det, 
men der er også mennesker som for gudsrigets skyld ikke kan 
gifte sig. Hvor kan et menneske kalde en hustru for sin, 'et 
hus for sin ejendom og stræve med at holde sammen på det 
han ejer, når han ikke kender til: andet end at.give?' Hvor 

skulde der kunne sidde en konge og befale over sine tjenere, 
når alle er tjenere? 

Gives der da ikke former som samfundsmennesket må 
kalde ikke blot gode, men nødvendige til livets ophold, som f. 
ex. at give almisse, må jøden spørge; men en planløs velgøren- 
hed er da værre end ingen. Det er sundt at bringe orden ind i 
sine gode gerninger, at give efter en bestemt skala, som det 
altid er sundt at have orden i sine handlinger både for sin 
egen skyld og for samfundets skyld; det er sand ydmyghed at 
vise ærbødighed for en sådan orden, så at man f. ex. hver dag 
eller ved særlige lejligheder uddeler gaver efter det som man 
har lagt til side. Det er rigtigt at vise sin alvorlige gudsfrygt 
ved at faste og bede, og i et samfund som er nidkært for 
Jahves ære, må de hellige pligter have deres tid og deres aner- 
kendte plads. 

Så fast og bed og uddel almisser, som I har lært i eders 
børnelærdom, siger Jesus, men så må I vide at I ikke har 
noget at gøre i gudsriget. Når du giver almisse, skal du ikke 
lade blæse i trompet foran dig, som hyklerne gør i synagogen 
og på gaden, fordi de så bliver ærede af menneskene; tro mig, 
de har taget deres løn op på forhånd. Når du giver almisse, 
så lad ikke din venstre hånd vide hvad din højre gør, for at 
din almisse kan ske i det skjulte, og din fader, som ser i det 
skjulte, skal lønne dig. Når du beder, skal du ikke gøre som 
hyklerne, de holder af at holde bøn i synagogen og på gade- 
hjørner for at vinde anseelse hos folk, de har taget deres løn 
på forskud. Men når du beder, skal du gå ind i dit kammer 
og lukke døren, bed til din fader, som er i det skjulte, og din 
fader, som ser i det skjulte, skal lønne dig. Og når I faster, 
skal I ikke gå med lange, bedrøvelige ansigter som hyklerne, 
der går og ser uplejede ud, for at folk endelig skal se de hol- 
der fastedag, de har allerede taget deres løn op. Men når du 
faster, skal du vaske ansigtet som sædvanlig og salve hovedet 
og ikke vise din fromhed for mennesker, men for Gud, der er 
i det skjulte, og din fader, som ser i det skjulte, skal give dig 
din løn. 

Ingen tilhører kan tage fejl af den ironi der ligger i or- 
dene, ja Jesus brodder sine ord ved at hærme efter de 
fromme, når de begrunder deres fromhed i hjærtets tillid til 
en retfærdig, barmhjærtig Jahve, som aldrig lader den mindste 
gerning gjort 1 hans navn miste sin løn. 

Det er ganske urimeligt, må jøden harmfyldt indvende, 
således at kalde en mand hykler, fordi han beder i Guds hus, 
så tankeløst kan et ærligt menneske ikke slå brug og misbrug 
1 hartkorn. At der gives folk hvis gudsfrygt er skrømt og 
beregning, det ved vi alle, men deraf lader vi os hverken for- 
lede til at kalde fromhed for hykleri eller hykleri for fromhed. 
Det er ikke pral, men tværtimod ydmyghed for Guds ansigt, 
at en mand på rette tid og sted viser det er alvor med hans 
gudsdyrkelse, det er hans pligt både imod Gud, som har sagt 
at Israel skal tilbede ham på hans hellige sted, og imod men- 
nesker, at han kan være dem til et godt exempel og vække dem 
til besindelse. Du håner vore bedste mænd, fordi de indtager 
de øverste sæder 1 synagogerne og ved gæstebudene. Ja, det 
em deres ret; fordildeter gode mænd og lever efter Jahyves 
bud, vi giver dem selv hæderspladsen, men det er ikke blot 
tlerestr ct detteri deres pliot:at være forbillede for os andre. 
Har du ikke selv sagt til dine disciple, at de skal lade deres 
lys skinne, at de skal lade mennesker se deres gerninger, for 
at man kan ære deres fader som er i himlen. 

Men Jesus svarer her blot med sin historie om farisæeren 
og tolderen. Ingen jøde vil nægte at tolderen gjorde en god 
gerning, enhver Israelit som er Israelit af hjærtet og frygter 
Gud, ydmyger sig atter og atter for Jahves ansigt, slår sig 
for sit bryst og bekender i sønderknuselse sin syndighed. Men 
det var ikke selvretfærdighed hos farisæeren at han takkede 
Gud, fordi den Almægtige ved sine love, sine løfter og trusler 
havde gjort ham villig til at opfylde budene, det var tvært- 
imod ydmyghed, når han takkede Gud, fordi han selv havde 
været så lykkelig at han kunde gå budenes vej, som den Høje- 
ste havde foreskrevet, og derigennem blive et sådant menne- 
ske som Gud krævede. Og een ting kunde man aldrig ind- 

rømme: at tolderen havde gjort en god gerning blot ved at 
slå sig for sit bryst. Var det alvor, måtte han komme til at 
ligne farisæeren ved at vise sin bodfærdighed i gerning og 
give tiende, ligesom han også havde lært sig af farisæeren at 
angre. Men at give Jesus denne forklaring er at tale for døve 
øren, han svarer blot: Jeg siger, denne tolder gik hjem til sit 
hus med tilgivelse, og det gjorde den anden ikke. 


VII 
LYKKELIGE ER DE FATTIGE 


Man kan ikke undres over at Jesu landsmænd følte hans 
prædiken som en spot imod det hellige, han hånede direkte 
folket og dets gud i det han sagde; men endnu mere forfær- 
dende virkede den miskendelse af gudsfrygtens ånd og den 
fornægtelse af Guds ord, som lå bag ved hans bespottelige 
tale! 

Når man skal leve et helligt, moralsk og nyttigt liv, da 
må livet blive en kompliceret opgave. Der er mange ting som 
nødvendigvis skal overholdes. Det er nødvendigt at respektere 
hellige regler, for at samfundet kan få ydre fasthed og indre 
fylde; det er lige så nødvendigt at være tro "idet daglige 
flittig og samvittighedsfuld, ellers vil man jo falde andre til 
byrde som et drog. Det er nødvendigt at respektere andres 
ejendom og forlange sin egen respekteret, det er nødvendigt 
at ære dem som er 1 højhed, ti Gud har selv sat de bedste og 
myndigste til at våge over retten. At sommetider hedninger 
og ugudelige mænd tiltager sig en ret til at herske, som Gud 
ikke har givet dem, det er noget andet, der ikke vedkommer 
spørgsmålet om orden og ret, — det skal Jahve nok i sin be- 
hagelige tid forandre. 

Men gudsriget lyder: en eneste ting er fornøden, og den 
der bekymrer sig om de mange ting, hvad skal vi spise og 


drikke, hvad skal vi klæde os med, hvad skal vi gøre, hvad skal 

vi undlade, finder aldrig det ene. Søg Guds rige, og lad alt 
det andet komme af sig selv. I gudsriget kan der ikke findes 
en hel hoben behov og en hel hoben begær, hvad enten det nu 
er af dem man kalder onde, eller af dem man kalder gode. 
Et menneske kan ikke tjene to herrer; enten må han elske den 
ene og være ligegyldig overfor den anden, eller han må slutte 
sig til den anden og være fremmed overfor den første. Man 
kan ikke på een gang tjene Gud og pengeposen, man må vælge 
om man vil have sin ejendom her, hvor den fortæres af møl 
og rust og stjæles af tyve, eller i himlen hvor der ikke er møl 
og rust, hvor ingen tyv bryder ind og stjæler, ti der hvor man 
har sin skat, der har man også sit hjærte. 

Hvis gudsriget får lov til at råde, vil hele dette samfunds- 
stillads af love og regler som følger med begær og ejendom, 
falde uhjælpeligt sammen i sig selv, lader Jesus dem vide. 
I går rundt i mit og dit som i en trædemølle, og når I hører 
om en profet, mener I han må være den bedste mand til at 
finde vej i retfærdighedens krinkelkroge; når de regnestykker 
I har med hinanden, går i knude, kommer I til ham og beder 
om facit. Og nu kommer I løbende til mig, fordi I er ved at 
Komme opsat slassomsarven efter eders fader. Men I'tager 
fejl, jeg er ikke kommen for at dømme imellem jer og skifte 
arv. Men jeg skal sige jer en anden ting: Der var en bonde 
som havde fået en stor høst. Så tænkte han ved sig selv: hvad 
skal jeg gøre, jeg har ikke en lade stor nok til den rige høst; 
jo nu ved jeg hvad jeg vil gøre, jeg river mine lader ned og 
bygger dem større, der samler jeg afgrøden, og så siger jeg til 
mig selv: nu har du rigeligt at leve af i mange år, slå dig nu 
til ro, spis, drik og gør dig glade dage. Men Gud sagde til 
ham: din tåbe, i nat bliver livet krævet af dig, og hvem skal 
så have alt det du har samlet sammen? 

Samfundet hviler på og må hvile på et moralsk system, 
hvor menneskene får plads efter deres betydning, dér må man 
vurdere en mand og hans gerning efter dens nytte for næsten. 
Men i gudsriget kan aldrig nogen komme til at regne med sit 
eller andres arbejde, han kan overhovedet ikke uddrage noget 

facit, da der ikke er noget regnestykke; det højeste han kan 
sige er: jeg har gjort hvad jeg er skyldig, jeg er en unyttig 
tjener. ; 

Men et menneske må dog elske mennesker, de nærmeste, 
som er kød af hans kød, han må dog føle sig knyttet til dem 
og forpligtet til at hjælpe og understøtte dem? Nej, gudsriget 
spørger ikke om hvad et menneske må, men om hvad han 
kan. Dersom nogen kommer til mig og ikke hader sin fader 
og sin moder, hustru og børn, brødre og søstre, ja sig selv 
med, kan han ikke være min discipel. Den der ikke slipper 
alt hvad han har, kan ikke følge mig. 

Da folk engang velvilligst gjorde Jesus opmærksom på 
at hans familie stod udenfor og gerne vilde tale med ham, 
svarede han kort: Hvem er min moder, hvem er mine brødre? 
Det er dem som hører Guds ord og gør efter dem. Når der 
kom en mand og sagde: jeg vil følge dig, men lad mig først 
gå hen og begrave min fader, svarede Jesus hårdt: lad de 
døde begrave deres døde. En anden vilde blot tage afsked 
med dem derhjemme, før han fulgte mesteren; Jesus sagde: 
Ingen som lægger sin hånd på ploven og ser sig tilbage, duer 
til Guds rige. 

Der gives overhovedet intet som har en bestemt værdi. 
Hvis din hånd eller din fod vil være noget for sig selv, eller 
hvis dit øje er dig mere værd end livet, så hug hånd og fod 
af og kast dem til side, så riv øjet ud og kast det fra dig, 
det er bedre at du går enbenet og enøjet ind til livet, end at 
du går på to ben ind 1 helvede. 

Hvorledes kan da en rig mand komme ind i gudsriget? 
Det kan han ikke, en kamel kunde lettere slippe gennem øjet 
på en nål. Ingen kommer ind i gudsriget, som har nogen af 
alle de mange ting der skal bevares, der skal passes, der skal 
overholdes. I gudsriget er der kun plads for det ene. 

Der kom en ung mand til Jesus og sagde: hvad skal jeg 
gøre for at få det evige liv? Jesus svarede: hvorfor spørger 
du mig om det? kender du ikke loven? vil du gå ind til livet, 
så hold budene. Hvilke bud tænker du på, spørger den unge 


mand. Det ved du da selv, siger Jesus: du skal ikke slå ihjel, 
ikke bedrive hor, du skal ikke stjæle, du skal ikke bære falsk 
vidnesbyrd, ær din fader og din moder, og du skal elske din 
næste som dig selv. Den unge mand svarede: alt det har jeg 
holdt fra min ungdom af. Da sagde Jesus: Så mangler du 
kun een lille ting for at være fuldkommen: gå hen og sælg 
alt hvad du har, og giv det til de fattige, så skal du få en 
skat i himlen, og kom så og følg mig. 

Den unge mand måtte gå vejen helt til ende for at opdage 
at han stod overfor noget nyt, der slet ikke kunde beregnes 
efter den målestok han var vant til. Man kan ikke nå guds- 
riget ved at byde højere og højere op på det. 

Hvor kan da et menneske der har familie at arbejde for, 
forpligtelser imod næsten, forældre at forsørge, opgaver at 
fylde, noget at agte og værne om, nogensinde komme ind i 
gudsriget? Det kan han heller ikke, den retfærdige kan slet 
ikke komme ind; ingen kan være min discipel, uden at han 
giver afkald på alt hvad han ejer, rigdom, familie, dyd, pligt, 
anseelse. Kom Lots hustru i hu, ingen som ser sig tilbage, kan 
følge mig. 

Hvem kan da blive salig, spurgte hans disciple med æng- 
stelige miner. Ingen anden end de som er salige, svarede 
Jesus, kun de der kan tro og aldrig snubler over et forbehold 
eller en betingelse. Hvad skal vi da gøre for at komme ind 
i gudsriget, spørger de igen. Lykkelige er de fattige, andet 
svar får de ikke. Det var ikke alle givet at gentage dette ord 
efter Jesus, selv om de så kaldte sig hans disciple; det gik 
lettere, når man som Lucas satte et lille tillæg ind: lykkelige 
er de fattige i ånden. I den form kunde en gudfrygtig mand 
sige det efter af sin fulde overbevisning; det lød langt from- 
mere, ti Gud ser jo altid til hjærtet. Men Jesus spørger ikke 
hvordan det står sig med hjærtet og med ånden, når han 
indbyder mennesker til Guds rige. 

Der var en mand som holdt et stort gæstebud og indbød 
mange gæster. Da tiden var inde, sendte han sin tjener ud. 
for at sige til de indbudte at alt var færdigt. Men gæsterne 

havde alle sammen en undskyldning på rede hånd. Den ene 
sagde: sig din herre at han må have mig undskyldt, jeg har 
lige købt en ager, som jeg skal ud at se på. En anden sagde: 
jeg har købt fem okser, som jeg skal ud at prøve, jeg må 
bede din herre undskylde mig. En tredje havde nys holdt 
bryllup og var derfor forhindret i at tage mod indbydelsen. 
Da tjeneren kom tilbage med den besked, blev værten vred 
og sagde til ham: gå straks ud på gader og stræder og tag 
alle fattige og krøblinge og lamme og blinde med herind. 
Tjeneren kom tilbage og meldte at han havde gjort som 
værten havde sagt, men der var ikke fuldt endnu. Så gå ud 
på vejene og ved gærderne og nød dem ind du møder, for 
at mit hus kan blive fyldt med gæster; ingen af dem som var 
indbudt, skal smage min gæstebudsmad. 

Hvordan skulde man kunne prædike over disse ord og 
lignelser i menigheden til virkelig opbyggelse og trøst for 
dem der var blevet troende og, hvad der var endnu vig- 
tigere, til advarsel for dem der ikke vilde tro; der blev jo 
ingen forskel på Herrens sande venner og de andre, ja da 
var der overhovedet ingen mening i at være kristen. Man 
måtte kræve en dybere prøvelse og indprænte mennesker at 
det ikke var nok at komme, man måtte have en ny klædning 
på. Da gæsterne var forsamlede, kom kongen ind og kastede 
et prøvende blik omkring sig i forsamlingen, og straks "op- 
dagede hans skarpe blik at der var en mellem gæsterne som 
ikke havde bryllupsklædningen på, og han spurgte ham: min 
ven, hvordan er du kommet herind? Og uden at vente på 
svar lod han denne snyltegæst binde på hænder og fødder 
og kaste ud i mørket, hvor der er gråd og tænders gnidsel. 

I denne form, som Matthæus har indregistreret, var det 
et evangelium som kunde lære folk hvad der stod på spil, 
om man ikke af et helt hjærte sluttede sig til dem der havde. 
den rette tro. Men Jesus kendte ikke til nogen opbyggelig 
fromhed, han siger ganske simpelt: lykkelige er de fattige, 
ti dem hører gudsriget til, lykkelige er de som hungrer, ti de 

skal mættes, lykkelige er de som nu græder, ti de skal le. 
De fattige er ikke lykkelige fordi de har noget fremfor 
andre, men fordi de kan noget som er umuligt for alle rige 
og retfærdige mennesker. 


NV LEL 
DENEKOSTBARPEEPEREE 


Når Jesus gik omkring og indbød mennesker til Guds 
rige, lullede han ikke sine tilhørere ind i en glad fortrøstning 
om at døren stod på vid gab, hvem som helst der ønskede 
det eller følte kaldet, behøvede blot at træde over tærskelen. 
Dersvar kunteneneste vej: til livet: at være fattig, at være 
fri for alt hvad mennesker regner for nødvendigt, udkomme, 
dyd, retfærdighed, godhed, fromhed, ligegyldigt hvad navn 
alle disse ting har, ædle eller mindre ædle. Den som ikke 
tager mod Guds rige som et lille barn, skal ingenlunde komme 
ind i det. 

For at blive levende er det ikke nok at man kaster tingene 
bort og trækker i fattigdommens og forsagelsens dragt. Ingen 
har hørt Jesus prædike askese som vejen til fuldkommenhed; 
dertert heller insenssom har "hørt ham; prædike at det ikke 
kommer an på det ydre, om man er rig eller fattig, blot man 
har det rette sindelag. Det ene ligger ham lige så fjærnt som 
det andet. De mange ting er for ligegyldige til at det gør 
nogen stor forskel om man elsker dem eller foragter dem, 
så længe de er der; det hedder ikke alt eller intet, men eet: 
det ene som er fornødent. 

Derfor hjælper intet afkald mennesker over tærskelen, 
kun den der ikke husker de mange ting, så at han ikke be- 
høver at glemme dem, kun den der ikke spørger om hvad 
han får, når han giver sin ejendom bort, kun den der hverken 
bevæges af vished eller uvished, kan være hans discipel; man 
kan ikke gøre livets regnskab op ved at sammenligne hvad 

man opgiver og hvad man vinder. Kun den der sælger alt 
hvad han ejer, og deler det ud til de fattige, sådan at han 
ikke mindes at han har haft det, og derfor aldrig kan komme 
1 hu at han har givet afkald, kun han kan blive Jesu discipel, 
kun den der er så fattig, at han ikke ved hvad rigdom er, 
har livet. 

Livets sandhed har Jesus samlet i sit dybeste ord: den 
som vil frelse sit liv skal miste det, men den som mister sit 
liv skal frelse det. Ingen kan veje livet op imod døden, før 
han vælger, han kan ikke få vished om valget er klogt, før 
han har valgt, han kan først forstå han er et menneske, når 
han er blevet det. Ingen resignation kan fremkalde livet, kun 
tro har magt til at gøre levende. 

Det ene, tro, det er nøglen til Jesu saligprisninger af 
barnet, af tøjten, af tolderen og synderen, det er kraften i 
den jævne hverdagshistorie om den fortabte søn; den handler 
ikke om synd og omvendelse, den har ikke nogen lære om 
Gud, men udsynger det store tema: et menneske som blev fri, 
da han blev fattig helt igennem og kunde tro. 

Der var engang en mand som havde to sønner. En dag 
sagde den yngste søn til sin fader: fader, vil du ikke skifte 
med mig og lade mig få den del af arven der tilkommer mig. 
Da han havde fået sin del, drog han til hovedstaden, og der 
ødte han alle sine penge i et vildt liv med letsindige venner 
og løse kvinder. Da den sidste skilling var røget, stod han 
på gaden, og han var glad, da en bonde af nåde og barm- 
hjærtighed satte ham til at vogte sine svin; men han fik ikke 
mad nok til at spise sig mæt, og der var ingen som gav ham 
noget, så at han i sin sult ønskede han kunde have ædt af den 
mask svinene åd. En dag kom han til besindelse og sagde: 
her går jeg laset og sulten, og hjemme hos min fader har 
karlene deres gode udkomme. Jeg vil gå hjem og sige til min 
fader: jeg ved godt jeg har syndet mod Gud og mod dig og 
fortjener ikke at hedde din søn længere, men lad mig gå som 
karl hos dig på gården. Da han nærmede sig hjemmet, så 
hans fader ham langt henne på vejen, og han løb ham i møde 

og omfavnede og kyssede ham. Og sønnen begyndte: fader, 
jeg har syndet mod Gud og mod dig og fortjener ikke at 
hedde din søn længere, men faderen råbte ind: tag de bedste 
klæder frem til min søn, og sko med, og en ring til fingeren, 
og gå ud og tag fedekalven ind, at vi kan slagte den og få 
et lystigt gilde, ti min søn her var død, og nu er han kommet 
til live igen, han var tabt, og nu er han fundet. Og så blev 
der gilde på gården. Mens dette skete, var den ældste broder 
på marken, og da han nærmede sig gården, hørte han der 
lød musik og dans, så kaldte han en af karlene ud til sig og 
spurgte hvad der stod på. Jo, sagde karlen, din broder er 
kommet hjem, og nu har din fader slagtet fedekalven, fordi 
han har fået ham sund og frisk hjem igen. Så blev sønnen 
vred og vilde ikke gå ind, til trods for at hans fader kom ud 
og bad ham om at være med. Nej, svarede han, nu har jeg 
tjent dig i mange år, aldrig har du haft grund til at beklage 
tiasorsrtåt jeotikkeføjorde hvad du befalede, og" du har 
aldrig så meget som givet mig et lam, for at jeg kunde få 
en glad dag med mine venner; men så snart denne her søn 
kommer hjem, som har sat dine penge til på løsagtige fruen- 
timmer, slagter du fedekalven. Men hans fader sagde til 
ham: min søn, du er jo altid hos mig, hvad jeg har, det er 
dit; men synes du ikke vi skulde være glade over at din 
broder som var død, er blevet levende, at han som var tabt, 
nu er fundet. 

Man ved intet om hvad man finder, når man kaster sit 
liv bort. Man forstår ikke Jesu ord, før man har fulgt det. 

Hvad gavner det et menneske om han vinder hele verden, 
og bøder med sig selv, ti hvad kan et menneske give som 
betaling for sig selv? Sådan lyder ordet hos den ene evange- 
list; den anden siger: hvad gavner det mennesket om han 
har vundet den hele verden, men har sat sig selv til, eller 
han bøder med sig selv? Gennem dem begge lyser Jesu tanke 
klart frem; han har haft gamle visdomsord i minde om det 
unyttige i at stole på sin rigdom, ti som psalmisten siger, 
hvor stor så ens ejendom er, slår den ikke til som løsesum 

til at købe sig fri fra døden. I Jesu mund får den gamle vis- 
dom en helt ny kraft: hvis man har betalt livets mangfoldig- 
hed med sig selv, hvad har man så at købe sig selv, at købe 
livet tilbage for? 

Livet er fordringsfuldt, det kan kun være en eneste ting. 
Det er hensynsløst i sit krav om at være det ene nødvendige, 
— som Jesus har hamret ind med sin humor, der er tungere 
end den tungeste alvor. Der var en rig mand som holdt en 
forvalter. En dag kom det ham for øre at forvalteren begik 
underslæb, da kaldte han ham op til sig og sagde: Gør dit 
regnskab op, jeg kan ikke længere lade dig sætte min ejendom 
over styr. Da tænkte forvalteren ved sig selv: hvad skal jeg 
gøre nu da jeg bliver opsagt? gå ud og tjene føden som 
arbejdsmand — nej, at grave har jeg ikke kræfter til, og at 
tigge skammer jeg mig ved. Jo, nu ved jeg hvad jeg skal gøre 
for at sikre mig mit gode underhold, og han kaldte alle sin 
herres skyldnere til sig og sagde til den første: Hvor meget 
skylder du min herre? Han sagde: hundrede tønder olie, og 
forvalteren sagde til ham: her er dit gældsbrev, sæt dig ned 
med det samme og ret det til halvtreds; derpå sagde han til 
den anden: Og du, hvor -meget skylder dur tHlansaedet 
hundrede tønder hvede, og forvalteren sagde til ham: her er 
dit gældsbrev, skriv firs i det. Og herren roste den snu. hus- 
holder og sagde: han er en klog mand, han ved hvad han vil, 
og gør det uden omsvøb. 

I gudsriget er børn, tiggere, toldere, skøger selvskrevne 
indbyggere, de vise, retfærdige står udenfor med deres rige 
skatte. Du er ikke langt fra Guds rige, det er det højeste der 
kan siges om dem, men selv om de står med foden på tær- 
skelen, er de lige så meget udenfor som en selvtilfreds bonde 
der går og gør overslag over sin afgrøde. Johannes havde 
indvarslet livet, — han var en profet, ja mere end en profet, 
sagde Jesus, og af alle kvindefødte er der ikke kommet nogen 
som er større; men, føjer han til, den mindste i gudsriget er 
større end han. 

Derfor, når mennesker kommer og spørger: hvad skal 

jeg gøre for at få det evige liv, har Jesus ikke andet at svare 
end: Lykkelige er de fattige, ti dem hører Guds rige til, men 
ve eder, I rige, ti I har taget eders glæde forud. Lykkelige 
er børnene, ti dem hører Guds rige til, lykkelige er toldere 
og syndere, skøger og samaritaner. 

Når han siger: omvend eder og bliv som børn, ellers 
kommer I ikke ind i gudsriget, må man nok spørge: er det 
ikke at gøre nar af os, er det muligt at blive som et barn? 
Nej, det er ikke muligt, svarer han, enten er et menneske 
levende, eller også er han død, enten er det et godt træ, som 
bærer gode frugter, eller også et dårligt træ, som bærer dår- 
lige frugter; der er ikke andet at stille op med det tørre træ 
end at hugge det om og kaste det i ilden. 

Så er der intet at gøre for os som gerne vil blive frelst, 
kunde tilhørerne spørge — og har de vel ofte spurgt med 
harme. Og Jesus modsiger dem ikke: Der er to slags menne- 
sker, de levende og de døde, og de døde har jeg intet budskab 
uilmsleoser kommet forat kalde syndere, ikke-retfærdige, 
siger han, og når folk knurrer, borer han selv forargelsen 
dybere ind med sin bidende ironi: de raske trænger ikke til 
less detk spør de syseltjeo er "kommet for at frelse'de'for- 
tabte, fortsætter han, netop dem som I har sat udenfor som 
uskikkede til at fatte Jahves tanker og blive frelst, og hans 
spot bliver endnu mere bidende ved at klædes i humor: der 
skal blive større glæde i himlen over een synder som om- 
vender sig, end over ni og halvfemsindstyve retfærdige, som 
ikke behøver det. 

Når han da svarer de spørgende: bliv barn, bliv samari- 
tan, bliv skøge, da bliver det en spot over dem. I er døde, 
I kan intet gøre for at blive levende, den som er død, han 
kastes i ilden, den som er levende, han har livet. Gartneren 
kan ikke give træet liv, han kan kun forsøge om der er livi 
det: grave ved roden, lægge gødning om og se om det spirer, 
og er det udtørret, hugger han det om. 

At blive levende er den sværeste kunst af alle. Den van- 
"skelighed som folkets lærere har talt om, anger og bod og 

selvforbedring, er for intet at regne imod vanskeligheden ved: 
at komme ind på den eneste vej til livet; den er visselig 
snæver, sammenlignet med de gode chausséer der fører .til 
død og fortabelse. Jesus prøver aldrig på at lokke mennesker 
ind på vejen, han stiller dem blot overfor valget og tvinger 
dem til at se hvad det betyder, til de slår øjnene ned eller 
vender dem bort for at gå bedrøvede eller harmdirrende 
deres vej. Og når de vender sig og går, råber han aldrig 
efter dem, han tænder aldrig et lille håb, som kan få de ær- 
lige stræbere til at strænge sig lidt mere an endnu, tværtimod, 
med sin gennemborende ironi råder han sine tilhørere til al- 
vorligt at betænke, om de virkelig tror sig til at præstere så 
uhyre en sum som livet er. 

Hvem vilde give sig til at bygge et tårn, uden han først 
havde siddet og lavet et overslag, om han nu havde penge 
nok til at bringe det under tag? Hvis han godt og vel fik 
gravet grunden og så måtte give op, vilde alle som kom forbi, 
gøre nar af ham og sige: der er en som begyndte at bygge, 
men måtte stoppe op på halvvejen. Vilde en konge gå i krig, 
om han ikke først havde holdt råd og nøje overvejet om han 
med sine ti tusind mand kunde tage det op med den konge 
der rykkede frem med en hær på tyve tusind; tror han ikke 
han kan, sender han et gesandtskab 1 forvejen og under- 
handler om fred. 

De frejdige der har taget beslutningen og siger: jeg vil 
følge dig, mester, hvor du går, får ikke øjeblikkelig en hjælp- 
som hånd rakt ud. Ræve har huler, svarer Jesus dem, himlens 
fugle har reder, men jeg har ikke det som jeg kan hælde mit 
hovede til. 

Når Jesus da siger: Omvend eder og stræb at gå ind 
gennem den snævre port, sælg alt hvad du har, bliv et barn, 
så forstår nok de klogeste at det er en hån over deres ær- 
lige alvor; de er døde, de kan intet gøre. Jeg kalder til om- 
vendelse, siger han, men spørger de hvad omvendelse er, 
svarer han, det er intet andet end tro. 

Med sin dybe ironi indbyder han mennesker : kom hid til 

mig, alle som er trætte og tunge, og jeg vil give eder hvile, 
tag mit åg på eder og lær af mig, ti jeg er mild og ikke for- 
dringsfuld, så skal I finde hvile for eders sjæl, ti mit åg er 
godt, og min byrde er let. Ironien slibes skarp i slutnings- 
sætningen, ti det er netop hvad der stod i de gamle, hellige 
skrifter, hvad enhver jøde havde både på munden og i 
hjærtet: Det kan være svært at tage Guds åg på sig og stræbe 
efter retfærdighed efter Guds bud, men den der for alvor 
gør det, vil snart opdage at det svære åg giver styrke, at 
budene bærer i steden for at tynge, at selvovervindelse bliver 
liflig. Jesus citerer det, så at det svier: Mit åg er lifligt, som 
I siger, min byrde er let — for de fattige. 

Han er ikke kommet for at give liv, men for at kalde til 
livet, den som har øren at høre med, han høre. Han taler i 
lignelser, som kun har mening for dem der har fået øjnene 
op for Guds riges hemmelighed, for dem der har livet; for 
dem udenfor forkyndes det sådan at de ikke kan se og fatte, 
selv om de har øjne, ikke kan høre og forstå, selv om de har 
øren, for at de ikke skal omvende sig, — nemlig for at det 
skal afsløres at de står uden for livet og ikke kan forstå hans 
ord. For de døde er det mørk tale, må det og skal det være 
uforståeligt. 

Hans ord er en dom, i og med det samme de er et kald, 
fordi de åbenbarer hjærterne og afslører dem der er døde; 
når de hører, røber de sig selv, så at de bliver dømt ved at 
ordene i deres øren er meningsløse. 

Jesus kommer ikke som trøster til en frelsehungrende tid. 
Med livets paradoksi siger han at man kun kan blive levende 
ved at være det, og skånselsløst drager han konsekvensen: de 
som ikke har livet, bliver udenfor, fordi de aldrig vil så meget 
som forstå hvad det drejer sig om. At disse er mange, de 
fleste, lægger han ikke skjul på; mange har hørt kaldet, kun 
få er kaldede, mange skal prøve på at komme ind, men ikke 
kunne, den vej som fører til fordærvelse, er bred, og der er 
mange som går ad den. 

Der var en sædemand som gik ud for at så. Noget af 

udsæden faldt på stien hvor folk havde gået og trampet 
jorden fast, og fuglene kom og åd det. Andet faldt på sten- 
grund, hvor mulden var tynd; det kom hurtigt op, men da 
solen begyndte at skinne, svedes det af og visnede, fordi det 
havde dårlig rod. Andet faldt blandt ukrudt, og da ukrudtet 
voksede op, blev det kvalt. Andet faldt i god jord og gav en 
god afgrøde, hundrede fold eller tresindstyve eller tredive 
fold. 

Disciplene har al grund til at spørge med ængstelige 
miner: hvem kan da blive salig? Hvad der er umuligt for 
mennesker, det er muligt for Gud, svarer Jesus. 

Der skal et under til. Det lyder som en udfordring at tale 
sådan til et folk der levede på undergerninger, der så hele 
livet, dets store ting og dets små ting, som et uafbrudt under 
, fra Jahve, der var vant til i sin hellige Skrift at se Jahve 
prædike med rystende kraftgerninger ved alle afgørende 
lejligheder, for at vække folket til besindelse, for at styrke 
dets mod, for at forvisse det om sin bevågenhed. Med sit 
ord spotter Jesus dette tegnhungrige folk. I vil altid have 
mirakler som betyder noget, hvor I kan læse trøstens ord 
eller formaningens trusler fra Jahve. I vil altid have en 
forklaring, et bevis som gør det fornuftigt at leve og klogt 
at tro. 

Men liv kan ikke forklares, det er sin egen forklaring, 
det er selv et enestående under. Og hvad livets under ikke 
kan virke, det kan et mirakel ikke afstedkomme. Ingen kan 
sige hvordan livet frembringes, det kan kun findes, og da er 
spørgsmålet løst af sig selv, i glæden over at være levende. 

Der var en mand som fandt en skat skjult i en ager, han 
dækkede den til igen og gik af glæde hen og solgte alt hvad 
han havde, for at købe ageren. Der var en købmand som 
rejste ud for at søge efter gode perler, og da han fandt en 
meget kostbar perle, gik han hen og solgte alt hvad han ejede, 
og købte den dyrebare perle. 

Følg mig, lær at leve af mig, det er min eneste anvisning, 
det er mit eneste tegn. 


EF 1 AGREE ES GERE SEER BUHERS EEN SAKON 


IX 
GUDSBESPOTTEREN 


DE er ikke så mærkeligt at Jesus vakte opsigt med sin 
forkyndelse, og ikke blot opsigt, men forfærdelse og 
indignation, ti alt hvad han talte, lød som en forhånelse af 
det jøden måtte holde helligt og dyrt. I sin prædiken und- 
sagde han folkets retsfølelse og gudsfrygt, ja i hans påstande 
og anklager kunde man vel ikke godt se andet end en for- 
syndelse imod al sund sans. 

Hans angreb på farisæerne og de skriftlærde måtte vække 
harme, ti enten tydede hans anklager på at han manglede den 
simpleste forståelse for det han angreb, eller også kunde de 
kun forklares som vrangvilje, selvbehagelig foragt for sand- 
heden og trodsig lyst til at forvrænge den. De indvendinger 
han rettede imod budene, beroede på overfladiske misfor- 
ståelser, anderledes kunde en jøde ikke dømme. 

Loven og livet, må jøden hævde, er ikke to løse dele sat 
sammen, men et hele, og derfor kan man ikke ophæve den 
ene uden at opløse det andet, i budene er der nedlagt både 
livsvisdom og menneskekundskab. Jesu angreb på retfærdig- 
heden sårede jødens virkelighedssans, hans respekt for det 
faktiske menneske, ti det var netop på en rationel psykologi 
han havde bygget sit fint afstemte moralsystem; ved god- 
gørenhed var det nødvendigt at tage hensyn til modtageren 
lige så fuldt som til giveren; man kunde ikke gøre vel imod 
et menneske uden at kende noget til ham. Om man ikke i 
alvorlig overvejelse gør sig klart hvad der er godt for næsten, 
kan man volde ham ubodelig skade ved sin gavmildhed. Visse- 

lig var det en stor synd om man nægtede en værdig trængende 
sin skærv, men var det ikke nok så stor en brøde at støtte 
den uværdig trængende og derved opmuntre ham til letsindig- 
hed? Jødens kultur var et hele fra yderst til inderst, har- 
monisk sammenstemt som en organisme fra hjærtet — ære- 
frygt for Jahve — helt ud i hverdagens specielleste leve- 
regler. Budene var ikke legeme for en sjæl, men sjæl helt 
igennem, og derfor smeltede gudsfrygt og virkelighedssans 
sammen til eet. Med fuld ret kalder jøden sin gudsfrygt for 
visdom. 

Fattigdom kunde aldrig være andet end noget ondt, et 
udslag af moralsk brøst. For den ærlige sjæl var den et tegn 
på at Jahve ikke havde overladt sin vildfarne søn til hans 
egen skæbne, — hvis den da ikke betød at Jahve vilde lutre 
den fromme, som en guldsmed lutrer guldet i diglen. Idet 
Gud berøvede mennesket det daglige brød, gav han synderen 
til kende at han ikke var karsk; Gud straffede ham af ret- 
færdighed og af barmhjærtighed for at lære ham at besinde 
sig på sig selv. Ved at give almisse kunde jeg gøre mig til 
Guds medhjælper, men med min godgørenhed kunde jeg også 
forstyrre hans frelsesplaner, såvidt det stod til mig; hvis jeg 
blot gav i tankeløshed, uden at der var de rette forudsæt- 
ninger til stede hos modtageren, da gjorde jeg det menneske 
ubodelig skade, ti da vilde jeg bestyrke ham i hans letsindige 
trods imod Guds verdensorden. Omtænksomhed og retfærdig- 
hed var udslag af psykologisk virkelighedssans lige såvel som 
af gudsfrygt. At elske sin næste, det må dog betyde at ville 
hans sande vel, bringe ham nær til loven; at være velgørende 
er at give for den andens skyld, ikke at gøre det for sin egen. 
Det lyder kønt at man ikke skal lade den venstre hånd vide 
hvad den højre gør, og det ord indeholder en dyb sandhed, 
såvist som man bør give sin almisse så taktfuldt at den ikke 
beskæmmer modtageren. Men i den forbindelse Jesus bruger 
ordet, er det måske snarere en raffineret form for selvbehag 
end et udtryk for etisk finfølelse, der altid er klarsynet. 

Hvis jeg nægter at tilgive en krænkelse, sætter jeg mig 

op imod den Højestes udtrykkelige befaling; han havde sagt: 
tilgiv eders fjender; men det var lige så stor foragt for Guds 
hensigt, hvis jeg tilgav en mand der ikke angrede. Derved 
opmuntrede jeg ham til at fremture i sin dårskab, den sjæle- 
fordærvende dårskab at han kunde leve, som om Jahve aldrig 
havde sat sin lov til at være en lygte for menneskets fod. Min 
tilgivelse skulde hjælpe et menneske til frelse, og derfor måtte 
jeg fordre anger som betingelse, først da handlede jeg i 
Jahves ånd ved at eftergive skylden. Gud lader sig ikke 
spotte, ti han er den store sjælekender, med andre ord ret- 
færdig. Bliv retfærdig som Jahve er retfærdig, vær viis som 
han, barmhjærtig som han, viis i din barmhjærtighed, sådan 
som han er. 

" En sand jøde så ikke i selvretfærdig ringeagt ned på de 
faldne syndere, endsige på de fattige; hans bedste tanker gik 
ud på at finde midler til at drage dem op og gøre dem til 
. virkelige mennesker, sådan som han selv havde den lykke at 
være. Derfor kunde han aldrig tænke sig at fraternisere med 
syndere og tilsløre den alvorlige virkelighed, at fra synd til 
adel går vejen kun gennem anger og forbedring. Utidig 
mildhed, vidste han, drog aldrig en synder op, men den 
kunde, ja måtte trække den retfærdige nedad. Med gud- 
dommelig ret foragtede han hoben, fordi den levede uden 
den klare indsigt i Guds tanker som er nødvendig til sand 
adel, men denne foragt kunde aldrig kaldes selvretfærdighed, 
da den blot var en nødvendig følge af det faktum, at for at 
blive menneske måtte man have grundlaget for det menneske- 
lige, og det var Guds åbenbarede vilje. 

De gamle har sagt: øje for øje, tand for tand, siger Jesus, 
og med en gestus vil han gøre de gamle ord latterlige; men 
ret forstået er de grundlaget for en sand etik, ti den må hvile 
på retfærdighed, der ganske simpelt er et udtryk for sjæls- 
livets realiteter: Et menneske kan aldrig løbe fra sine ger- 
ninger, det vilde være det samme som at han løb fra sig selv. 
En sådan regel, lige for lige, udspringer da ikke af hævn- 
gerrighed, den bygger på simple psykologiske kendsgerninger, 

og en etik der ikke er retfærdig, altså svarer til virkeligheden, 
er umenneskelig, fordi den hænger i luften. Mod dette har 
Jesus intet andet at stille op end det tomme: jeg siger eder, 
I skal ikke sætte eder op imod det onde. 

Jesus kunde næppe tale som han gør, hvis han havde set 
virkeligheden i øjnene. Den farligste, mest skæbnesvangre 
kraft i verden var synd, oprør mod Gud, trodsighed, der får 
mennesket til at handle efter sin egen lyst og træde Guds bud 
under fødder. Det vidste jøden, og hans hellige skrifter er 
fyldt med forbandelser, advarsler, formaninger, opregninger 
af laster. Man hører aldrig Jesus prædike om syndens for- 
færdelighed, et tegn på at han slet ikke har øje for virkelig- 
heden. Hvor tager han overfladisk på syndens realitet, hvis 
man prøver på at stille ham ansigt til ansigt med den. Når 
man trækker en kvinde frem for ham, som notorisk er grebet 
på fersk gerning i hor, foreholder ham Mose egne ord, at 
en sådan skal stenes, og spørger hvad han mener om den ting, 
får man hverken et ærligt ja eller et ærligt nej. Minutterne 
går, medens han sidder og kradser i sandet, og når man ende- 
lig beder ham om et bestemt svar, siger han undvigende: Den 
som er uden synd blandt eder, kaste den første sten, og derpå 
kradser han videre i sandet. Kan man undres over at folk 
for hvem det er alvor med moralen, går deres vej og lader 
ham om ansvaret. Og hvad siger han så til kvinden: Var der 
ingen som fældede dom over dig? Heller ikke jeg dømmer 
dig, gå bort, og synd ikke mere. 

Da jøden til bunds forstod syndens forfærdelige magt, 
måtte han fordre et alvorligt opgør med den i omvendelse, 
anger, bod, renselse. Jesus kender ikke nogen af disse be- 
tingelser for at leve; han tilsiger trøstigt syndernes forladelse 
til en mand som har ladet sig fire ned igennem taget, til en 
glædespige som har anvendt sin bedste salve på ham. På 
trods af al sund sans hævder han at et menneske som er 
fattig, har det væsentlige, det som ingen retfærdig kan nå 
til; fattigdom er da ikke at erkende sin egen usselhed, at 
arbejde på sig selv, men ganske simpelt at opgive alt arbejde 

og blot være fattig og lykkelig. Når Jesus på vejen møder 
et fattigt menneske, det vil sige et åndelig forhutlet individ, 
hører man ham aldrig spørge staklen om han føler det uvær- 
dige i sin tilstand, og om han længes efter noget højere, men 
han hilser ham glad som gammel ven og siger blot sit: lykke- 
lige du. 

Jøden må kræve realiteter. Han vidste at sjælen var en 
fast størrelse, som havde sine egne love; skulde der ske en 
forandring, måtte grunden lægges dybt, og man måtte ved 
en længere prøvelse forvisse sig om at den var solid; man 
kunde aldrig være sikker på at man selv eller ens næste var 
blevet et nyt menneske, uden at længselen efter retfærdighed 
gav sig udslag 1 en oprigtig anger, som blev smeltet ind i 
sjælen ved en alvorlig bod. Man kunde ikke stole på sinds- 
skiftet, når det ikke gav resultater i gode gerninger, ingen 
sjælekender vilde nøjes med tilfældige impulser og planløse 
forbedringer; og folkets vise havde da også, vejledet af Guds 
ånd, ja med Guds egne tanker, lagt en tryg vej fra selv- 
retfærdighed og uretfærdighed til virkelig gudsretfærdighed. 
Overfor disse vigtige spørgsmål viste Jesus en forbryderisk 
letsindighed; man måtte nok spørge hvad han byggede sin 
tillid på, når han tog angerens og bodens forudsætning bort, 
menneskesjælen kom jo til at hænge i det tomme rum. Hvad 
vidste han om disse synderinder der kom ind ad døren, hvor 
dybt gik deres anger, hvis de virkelig havde nogen, og hvad 
vidste han om hvad de gik ud til igen? Men Jesus brød sig 
ikke om beviser, virkelighed det er mere end resultater, på- 
står han, og den kan ikke bevises med andet end med sig selv. 

Ret beset fornægtede Jesus jo blankt det grundfaktum 
som hedder synd, ved at dreje begreberne bort fra dagens 
kendsgerninger ud i det blinde blå. Når han mødte menne- 
sker, sagde han ikke: gør bod, men: bliv karsk, og det lige 
meget om det gjaldt sjælen eller legemet. Bag denne læge- 
gerning ligger en forudsætning om at mennesket er eller 
skulde være sund; bliv for alvor det du er, synes jo at være 
kærnen i hans prædiken. 

I princippet, spørgsmålet om menneskets væsen, var der 
intet hos Jesus som kunde give hans tilhørere anledning til 
forargelse. Han kunde umulig have nogen teori om at menne- 
sket er syndigt af naturen, ti den tro kunde ingen jøde nære. 
Jøden vidste at mennesket var udgået rent fra Guds hånd, 
men han vidste også at der havde sneget sig en ond drift ind 
i ham, og at denne tilbøjelighed skulde overvindes, for at 
den virkelige renhed kunde vokse frem og sejre; det onde var 
ikke et princip, men en uregelmæssighed i tilværelsen, og 
mennesket havde den pligt at kæmpe synden ned. Men Jesu 
tanker gik slet ikke i denne bane og lod sig overhovedet ikke 
dreje ind i den. Han talte hverken om en sindsforandring 
eller om at blive forvandlet og født på ny, men blot om at 
være ny. Jeg kalder dig til Guds rige, jeg forkynder Guds 
rige, siger han, aldrig: jeg vil hjælpe dig til livet eller give 
dig liv. Liv eller Guds rige står i modsætning til retfærdig- 
hed, den pligt, den lyst som et sandt jødisk menneske har til 
at gøre sig sund ved at gøre Guds vilje. Lad livet gro og 
udfolde sig, siger han; giv det frihed, så at det kan vise sin 
kraft. 

Og hvad havde han så at give de ulykkelige, måtte man 
spørge, de uretfærdige dårer, som vi aldrig ophører at fore- 
holde Jahves ord, om de dog måtte omvende sig og bøje 
nakken under budenes gode åg? Til dem har han vel intet 
andet at sige end sit ubarmhjærtige, at de er golde, uden 
værdi: hug dem om, hvorfor skal de stå og fylde op? 

Da en jøde kendte syndens forfærdelighed og vidste 
hvilken smittemagt den havde, legemligt såvel som sjæleligt, 
kunde han ikke tankeløst gnide sig op ad toldere og løsagtige 
fruentimmer og indånde syndens ånde. Omgås ikke med hed- 
ninger og gudløse, lad dig ikke se i deres forsamlinger, slå 
dig ikke ned der hvor spottere sidder, sådan har den gud- 
dommelige Skrift atter og atter formanet alvorlige menne- 
sker. Sid ikke i spotterens sæde, det var en dyb etisk leve- 
regel, 1 sin karakter identisk med hygiejniske forskrifter, som 

for exempel at man ikke skulde indlade sig i intim forbindelse 
med en spedalsk. Jesus manglede fuldstændig denne finsans, 
han gik ud og ind blandt ugudelige, han sad til bords med det 
værste pak. 


X 
HOLD JAHVE DIN GUDS BUD 


Ved letsindigt at udviske skellet mellem visdom og dår- 
skab gjorde Jesus hele livet til et blindt kaos af tiltældig- 
heder. Jødens moral er et fint afstemt system; der trampede 
den galilæiske profet ind, slettede alle grænser mellem ondt 
og godt, mellem forstand og uforstand. I selvbeherskelsens 
sted satte han instinktet. 

Det er fromt og nyttigt — må enhver samvittighedsfuld 
jøde hævde — at vise ærefrygt for livet som en Guds gave, 
og det er en pligt som ikke kan undgå at vise sig i fromhed; 
ti ærefrygt er tom, når den ikke åbenbarer sig i handling. 
Derfor toer en jøde sine hænder, før han går til bords, derfor 
holder han sine kar rene, ikke blot fri for smuds, men også 
rensede for al besmittelse. Derfor overholder han bestemte 
bønnetider, derfor gør han forskel mellem sabbat og arbejds- 
dag, derfor vier han bestemte dage og steder til at tjene 
Herren med hele sit sind. 

Men hvor Jesus fandt en sjælfuld form, satte han plumpt 
natur. Enten manglede han sans for det åndelige indhold i 
samfundets organisme, eller også gik han ligefrem ud på at 
fornedre mennesket til rå dyriskhed som hos hedningerne. 
Når Gud havde fastsat visse renhedsceremonier, og når jøden 
samvittighedsfuldt overholdt dem, var det fordi de tjente til 
at højne menneskets adel. 

I sine sabbatsforskrifter åbenbarede jøden ikke alene sin 
fintfølte respekt for orden, men lige så fuldt sin virkeligheds- 
sans, sin ærefrygt for Gud og sin agtelse for mennesker. 

Jahve havde sagt: Kom sabbaten i hu og hold den hellig, og 
det vil jo sige, at man skal hvile fra alt arbejde. Men hen- 
synet til næstens velfærd kunde kræve at man satte ånden 
højere end bogstaven, derfor havde de skriftlærde omhygge- 
ligt drøftet alle muligheder der kunde opstå i det praktiske 
liv, og nedlagt resultatet af deres granskning i omhyggeligt 
formulerede paragraffer. Hvis et dyr faldt i en grøft og var 
ved at omkomme, skulde man naturligvis trække det op, hvis 
et menneske var i livsfare, skulde man selvfølgelig sætte 
arbejdsforbudet til side og gøre alt for at redde hans liv, 
Men det var ligé så forståeligt at sabbaten gik forud for 
noget der uden fare kunde opsættes til en anden dag. 

Det kunde da ikke med rette kaldes at sætte bogstaven 
over ånden, tværtimod havde de lærde med videnskabelig 
stringens gennemstuderet åndens og bogstavens forhold til 
hinanden; så grundigt var dette videnskabelige synspunkt 
gennemført, at det var udmejslet i store, metodiske grund- 
sætninger, som for exempel at man i alle afgørelser skulde 
have som det ledende synspunkt: det mindre viger for det 
større, det snævrere for det mere omfattende, og således 
fremdeles. 

Jesus gør sig sagen let, han kender ikke forskel på sabbat 
og hverdag. Sagen er åbenbart den at han mangler sans for 
helligheden i Guds bud, han har åbenbart aldrig følt hvad 
det vil sige at have en fintmærkende samvittighed. Når syge 
mennesker kom til ham, kurerede han dem uden at spørge 
hvad dag det var. Der sidder for exempel blandt hans til- 
hørere en sammenskrumpen kvinde som ikke kan rette sig op 
for gigt; da Jesus får øje på hende, kalder han hende frem, 
lægger hånden på hende og siger: nu er du fri for din svag- 
hed. På den anden side af ham står der en mand hvis hånd 
er vissen; ræk den ud, siger Jesus blot, og den blev rask. 

Når Jesus sårede sit folks følelser, var det da ikke fordi 
han helbredte på sabbaten, men fordi han tog materielt på 
alting. Der kom en syg listende, og straks helbredte Jesus 
ham for hans sygdom. Var denne sygdom kritisk, var der 

nogen overhængende fare, som gjorde det nødvendigt at for- 
styrre sabbatsfreden, gjorde han så meget som at undersøge 
sagen, måtte man spørge, og spillede det nogen rolle i Guds 
husholdning om det menneske, som havde været syg i atten 
år, bar sin skrøbelighed tolv timer til? Ingen kan være mere 
barmhjærtig end Jahve, og han overholder af egen fri vilje 
de anordninger som han har givet og bundet sig til. Men på 
et fornuftigt tilløb til diskussion om disse vigtige materier 
svarer Jesus: Jeg spørger om det er tilladt at gøre godt eller 
ondt på sabbaten, at frelse liv eller at slå ihjel, — som om 
det var at gøre ondt eller at slå ihjel, når man for Guds skyld 
opsatte at gøre godt og kurere folk til dagen efter. Hvis et 
dyr falder i en grøft på sabbaten, vil så ikke enhver af jer 
trække det op, spørger Jesus, vil I ikke alle sammen løse et 
kreatur fra krybben og føre det til vands, selv om det er 
sabbat? Det er en plump spidsfindighed, han bruger undtagel- 
sen til at ophæve alle distinktioner. Bag denne spidsfindighed 
lå en åndløs mekanisme, man skal blot kurere folk når de er 
syge, ligesom man blot skal tilgive folk når de har forsyndet 
sig, man skal blot spise og drikke, når man er sulten. 

Da han gik igennem kornet med sine disciple på en sabbat, 
så han roligt på at de plukkede aks, gned dem imellem hæn- 
derne og spiste, det faldt ham ikke ind at selvbeherskelse er 
større end blot at tilfredsstille mavens lyst, der var jo visselig 
ingen fare for at de skulde være døde af sult på det par ti- 
mer. På en hentydning til det forkastelige i bruddet på sab- 
baten svarer han kort: Har I ikke læst hvad David gjorde, da 
han var i nød sammen med sine folk? Han gik ind i Guds 
hus, dengang Abjatar var ypperstepræst, og åd skuebrødene, 
som ingen andre end præsterne har lov til at spise, og delte 
dem ud til sine mænd. Eller ved I ikke fra loven at præsterne 
på sabbaten vanhelliger sabbaten i templet og dog ikke på- 
drager sig nogen skyld? 

Hvis dette ikke var så oprørende både fornuftmæssigt og 
moralsk, vilde det være latterligt. David var jo netop ved at 
sulte ihjel, og i nød viger det højere for det lavere, det siger 

udtrykkeligt de skriftlærde. Kan man sige at hans disciples 
liv var i fare, fordi de blev sultne en sabbatseftermiddag? 
Det er jo de hellige handlinger præsterne udfører for Guds 
åsyn på sabbaten, og det ringere må vige for det højere, det 
ved enhver som nogensinde har hørt en prædiken. Og hvordan 
rimede det sammen med hvad han selv sagde, at livet er mere 
end maden og legemet mere end klæderne?. 

Måske skal man efter det ikke undres over at han mang- 
ler sans for ånden i religiøse former, for selvtugtens værdi 
som middel til åndelig sundhed. Hvorfor faster dine disciple 
ikke som alle alvorlige mennesker, måtte man spørge ham, og 
. svaret røbede atter dette nyttehensyn, denne forgudelse af 
det naturlige imod alt åndeligt: Det er tidsnok at faste, når 
man har noget at faste for, når man er så ked af det at man 
ikke har lyst til at spise. Og atter kommer han med et af sine 
billeder fra det daglige liv, som han bruger til at rive fantaster 
med sig: Hvordan kan folk sørge og faste ved et bryllup, når 
de har brudgommen i huset, den dag kommer tidsnok da brud- 
gommen er gået fra dem, og da kommer fastespiserne på 
bordet. 

En jøde stormede ikke til bordet, han tvættede sine hæn- 
der og takkede Gud; mad er ikke en klump næring, men en 
Guds gave, som han modtager af Guds hånd med ærbødighed 
og taknemmelighed, og derfor kunde han ikke gå til bords 
med hænderne fulde af besmittelse ved berøringen af alle- 
hånde mennesker og ting. Jesus gik lige ind fra den støvede 
vej, hvor han havde gnedet sig op ad al slags mennesker, og 
greb om brødet; med den uanstændigste materialisme beråber 
han sig på naturen og erklærer at man ikke bliver uren ved at 
spise med utvættede hænder; hvad man spiser går ikke til hjær- 
tet, men lige igennem maven ud i nødtørftshuset. Nej, siger 
han, det som kommer indefra og går ud igennem munden, det 
er det som gør et menneske urent. 

XI 
KULTURFJENDEN 


Det kunde ikke være andet end at Jesus måtte såre sit 
folks inderste følelser, eller et helt organisk kompleks af 
følelser. Sans for anstand, for sjælelig finhed, trang til ren- 
hed, åndelig og legemlig, omsorg for det rigtige, det sande, 
det gode, det skønne, alt dette tilsammen udgjorde jødens 
gudsfrygt. 

Det var råhed og plumphed hos Jesus lige såvel som 
gudsforagt, og han syndede ikke af uvidenhed, tværtimod, 
han trodsede på sin selvrådighed. Livet anerkender ingen 
bud, ingen regel, siger han, det er selv sin eneste lov. Menne- 
sket er ikke til for sabbatens skyld, men sabbaten for menne- 
skets, påstår han. Ja det er rigtigt, det siger vi også, kan 
jøden indvende, men vi forstår hvor dybt det ord går, sab- 
baten er virkelig til for menneskets skyld, for at gøre ham 
god og lykkelig og velbehagelig i Jahves øjne. I grunden præ- 
dikede Jesus den uforfalskede egoisme: jeg bestemmer hvad 
derser tret jer oørthvad jeg ikke kan lade være med, fordi 
det er min natur. Og det regnede han for at være det højeste, 
for Guds rige! 

Altid dette jeg, han har ingen anden begrundelse end sin 
vilje; når man argumenterer med ham og han på skrømt 
eller for spot svarer med argumenter, så er det blot et skalke- 
skjul for dette jeg, og derfor mangler der al logisk sammen- 
hæng i bevisførelsen. Når vi bruger Skriftens ord, er det i 
kraft af en fortolkning efter videnskabelige principper, siger 
jøden. Jesus kender ikke andet princip end vilkårlighed, hvad 
der i øjeblikket passer ham. 

Han mangler al forståelse for formens betydning som 
iklædning for noget åndeligt, hvad han viste hver eneste 
gang der blev lejlighed til diskussion. I former og ceremonier 
kunde han ikke se andet end hykleri, et fif til at ære Gud med 
læberne, med den vildeste fordrejelse trækker han gamle, hel- 

lige ord ind og giver dem en mening som profeterne aldrig 
havde drømt om. Alle disse fine bestemmelser af budenes 
rækkevidde, som de skriftlærde havde udvundet gennem år- 
hundreders granskning af Guds bud, ér jo intet andet end et 
gærde om loven, et samvittighedsfuldt forsøg på at bringe et 
sådant system i moralen, at mennesket ikke af vanvare kom- 
mer til at forsynde sig imod Guds hensigt. Når Gud havde 
sagt du skal ære din fader og din moder, er det ikke svært at 
se meningen og dens rækkevidde; det var ikke nok at højagte 
dem, man måtte vise sin agtelse for dem ved at støtte og 
hjælpe dem, når de trængte. Denne mening levede også i en- 
hver jødes sind såvel som i hans gerninger, men ingen der 
havde nogen verdenserfaring, kunde være blind for at der 
kommer tvivlstilfælde, hvor det ikke er så ligetil at vise sin 
kærlighed på den rette måde. Der kunde være grunde til at 
man ikke kunde udføre budet efter dets ordlyd, at man for 
exempel ikke kunde forsvare for sin samvittighed at under- 
støtte sine forældre. Fader og moder kunde vel også gøre sig 
uværdige for Gud og mennesker, vilde så en jøde der af hjær- 
tet elskede Guds bud, forsynde sig imod dem ved at sige til 
sin fader og moder: I får intet af mig. Nej, han vilde gøre 
den Højeste til dommer imellem sig og sine forældre og sige: 
jeg vier min ejendom til Jahve, han alene bestemmer over 
dens anvendelse, og så måtte han jo af sin retfærdighed og sin 
ærefrygt for Jahve blive forhindret i at give noget af sit gods 
der hvor det ikke gjorde nytte. Men slige samvittighedsprø- 
velser betragtede Jesus som lumskerier og luskerier, han 
kaldte dem rent ud for menneskers vedtægter, beregnede på 
at smutte uden om Guds vilje, og derved viser han at han 
ikke forstår noget af de frommes alvor. 

Hvis nogen misbrugte sin skarpsindighed til at lette livet 
for sine lyster, var ingen ivrigere til at revse en sådan skinhel- 
lighed end disse fromme skriftlærde, de vilde ikke nøjes 
med at fordømme sådant et hykleri, men videnskabeligt af- 
sløre hvor holdningsløst det var, og med Skriftens autoritet 
bevise at det stred imod Guds bud. 

Denne Jesus er så blindet af sit had til formen, at det gør 
ham rasende. Han kan ikke komme op i templet uden at falde 
i forargelse over at der bliver solgt offerdyr til de tempel- 
søgende, og at der veksles penge for dem der skal betale tem- 
pelafgift eller vil legge en skærv i bøssen. Han kan ikke se 
at gudstjeneste kræver en orden også i det praktiske, det er for 
exempel af vigtighed for den fromme at han er sikker på at 
få rene offerdyr, og kan en sådan orden blive bedre betrygget 
end ved at den stilles under opsyn af de samme myndigheder 
som skal udføre de hellige handlinger? Hvad mon hans fader 
og hans moder har gjort, da de fremstillede ham som lille 
dreng for Jahve efter loven, mon de ikke fromt har købt et 
par turtelduer at give til Jahve? Og når alt guld og sølv til- 
hører Jahve, som han jo selv siger, når al handel og vandel 
også skal være en tjeneste imod hans bud, hvad forargeligt 
er der så i at Jahves forgård bliver hjemsted for købmænde- 
nes boder? Men Jesus bærer sig ad som en gal, han vælter 
vekselerernes boder, driver købere og sælgere ud med vold 
og skriger: Der står: mit hus skal være et bedehus, men I har 
gjort det til en røverrede. 

Fra kulturens side måtte man komme til det resultat: der 
er ingen grøde i Jesus. Lad en mand være fanatiker som for 
exempel Johannes, lad ham skille sig ud fra sine medmenne- 
sker og piske sin næste med dommens ord, det kan dog tjene 
til at vække menneskers syn for alvoren i livet, for det impo- 
nerende i retfærdighed og sandhed, og drive dem til at bøje 
knæ for den hellige Gud. Men denne Jesus opløser loven, op- 
løser samfundet, ti et samfund kommer ikke til veje ved at 
mennesker sidder sammen, eller ved at man slår en handel af 
med hvem som helst. Til et samfund hører ånd, at alle med- 
lemmer bindes sammen ved fælles tanker, fælles syn, fælles 
ærefrygt, at de opbygger hinanden og styrker hinanden i alt 
hvad der er ret og godt både i Guds og menneskers øjne. 
Hvordan kan den der sætter sig til bords med piger og syn- 
dere, undgå at nedbryde samfundet? Og hvorledes kan han, 
fyldt som han er på sjæl og legeme med smitten fra synderne, 

gå ind og tage sin plads imellem hæderlige mennesker, uden 
at føle at han bringer disharmoni med sig og sårer dem i det 
inderste ? 

I sin forgudelse af det umiddelbare og sit blinde had til 
moralsk tænkning viser han fuldstændig mangel på sans for 
menneskelivets helhed. Loven er et hele, en kultur, en orga- 
nisme, hvor hvert enkelt led hænger sammen med de fineste 
tråde, man kan ikke rive et bud løs, så ubetydeligt det end ser 
ud, ti derved river man hele væven op. I dybeste åndelige 
forstand kan man ikke tale om store bud og små bud, de er 
alle Guds ord, hans som er hellig 1 alle sine gerninger. Intet 
menneske kender lønnen for hvert enkelt bud, intet menneske 
kan afgøre hvilken løn Gud sætter på det ene af sine ord 
fremfor det andet. Man kan ikke sige om Guds ord at de har 
en højere eller ringere værdi, og derfor kan man ikke vilkår- 
lig skille en lille regel ud af helheden, lige så lidt som den 
samlede menneskehed kan gøre en ravnefjer sort. Enhver som 
bevarer et ord i loven, bevarer sin sjæl, enhver der udsletter et 
ord i loven, udsletter sin sjæl, hedder det, derfor er det ude- 
lukket at der kan blive plads for det enkelte menneskes skøn 
om hvad han synes det er værd at holde eller at lade være 
at holde. Gudsfrygt er alt, ti Jahve er jo netop den sjæl der 
gør alle bud til et hele. 

Denne enhed, som gør hele livet med alle dets praktiske 
gøremål til en gudstjeneste, mangler Jesus øje for; hver jøde 
vidste at det er Gud velbehageligt at give en almisse til en der 
intet har at betale med, men han vidste også, at når han lånte 
en broder hvad han stod i nød og trængte til og i sin tid vilde 
betale tilbage, gjorde han også en Gud velbehagelig gerning, 
og Jahve vilde at hele livet skulde være en tjeneste imod ham, 
således at intet af alt det mennesker gjorde og måtte gøre, 
faldt uden for den sande gudsdyrkelse. Men Jesus vrænger 
ad dem der gør det ene uden at forsømme det andet. I låner 
til dem I håber at få igen af, hvad stort er der i det, siger han 
og fortsætter — ikke med det simple: det gør jo alle ærlige 
mennesker, men med det spottende: det gør jo toldere og 

syndere, det gør jo hedninger. Han stiller virkelig en gud- 
frygtig mands retfærdighed på lige linje med de ugudeliges 
lavsindede beregning. 

Når vore lærde siger som Jahve selv har sagt, at vi skal 
gøre det gode, for at der kan komme godt igen, er det så 
andet end livets ædle kendsgerning: den der sår en god sæd, 
får en god høst, han bereder sin næstes ager, så den bærer 
velsignelse ikke alene for velgøreren og for andre mennesker, 
men først og fremmest for sig selv. Derfor har Jahve sagt: 
ær din fader og din moder, for at det må gå dig vel, og mange 
andre ord af samme betydning. I Guds ord er altid bud, løfte 
og velsignelse forenet. Jahve bekræfter det som livets lov at 
godt føder altid godt, at dyd er knyttet til lykke, derfor tager 
vi også livets goder som en gave af hans hånd, en velsignelse 
fra hans mund. 

Med sin vrængen ad de retfærdige og de rige og med sin 
forgudelse af de fattige viser Jesus blot hvor lidt han har for- 
stået af Jahves folk. Dets styrke var jo netop at der ikke 
gaves nogen åndelig forskel på fattige og rige; det er ikke 
som hos hedningerne, at visse stænder har eneret til livets 
højeste goder. Alle Israeliter har samme Gud, samme lov, 
samme salighed, samme tanker, samme visdom, for dem er 
livet virkelig et hele, ikke religion, moral, videnskab, men 
kultur. Hos dem er dannelse det samme som gudsfrygt. 

Uden visdom ingen gudsfrygt, uden gudsfrygt ingen vis- 
dom, således har en jødisk skriftlærd med fynd karakteriseret 
jødisk kultur. Loven betyder ikke en hjælp til at leve hæder- 
ligt, men en viden der opbygger samvittigheden og derigen- 
nem skaber et samfund med alle dets love. Moral er virkelig 
fornuft, visdom, som det hedder i Skriften, og den er eet med 
gudsfrygt, det vil sige en fornuftig dyrkelse af Jahve; ti det 
er Guds tanker fra evighed af der gør verden til en skøn 
organisme, der gør samfundet til et Guds rige, der gør menne- 
sket til et Guds barn. Og de guddommelige tanker står i lo- 
ven. Derfor bliver gudsfrygt og verdenskløgt identiske. Et 
dannet menneske udmærker sig ved at han kender Guds vilje 

og tanker bedre end almuen, og at han er strængere i sine 
fordringer både til sig selv og til andre end hverdagsmen- 
nesket. gg 

Jesus forstår ikke eller vil ikke forstå noget af alt dette, 
og han gør sig oven i købet til af sin uopdragenhed. Den der 
dræber sin broder fortjener at stilles for retten, den der kal- 
der ham dit fæhovede, fortjener at stilles for Højesteret, og 
den der siger din dåre, fortjener helvedes ild, har han sagt; 
med den tirade vender han op og ned på ordene, sådan at 
de bliver til smædeord mod den hellige visdom, ti fæhovede 
er den som mangler den rette visdom og dermed ævnen til at 
skelne mellem ondt og godt, og dåren er den forblindede som 
mangler det der er grunden til al visdom, nemlig ærefrygt for 
Gud og hans ord. 

Hele hans lovprisning af de fattige er også ret beset ikke 
andet end en forvrængning af den dybe sandhed som vi alle 
kender og finder smukt udtrykt i Skriften. Hvor mange gange 
taler ikke Salmerne og andre hellige eller gode skrifter om 
de fattige der råber til Jahve, om de fattige der trædes under 
fødder af de ugudelige. Men vi forstår det i ånd og sandhed, 
de er fattige Guds børn, fordi de har en åndelig rigdom, den 
Guds visdom som gør at de kan leve et udadleligt liv også 
i de trangeste kår; de er fattige fordi de efter Guds uransage- 
lige beslutning, men egentlig mod hans vilje bliver under- 
trykt og forfordelt. Gud prøver dem, og de viser sig værdige 
ved aldrig at lade nogen lidelse rokke dem i deres ydmyghed 
overfor hans bud eller i deres tillid til hans forsyn. Jesus bru- 
ger ordet fattige om det åndelige udskud, som aldrig har 
forstået Guds visdom og derfor ikke kan hæve sig op over 
hedningerne. 

Det var styrken i Guds folk at et samfundsliv var op- 
bygget på virkelig åndskultur. Godhed, sandhed og gudsfrygt 
var ikke en vag fuldkommenhed, som man følelsesmæssigt 
kunde stræbe efter, tværtimod var det skønheden i Guds lov 
at man kunde erkende sandheden klart, så at den beherskede 
tanke og vilje, at gudsfrygt kunde blive til videnskab. Der- 

for krævede den også et menneskes højeste anstrængelse, jo 
mere man kunde vi af sit liv til dag og nat at granske i Jahves 
ord, des dybere kunde man trænge ind i sandheden, des from- 
mere og mere dannet blev man. Det var da alt andet end 
dannelseshovmod at man måtte være en lærd mand for at 
blive fuldkommen from, og når man sagde at almuen er for- 
bandet, var det ikke klassehovmod, man konstaterede blot 
den enfoldige sandhed at proletaren ikke på første hånd 
kunde blive from og god, men måtte modtage visdommen af 
andre; forbandet betyder ikke at han er fortabt, men at han 
let kan blive det og må blive det uden hjælp fra dem der har 
bedre indsigt 1 Guds bud. Man kan ikke sandere karakterisere 
denne selvbestaltede lærer end ved at sige: han omgås tol- 
dere og syndere. Og op derimod sætter han sit hånlige: det 
gør jeg, fordi de er de eneste rigtige mennesker i landet. Han 
sætter de kulturløse til dommere over hvad der er ret og 
hvad der er uret. Han undergraver kulturen, og dermed 
spotter han Jahve. Hans foragt for visdom er gudsbespot- 
telse. 


JEG "ER VHERRE-OVER ”SÅB BRA 


XII 
I FARISÆERE OG HYKLERE! 


es at betænke sig siger Jesus ja til alle beskyldninger 
som samtiden retter imod ham. Ja, sabbaten er til for 
menneskets skyld, jeg er herre også over sabbaten. I siger at 
templet er større end sabbaten, og derfor kan præsterne ar- 
bejde i deres hellige gerning, men her er det som er større 
end templet. 

Han spilder ikke et ord på at forklare sig og hjælpe de 
forargede til et rigtigere syn. Han måtte dog kunne se at 
deres indsigelser udsprang af en ærlig harme og harmen af 
en alvorlig omhu for det gode og sande; men han værdiger 
ikke den kendsgerning en tanke og gør sig ikke ringeste ulej- 
lighed for at lade dem forstå at der også lå alvor bag hans 
dristige ironi. Tværtimod, han spidser modsætningen. til, 
borer forargelsen dybere ind i sine modstandere. I ham er 
der intet af reformatorens oppositionslyst og forsøg på at af- 
skaffe misbrug, — han vil ikke reformere, men skabe. Alt 
skal blive nyt, et nyt menneske, et nyt liv, en ny Gud, og for 
at det ny kan få plads, må alt det gamle ryddes. Her er al 
diskussion unyttig, og han afviser den uforbeholdent; men 
han lader heller ikke sine modstandere i fred med deres 
harme; med sin sviende hån tirrer han dem op til raseri. 

Han kunde jo have sagt at disse skriftlærde og farisæere 
var ærlige mænd, for hvem det gjaldt livet at holde sand- 
heden højt, han kunde jo have erkendt alvoren i deres ar- 
bejde. Hvad han så syntes om resultatet af det, kunde han 


69 


have respekteret motivet, den alvorlige overbevisning om at 
mennesker kun bliver mennesker ved at leve i overensstem- 
melse med det sande og gode og retfærdige, han kunde jo 
have indrømmet, at når de granskede loven og præsenterede 
resultatet af deres granskning for folket i love og vedtægter, 
da var det fordi de vidste, at i Jahves ord fandt de normen 
for sandhed og godhed og ægte lykke. Men om dem der 
udlagde Jahves lov, havde han intet andet at sige end dette: 
vogt eder for dem som kommer i fåreklæder, men indvortes 
er rivende ulve. Eller han slog foragteligt ud med hånden: 
lad dem fare, de er blinde som giver sig til at lede blinde, se 
hvordan de strunker afsted med en hale efter sig og havner 
i grøften. 

Uden at bøje af for noget drager han konsekvensen. Uden 
så meget som at antyde at de skriftkloge og farisæerne må- 
ske nok mente det godt, men ikke altid havde ret i deres 
opfattelse af det gode, går han til kærnen og rydder hele 
deres videnskab ud som tørt ukrudt. I opgiver Guds bud og 
holder jer til menneskepåfund, I ophæver Guds ord ved eders 
overleveringer. I påstår jo at Gud har sagt: ær din fader og 
moder; så laver I eders egen vedtægt om hvad det vil sige 
afsæresnttader og moder, og den holder I, men Guds bud 
lader I ryge. 

I stærblinde pedanter, som har stirret jer synet væk ved 
at stikke næsen ned i jere fortolkninger, til I ved Guds 
hjælp kan finde den kunst at forbande jer højt og helligt 
på at løgn er sandhed. Om nogen tager templet til vidne på 
sin ærlighed, betyder det ikke noget, siger I, men hvis han 
sværger ved guldet i templet, er han bundet til sit ord, — 
er guldet størst eller templet som helliger guldet? Og om 
nogen sværger ved alteret, betyder det intet, men om han 
sværger ved den offergave som ligger på alteret, må han stå 
ved sin ed, — er da alteret som helliger offeret, ringere end 
offeret? Den som sværger ved alteret, sværger ved det og 
alt hvad der ligger på det, og den der sværger ved templet, 
sværger ved ham som bor i det. I er så gudfrygtige at I af 

bare ærbødighed ikke vil nævne Guds navn, så siger I fromt 
himlen for ikke at tage den Højestes navn forfængelig, — 
I hyklere, den som sværger ved himlen, sværger ved Guds 
trone og ved ham som sidder på den. 

Således fejer han med en håndbevægelse folkets ledere 
ned af deres høje stol; dem der havde ført Israel frelst 
gennem århundreders trængsler ved deres visdom, kalder 
han blinde vejvisere. Han slår ikke øjnene ned for den uund- 
gåelige konsekvens, at den der angriber lovstudiet, rodhugger 
loven selv og retter sin økse mod Moses; uden at blinke 
sætter Jesus sig op 1 mesterens sæde — og trodser Jahve i 
hans himmel, det er dog den Almægtige selv der har befalet 
Moses, sin hellige tjener, at forkynde hans vilje for Israel. 
Har ikke Moses givet en ægtemand ret til at skrive et skils- 
missebrev og derved opløse ægteskabet med sin hustru? Ja, 
sådan har Moses talt for eders hjærtes hårdheds skyld, siger 
Jesus; fordi han så I ikke kunde være retfærdige, lavede han 
en snydeparagraf til jer. Og så fortolker han selv historien 
efter sit eget hoved og fortolker ud af den hvad der ikke 
står et ord om i Mose egen fremstilling: Har I ikke læst 
at skaberen fra begyndelsen af skabte dem som mand og 
kvinde og sagde: derfor skal en mand forlade sin fader og 
moder og holde sig til sin hustru, og de to skal blive til eet 
kød. Derfor, hvad Gud har sammenføjet, skal et menneske 
ikke adskille, og når en mand skiller sig fra sin hustru eller 
en hustru fra sin mand, bedriver de hor. 

I taler om syndens fordærvelige magt, — taler jeg om 
andet? Der er kun een synd: at være død, og død mand kan 
ikke tro; af den synd er verden opfyldt, så sandt som den 
er fuld af skriftlærde og farisæere. Det er døden at I vil 
være gode, sande, fromme. I har et færdigt mønster på 
eders retfærdighed, og I bestiller ikke andet end at gå og 
måle jer op ad mønsteret; I viser jer selv og andre: nu er 
jeg nået så højt op, og derefter går I tilfredse ud for at 
fortsætte forbedringen. Eders retfærdighed består i at I er 
færdige, og at I har færdighed til at håndtere tommestokken. 

De lykkelige lasaroner på gaden, de lykkelige snydere i told- 
boden, de lykkelige tøjter, de står ikke i fare for at leve efter 
mål. Man kan aldrig måle livet op med et målebånd, det 
være så helligt som det være vil, om der så står Moses på det. 

I arbejder på den Guds gerning at gøre eder selv gode 
og retfærdige, mere og mere gode og retfærdige; med eders 
fromhedsøvelser overvinder I den onde drift i jer og styrker 
den hellive viljeST driver 'den onde ånd ud; fejer, skurer og 
støver af efter den, lufter ud, til sjælen ser ud: som om den 
var blæst. Hvor bliver den onde ånd af? Jo, jeg skal sige 
jer, når den er faret ud af jer, vanker den om ude i ørkenen 
kina linderetsted hvor-den kan slåssioned;men finder 
ikke hvile. Så siger den til sig selv: jeg vil gå tilbage til mit 
hus, og når den kommer tilbage, finder den til sin glædelige 
overraskelse at der er tomt og oven i købet fejet og pudset. 
Her er virkelig for god plads til mig alene, siger den og går 
uuttortat hentefsyvsandre ånder, der er endnu! fælere end 
den selv; og de slår sig ned i huset og indretter sig, — så 
bliver det meget værre med mennesket end det var før. 

I hyklere, tordner han mod de brave, lovlydige samfunds- 
støtter. Var det underligt om forbløffelsen maledes i deres 
ansigter; kunde der tænkes nogen blodigere uret? En hykler 
Frkensæerokmandider”sicer et; men tænker og" gør noget 
andet. Er der nogen som med større foragt og harme har 
brændemærket hykleren end Israeliten; hans profeter og 
skriftlærde har smædet dette kryb, hvis læber altid savler 
over med Guds navn, mens hjærtet er langt borte fra ham. 
Een ting vidste dog farisæerne med sig selv, at de var ærlige; 
som de ofte nok havde vist, var de ikke bange for at sætte 
livet ind for deres ærlighed. De troede Jahve,. og derfor 
måtte de håndhæve hans bud uden at skele til højre eller 
venstre, hvor dyr så prisen blev. De bar det højeste kende- 
mærke på ærlished;-”atde var: målbevidste 1; hver eneste 
handling, hvor lille og hverdagslig den så tog sig ud. 

Netop "derfor: ér 1" hyklere,. svarede Jesus, [taler "om 
retfærdighed, og eders retfærdighed er hykleri, ti hykler er 

den der gør en ting for budets skyld, for sin egen skyld, for 
moralen, for Guds vilje eller for lykkens og velsignelsens 
skyld, for at blive retfærdig. Hykler er du, når du kender 
et mål på godhed og sandhed, som du kan stræbe efter og 
måle dig på; hykler er den som kan sige: nu har jeg nået 
retfærdighed så vidt, højlovet være Gud for hans nåde imod 
mig! Jeg takker dig, Gud, at jeg har haft nåde til at svare 
tiende af alle mine indtægter og ikke har taget mig regn- 
skabet så let som disse toldere, — der har I portrættet af 
en hykler. De stakkels forvirrede hoveder der mener de kan 
holde loven på skrømt, er blot villige disciple af jer store 
mestre, de har lært eders kunst til gavns. Det er jer som 
bringer hykleriets ånd til verden. 

. Hvad er hele eders tale om retfærdighed? At gøre det 
gode, for at det gode kan komme igen. I kræmmere i ret- 
færdighed, al eders moral er tusk. I købslår om gode ger- 
ninger, I sidder hele tiden og spejder efter løn, som en høker 
der skeler til sin kundes pengepung. I går og købslår med 
Jahve, I viser eders gode gerninger fremfor atihans kel 
lægge skilling på skilling til side til jer hinsides; når I engang 
kommer frem for hans trone, venter I han skal kaste hele 
pengeposen i eders skød. I købslår med ågerretfærdighed; 
ti mens I venter hele kapitalen med store påløbne renter hin- 
sides, tager I gladelig eders renter her i lykke, i anseelse, 
i ry for fromhed. I hyklere, I har taget hele eders løn på 
forskud. 

I dumme hyklere, som regner med at eders Jahve er en 
stor kræmmer, der fører hovedbog over gode og onde ger- 
ninger. I bilder jer ind I spiller 1 en bank hvor dyd og lykke 
hænger sammen, og når I sætter dyd ind, kommer der altid 
en præmie af velsignelse ud. Guds verden er ikke bygget 
efter det retfærdige princip. Hvad er Gud? Se jer om;ter 
han ikke god mod de utaknemmelige og tankeløse, lader han 
ikke sin sol stå op over gode og onde, lader han ikke regnen 
gøre retfærdige og uretfærdige våde i flæng? Bilder I jer 
ind at de Galilæer som Pilatus lod hugge ned ved festen, så 

at deres blod randt sammen med deres ofres blod, var en 
bunke særlig syndige banditter? Eller de atten som blev slået 
ihjel da tårnet styrtede ned i Siloam, var de større syndere 
end alle de andre mennesker i Jerusalem? Nej, men hvis I 
ikke omvender eder, skal I alle få samme endeligt. 

I hyklere, som fører Guds bud i munden og i hjærtet 
siger lykke og velstand; hvad har de to ting med hinanden 
at gøre, at udføre Guds vilje og at blive rig, have godt hel- 
bred og mange børn? 

iMtcjøe hyklere Olvilffremfor alt have tryghed; også 
gør I eders Jahve til vekselerer, I siger han har sluttet kon- 
hakke d ser omfat nar lbetaler" eders bod; ederssanger, 
eders gode gerninger, har han sikret jer syndsforladelse, 
lykke, sjælefred, og I tager derfor trøstigt forskud. Det er 
hykleri at tro man kan forsikre sig, om så denne forsikring 
hedder gudsfrygt og ærefrygt for den Højestes hellige navn. 

I hyklere, som siger du skal elske din ven og hade din 
fjende, det kalder I barmhjærtighed, og det har I ret i, ti 
eders had til den faldne synder, til eders fjender er grund- 
volden i eders kærlighed; om vi ikke hader ham med et 
gudfrygtigt had, siger I, kunde vi ikke elske ham op til at 
blive vor ven og gøre os godt. I hyklere, vi hader ikke vor 
uven, siger I, vi elsker ham i retfærdighed, — er der nogen 
mellemvej mellem at elske og at hade, mellem at tilgive og 
at være fornærmet, mellem at lade en mand ligge og for- 
bløde og at forbinde ham, mellem at kalde et menneske 
næste og at kalde ham en dåre der ikke kender Guds vilje. 

Der var en konge som vilde gøre op med sine embeds- 
mænd og kaldte dem frem for sig med deres regnskab. Da 
kom der først en frem som skyldte kongen flere millioner 
kroner. Da han ikke havde noget at betale med, befalede 
kongen at han skulde sælges med hustru og børn og alt hvad 
han ejede, for at skaffe dækning. Da faldt manden sin herre 
til fode og bønfaldt ham om skånsel: hav tålmodighed med 
mig, og jeg vil betale det alt sammen. Og hans herre ynkedes 
over sin tjener og lod ham gå og eftergav ham hele gælden. 

Da embedsmanden kom udenfor, traf han en af sine kolleger, 
der skyldte ham hundrede kroner, og han greb fat i ham og 
kværkede ham og sagde: betal hvad du skylder. Da faldt 
den anden ned for ham og bad: hav tålmodighed med mig, 
jeg skal betale det alt sammen. Men han vilde ikke høre og 
lod ham sætte i fængsel. Da kollegerne havde set dette, blev 
de oprørte og meddelte kongen hvad der var foregået. Så 
kaldte han sin tjener til sig og sagde til ham: din skurk, hele 
din gæld har jeg eftergivet dig, fordi du bad mig om nåde, 
skulde du så ikke have forbarmet dig over din medtjener, 
ligesom jeg forbarmede mig over dig? Og i sin vrede lod 
kongen ham sætte i fængsel, lige til han fik betalt alt hvad 
han skyldte. Således vil min himmelske fader også gøre imod 
eder, når I ikke af hjærtet tilgiver enhver sin broder. 

Om de små hyklere siger I at de er tomhjærnede dårer, 
de kender ikke til den Guds visdom som fører til sand lykke, 
— ja de er dumme, de går Jahve under øjne, smigrer ham 
med munden, for at stryge en lille gevinst. I er ikke så 
dumme, I hykler af visdom, af hele eders hjærte, hele eders 
styrke, hele eders sind for at få hele fortjenesten. 

I er så nidkære for Jahves ære at I ikke kan tåle der 
kommer nogen plet på hans folk; tidlig og silde spejder I 
efter om der er nogen forsyndelse at opdage et eller andet 
sted, og I har et grumme skarpt blik for næstens skrøbelig- 
heder. I kan se den mindste splint i hans øje, og straks er 
I der: kom, lad mig tage splinten ud af dit øje; men bjælken 
i dit eget øje bliver du nidkære mand ikke var. Hvad om du 
først fik den ud, så kunde du se klarere til at tage splinten 
ud af næstens øje. 

Ja I har en sådan omhu for eders Jahve, at I ligger på 
lur efter synderen for at få ram på ham. Døm ikke, så skal 
I ikke dømmes, fordøm ikke, så skal I ikke fordømmes. Ja, 
med det samme mål som I måler med, skal der måles til jer 
igen — og tilgift oven i købet: et godt knuget, rystet, top- 
fuldt mål. 

I hellige hyklere, som går ud fra Guds ansigt klædt i 

skinnende hvide klæder og viser jer for folket, at de også 
skal stræbe efter at ligne eders renlighed! I forbedrer de 
mangelfulde, I oprejser de faldne, I styrker de skrøbeliges 
vilje ved at lade jer se og lade eders gerninger se af menne- 
sker. Derfor sidder I øverst i synagogen og ved gæstebudet, 
derfor lader I jer hilse ærbødigt på torvet og kalde rabbi, 
derfor lader I blæse i basun for eder når I skænker en tigger 
en almisse, derfor holder I andægtigt eders bøn i synagogen 
og på gadehjørnet, — folket skal se I ikke forsømmer pligten 
mod Gud for andre forretninger, — derfor går I uvaskede, 
uredte, usalvede omkring med nedslagne øjne og kummer- 
fulde miner, når I holder fastedag. For at mennesker ikke 
skal tage fejl af eders fromme lærdom, går. I rundt i lange 
kapper. Blot de nu får øje på vort gode exempel, siger I, 
og gør bederemmene dygtig brede og kvasterne rigtig store. 

Folk ser beundrende på eders retfærdighed og priser 
Gud fordi han lader så store og gode mænd leve iblandt os. 
Men Gud kender eders hjærte, og det som står højt 1 menne- 
skers øjne, er ham en vederstyggelighed. 

Hvor holder I fromt rede på mynte og dild og kommen, 
amtindsfar sine th procents Til 'oengæld vår det'ud'over'de 
ting i loven som er sværere at opfylde, ret og barmhjærtig- 
hed og trofasthed. I glemmer rent det gode råd: man skal 
gøre det ene og ikke glemme det andet. 

I vasker hænder, I skurer bægre og krus og kobbertøj 
og bænke, og spørger mig hvorfor jeg og mine disciple æder 
med vanhellige hænder, stik imod eders forskrifter. I hyklere, 
I skrubber kruset udvendig så det skinner, og spyr det fuldt 
indvendig af eders rovgriskhed: skulde ikke den Almægtige, 
som ser alt, også lægge mærke til hvor omhyggelige vi er, — 
jo han vil rigtignok give os vor fortjente løn. 

Hvor I skinner i folks øjne, hvidtede med lovens gode 
gerninger akkurat ligesom gravene, der kalkes pænt så at de 
lyser ud i landet, for at folk kan se dem på lang afstand — 
og gå i en bue uden om ligstanken, der står ud fra dem. 

I hyklere, I går og pynter profeternes grave, I pusler 

om de retfærdiges gravsteder og siger: havde vi levet den 
gang, vilde vi ikke have gjort os skyldige med vore fædre 
i profeternes blod. I gode sønner af ædle forfædre, skulde 
nogen komme i tvivl om at I er ægtefødte, så giver I selv 
beviset: vore forfædre slog dem ihjel, vi holder deres grav- 
steder. Og I ligner dem, I er lige så dygtige til ikke at kunne 
kende en profet, når I ser ham, og lige så fromme til at slå 
ham ihjel. Vis jer da eders fromme forfædre helt værdige, 
driv det hykleri helt ud som.de fik begyndt så herligt, men 
ikke nåede at fuldføre, slå de profeter ihjel som de gamle 
ikke kunde overkomme. Gør som brave ætlinge deres mål 
fuldt, gør de gode gerninger som de døde fra. Gud skal ikke 
lade jer savne profeter at øve eders nidkærhed på, for at 
I kan høste lønnen både for hvad eders forfædre og I selv 
har præsteret af fromhed. Står "der ikke skrifterne 
sender profeter, vismænd og skriftlærde til eder. Nogle skal 
I slå ihjel, andre vil I piske i eders synagoger og forfølge 
fra den ene by til den anden, for at alt det blod der er rundet 
på jorden fra verdens begyndelse af, kan komme over eders 
hoved, lige fra Abels drab til mordet på Zakarias, der faldt 
midt imellem templet og alteret. Ja jeg siger jer, I skal få 
den løn I er så begærlige efter, alt det blod skal kræves af 
denne slægt. 

I hyklere, som har nemmet al visdom! I har forstand på 
alt både på jorden og i himlen, der kan ikke ske noget, uden 
I kan spore Jahves finger og udlægge hans mening med det 
som sker. Men en profet der taler sandhed, kan I aldrig få 
øje på. I kan Jahves vilje på fingrene, I kan se hans hemme- 
ligheder i et iota og et komma, men en mand der ligger i 
grøften, kan I gå forbi uden at opdage han er et menneske. 

I hyklere, som kender både de store bud i loven og de 
små bekvemmeligheder ved de store bud! I kan citere skrift- 
steder for, at man for Jahves skyld skal ære sin fader og 
moder med at nægte dem hjælp. I kender Jahves vilje så godt 
at I med en af eders vedtægter kan ophæve den og gøre det 
til ret en lyst at opfylde budene. I kan kunsten til gavns, at 

si myggen fra og sluge kamelen. I opæder enkers huse, og 
til folkets opbyggelse holder I lange bønner med tak til Gud. 
I forstår at binde tunge byrder, som folk knap orker at 
slæbe, men selv rører I dem ikke med en finger. Eders egen 
byrde bærer I strunk, så at folk kan se eders styrke og be- 
hændighed. I har gjort Jahve til eders håndlanger, I siger: 
vi er hans fortrolige, ti vi kender til gavns hans Skrift og 
ingenkanden) og derfor'kan" 1 "åpre"med sikker udsigt til 
gevinst hver gang. 

I farisæere, I hyklere, I går og rasler med eders visdom, 
I har himlens nøgler dinglende ved eders bederem, siger I; 
og I har slået døren i lås, selv går I ikke ind, og hvis der 
kommer nogen som vil ind, spærrer I ham adgangen med 
eders' brede rygge. Med eders forskrifters net skal I nok 
hindre folk i at blive mennesker, I farter om til lands og 
vands for at vinde en eneste tilhænger, og når I har vundet 
ham, gør I ham til et helvedes barn, dobbelt så fæl som I 
selv er: 

Ve jer, om I med eders love og forskrifter bringer en 
eneste fattig bort fra livet, ve jer om I med eders forma- 
ninger gør et Satans menneske af et barn, det var bedre der 
1 tide var bundet en møllesten om jer hals og I var sænket 
dybt i havet. Mennesker vil blive forført af eder, det må 
ske så længe I går frit om, men ve den mand ved hvem 
det sker. 

Menneske, vogt dig for disse farisæeres surdejg, den er 
hykleri, og med den gennemsyrer de alt brødet. 

Der går I og bryster eder af at være Jahves eget folk, 
hans øjestene, fordi I kender hans lov, han har tegnet eder 
i sine hænder, og han tænker kun på at ophøje eder over 
disse hedninger, der ikke kender hans ord. I mener I er de 
første, — og I skal blive de sidste, gudsriget bliver taget 
fra eder og givet til et folk som bærer dets frugter. Hvad 
mener I om en mand som havde to sønner, og han gik til 
den ene og sagde: gå hen i dag og arbejd i vingården, men 
han svarede: nej, jeg vil ikke, og siden angrede han det og 

gik derhen. Faderen gik til den anden og sagde det samme, 
og han svarede ja, men gik ikke. Hvem af dem gjorde mon 
faderens vilje? Selv da Johannes kom og prædikede den ret- 
færdighedsvej som I selv priser, troede I ham ikke, toldere 
og skøger troede ham, men ikke engang det kunde vække 
eder til besindelse. I venter på at hedningerne skal komme 
med gaver og trygle i støvet for eders fødder om nåde, — 
nej de skal komme fra øst og syd og vest og sidde til bords 
i gudsriget. I skal se dem gå ind sammen med toldere og 
glædespiger, og I skal forgæves prøve på at slutte op bag 
om synderne og tøjterne. I skal se dem der hverken havde 
hustru eller børn eller rigdom, sidde til bords, mens I står 
tomhændede. 

I hyklere, som tror I er noget værd, I er kun som ukrudt 
der kastes i helvedes ild. I er foragtelige, ikke fordi I har 
gjort for lidt, men fordi I overhovedet intet har gjort og 
bilder jer selv og andre ind at dette intet er noget. I gift- 
orme, øgleyngel, hvordan vil I undfly helvedes dom? 

I kan ikke vækkes, ti I er så døde at I ikke ved af det. 
Her sandes det gamle ord: lad ikke hundene spise offer- 
kødet, kast ikke perler for svin, de træder dem ned med 
fødderne og vender sig så mod eder for at sønderrive eder. 

Og Jesus sparkede vekselerernes borde omkuld, drev 
dem ud som købte og solgte, og råbte: I har gjort dette hus 
til en røverrede. 

XIII 
ETESVÆELG BEFÆSTE RD 


NE Jesus og hans folk var der et svælg befæstet. 
Man kan beskrive det med de ord han selv bruger 
1uDen' Trige mand: de der vil. gå herfra over til eder, kan 
ikk Roer det og de fra den anden side-kan heller ikke 
komme over til os. Over denne kløft lod Jesus sin ironi lyse 
i skarpe blink. For tilhørere med sund sans og en ærlig søgen 
måtte det synes et letsindigt spil. De ventede en alvorlig 
diskussion om de højeste ting, det var dog de alleralvorligste 
temaer de bragte på bane; men snart talte han helt udenom, 
snart fik de ikke andet at vide end dette: jeg siger, og snart 
kom han med argumenter der så fornuftige ud, men blev 
anvendt ganske vildt, fordi han hverken forstod rækkevidden 
eller begrænsningen i et argument. Man fik det indtryk at 
han havde lært så meget af videnskaben, at han kunde sætte 
sine meninger i logisk facon, men han satte dem lige så let 
1 bagvendt orden. 

Og det er sandt, når Jesus går ind på argumentationen, 
lader han blot sin ironi spille, ikke for at bygge bro, men 
for at afsløre kløften. De klogeste måtte se at han stod og 
hånede dem lige op i øjnene. 

Men denne blodige ironi udsprang af en dybere humor. 
Han stod på et fast stade uden for alt det der bandt menne- 
skers sind til de mange ting, og han kunde se menneskene 
frit fra begge sider. Deraf kommer det sviende lyn i hans 
ord, deraf kommer også den humorfyldte forståelse som 

giver hans historier deres liv. Fortællingen om samaritanen 
er en knusende dom over en hel kultur, men den er tillige 
et lunefyldt billede af tre-fire mennesker i syv-otte sætninger; 
et par linjer giver den hjælpsomme samaritanske købmand; 
præsten og degnen tegner sig selv, hver i en linje: tilfældigvis 
kom der en præst forbi, han så der lå en mand i grøften, og 
gik videre; efter ham kom der en degn til stedet, han så der 
lå en mand i grøften, og gik forbi. 

Den fortabte søn er ikke mindre en knusende dom over 
gudsfrygt og moral, og dog kan den læses som en strålende 
hverdagshistorie, hvor medlemmerne af det lille samfund 
ude på landet går og taler som mennesker nu gør, når de 
ikke har en verdensmission at udføre. I første øjeblik kender 
man ikke farisæeren fra synagogen igen i den ældste broder 
med hans følte, ægte indignation, og dog kender man først 
rigtig den retfærdige mand, når man har set ham i de daglige 
omgivelser. Jesu lille historie afslører det dybeste i den brave 
mands retfærdige harme: er det forsvarligt for en fader at 
bære sig sådan ad? En søn der har sat hans penge over styr, 
bliver fejret som en helt, fordi han kommer hjem som en 
stodder, mens en anden en, som aldrig har gjort andet end sin 
pligt på det samvittighedsfuldeste, regnes for ingenting. Så- 
dan ser hykleren ud, han kendes på at han er det hæderligste, 
skikkeligste og mest rettænkende af alle mennesker; en fader 
der har hjærtet på det rette sted, siger til ham: men dreng 
dog, du ved jo at alt hvad der er mit, også er dit; når du 
går herhjemme og gør dit arbejde så godt som du gør, så 
er der jo ingen forskel; dine venner er altid velkomne, hvor- 
for har du ikke bedt dem hjem til dig engang imellem? 

Og således går den snedige forvalter, den knurrende 
arbejder, bønder og fiskere, mænd og kvinder gennem Jesu 
historier lige ind fra livet og lige ud i det igen. 

Det er denne livets humor som giver Jesu historier en 
egen tone og gør dem let kendelige fra hans landsmænds 
parabler og fortællinger, selv om han naturligt bruger samme 
æmner og billeder som vi finder i jødedommens literatur. 

I sine historier bevæger jøden sig med afmålte skridt, ganske 
som han gør ude i livet; hver gestus har en alvorlig, ja en 
verdenshistorisk betydning. Inden i sig har han en etisk 
rytme der bestemmer hvert trin og hver håndbevægelse, som 
1 en græsk kordans: ved det han gør og siger, demonstrerer 
han en evig sandhed, ja han opfører den, så at tilhørerne ser 
den udfolde sig i sin almengyldighed. I sammenligning med 
disse Jahves kordansere kommer Jesu personer slentrende, 
de går ud på marken, for at se hvordan sæden står, de går 
hjem for at spise til aften og krybe i seng, de sidder i kreds 
om det optrukne våd og sorterer fisk, kaster de gode i kurven 
og smider de dårlige ud igen. En har så travlt med at komme 
ud på pløjemarken for at prøve et par nye okser, så han ikke 
har tid til at tage mod indbydelsen til et gilde,. en anden 
skal hen og lukke kramboden op, så han må bede sig und- 
skyldt. 

Når man samler alle Jesu historier sammen, bliver det 
den mindste æventyrbog i verden, men på den lille plads, 
ikke større end en stue, synes der at leve et helt mylder af 
mennesker; inden for den bevæger vi os fra stormandens 
gilde og kongens divan til den fattige stue, hvor konen fejer 
krogene for at finde en krone, uden at vi mærker noget stød. 
Jesuthistorierhar"deres"liv fra en alvor, der er'fordybet i 
humor, og det er samme tone der gør hans direkte tale så 
gennemtrængende. Tonen spænder fra en humor der går 
dybere end den voldsomste patos, til en spøg der snart glimter 
som ironi og snart bider som spot; på højdepunktet kan hans 
humor glide fra smil til skærende hån inden for en og samme 
historie, som to glimt fra samme spejl. Når en hyrde tæller 
sine får og ser at der mangler et, lader han de ni og halvfems 
blive på græsgangen og går ud for at lede efter det ene som 
har forvildet sig; han bærer det glad hjem på skulderen, og 
når han er kommet hjem med det, kalder han naboer og 
venner sammen og siger til dem: nu skal vi have en glad 
aften, der var et får som kom væk for mig, men jeg ledte 
det op igen. Når en kone har tabt en af sine fattige skillinger, 

tænder hun lys og fejer alle kroge, til hun finder den, og så 
har hun en lille komsammen med sine veninder for at for- 
tælle dem om den store begivenhed. Men midt i billedet står 
ordene: sådan bliver der også glæde i himlen over een synder 
der omvender sig, meget mere end over ni og halvfemsinds- 
tyve mennesker der er så brave at de slet ikke behøver at 
omvendes. 

Når Jesus taler om urterne på marken og fuglene under 
himlen, synes ordene bare. En jøde måtte sige at han har 
sløjfet deres egentlige dybde, den som de havde i en Israelits 
mund; i hans øjne betød enhver ting meget mere end den så 
ud af, og dette mere udgjorde tingenes poesi, deres gud- 
dommelige sandhed. Hver en blomst talte om Jahves her- 
lighed, hans magt og godhed. Solen gik som en helt over 
himlen, Gud selv havde smykket den som en brudgom og 
sendt den ud at løbe sin bane for at forherlige hans navn. 
Stjærnerne skred over himlen som en hær i fylking og for- 
kyndte den skønne orden i Jahves tanker, de lærte at den 
højeste glans dog ingensinde kunde afspejle Jahves herlig- 
hed. Stormen havde fået sin forfærdelige vælde for at være 
Jahves sendebud, torden og lyn udførte hans straffedomme. 
De der vil se hvor ophøjet en gudsfrygt og hvor grandios 
en poesi der lå i jødens betragtning af verden, behøver blot 
at læse et par linjer i Salmerne: Jahve gør alt hvad han vil, 
i himlen og på jorden, i have og alle afgrunde, han lader 
tågen stige op fra jordens ende, skaber lyn ved regnen, fører 
stormen frem af sine forrådskamre. 

Al denne herlighed rev Jesus i stykker. Gjorde han ikke 
alting fladt, føler man ikke en forarmelse, når man har øret 
fyldt med Salmernes lyrik om himlen og jorden der synger 
Herrens ære, og derpå giver sig til at læse Jesu lignelser, 
hvor alt falder hverdagsligt? En lilje er en blomst som står 
på marken, klædt i en pragt som får Salomons kongeglans 
til at blegne, — og mere er der ikke at sige derom. Hvor 
lyder det tamt at Gud klæder markens lilje herligere end 
Salomon, når vi er vant til at se verdensskaberens finger i 

blomsterne. I steden for den lidenskabelige tilbedelse, som 
gør prosa til poesi, får vi det selvfølgelige. 

Ja, når man kommer til Jesus, er det virkelig en anden 
verden man træder ind i; i steden for de glødende farver, 
der hos apokalyptikerne stiger til brandskærs gult og rødt, 
får vi det strålende, varme lys som en klar sol spreder over 
alting. Vi kommer forblæste og stakåndede ud af disse brand- 
storme, der rusker i kongetroner og splitter nationer som 
avner, og går ind i et frisk vejr, der suser ned over bjærge 
og marker. Ligeledes fornemmer vi denne pludselige, un- 
drende stilhed, når vi træder ud af Salmernes pragtverden 
ind 1 Jesu Galilæa. Hist ser vi Gud forvandle floder til 
ørkener til straf over indbyggernes synd og ørkenen til vand- 
drag, det tørre land til kildevæld, lade hungrige bo deri, 
grundlægge en by, tilså marker, plante vingårde, fylde græs- 
gangene med kvæg. Vi ser Jahve bringe mørke, kalde natten 
frem hvori alle skovens dyr rører sig, løverne brøler efter 
rov, de kræver deres føde af Gud, men når solen står op, 
kryber de ned i deres skjul. 

Vore øren er fyldt med denne tordnende røst fra den 
Almægtige, der giver et døvende ekko helt ned i det smuthul 
hvor småkræet fjæler sig. Og lige med eet står vi midt ude 
på solede agre, hvor blomsterne lyser, fuglene flyver op og 
bygger rede i buskene, bonden går ud og ser sæden duve lidt 
tungere end i går, høstfolkene dukker hånden ind i kornet, 
samler stråene til en håndfuld og lader seglen skære sit 
risp rasp. 

Men ser man ret til, er der kommet en ny inderlighed 
af en anden art. Sæden på ageren, liljerne på marken vokser, 
deres pragt springer ud af dem, ingen ved hvordan, de ar- 
bejder ikke, spinder ikke; al deres herlighed ødsles ud over 
jorden, de blomstrer for den ene dag, og så går de i ovnen 
som tørt kvas. Fuglene sår ikke, høster ikke, de har ingen 
lader at fylde, og den himmelske fader føder dem. Betragter 
den fattige mand dem med livets øjne, ser han sig selv, hans 
hjærte er lige så roligt som urtens, der ikke spørger hvad 

den skal gøre, men gror, sætter blomster, bærer frugt, fordi 
den har liv i sig. 

Alt bliver nyt, når Jesu blik falder på det, blot i en anden 
dimension, der ikke lader sig forny i de givne former eller 
omsætte i deres sprog — ja vel slet ikke lader sig oversætte, 
men må fornemmes som sjælen i lignelserne. Meningen i 
dem kommer netop på samme måde som han har talt om 
sæden, der gror og man kan ikke sige hvordan. Der kan 
aldrig uddrages en læresætning af hans ord, det lyder som 
om alt hvad han rører ved, forlænger sig nedad i dybet. 
I jødens liv kunde den mest hverdagslige handling være en 
indsats i arbejdet for den evige salighed, men i Jesu tale 
vælder det evige liv op fra usete kilder i livets foreteelser, 
små såvel som store. Mennesker såvel som blomster stråler 
ikke visdom fra sig, de lyser af livets herlighed. 


XIV 
LIGNELSER 


Jesus taler uafbrudt i historier; man kalder dem lignel- 
ser, 1 god overensstemmelse med tidens sprog, og man læser 
dem som sindbilleder, der indeholder oplysninger om evige 
sandheder. Men i grunden er de bogstavelige, livets eget 
sprog, der ikke lader sig udlægge. Vi ser gæsterne komme 
ind og bænke sig ved gildet, de sender et hastigt, prøvende 
blik ud over de medindbudte og sætter sig betænksomt netop 
på den plads deres stilling i det gudfrygtige samfund anviser 
dem; vi ser dem rødme, når værten banker dem på skulderen, 
og de må rykke ned for en gæst de slet ikke havde regnet 
med. Det er en hverdagshistorie, der ikke kan oversættes til 
et lærerigt billede af saligheden, hvor Gud pikker synderen 
på skulderen og med høflig ubarmhjærtighed viser ham ud. 
Der sker noget afgørende i det øjeblik de tager sæde, de 

røber sig selv som gudsmænd eller dødens mænd, livet ses 
på alt hvad de gør og siger. 

Kraften i Jesu historier kommer af at han ser gudsriget 
alle vegne og ikke ser andet. Den egentlige realitet i manden 
som kommer ind og finder sig en plads ved den nederste 
bordende, er ikke at han i dag skal spise hos den gode mand 
Nicodemus eller Simon, men at han sætter sig til bords i 
gudsriget, og denne sande virkelighed giver sig udtryk i den 
knappe humor: ven, sæt dig højere op, eller: ven, ryk lidt 
nede DeFder ikkeser andet 1 stuen end "bordet," gæsterne, 
værten og de mange ting, kan tage det der sker her hos 
Nicodemus, som en værdifuld vejledning i fromt hykleri og 
klog anstand, nemlig at gudsfrygt og ydmyghed er den sikre- 
ste vej til forfremmelse både her og hisset; og da bliver 
livets hændelser en dom over dem. Manden der står foran 
sin arbejdsgiver med sin jordslåede pengepung i hånden, 
synker for vore øjne lige ned i dybet. Kvinden der kommer 
ud af huset med et bæger vand i hånden til en tørstig vej- 
farende, ser evighedens mand tømme det, og når hun bærer 
det ind igen og sætter det fra sig, stiller hun det på himme- 
rigs bord, og det bliver fyldt til hende med evighedens 
stærke vin. 

Det er denne virkelighed som gør et under af Jesus så 
begivenhedsrigt. Når han helbreder en vissen hånd, giver 
han ikke alene manden hans arbejdsførlighed tilbage, han 
lader ham smage gudsriget; derfor sker det som synes for- 
nuftige mennesker så meningsløst og så bespotteligt, at den 
syge får sine synders forladelse, samtidig med at han får 
sundhed i sin krop. Livet har gjort ham ny. Det er en natur- 
lig ting at det menneske som har livet, flytter bjærge, — 
hvordan skulde han da kunne lade være med at uddrive 
djævlene og læge de håbløst syge? Jesus spiser og drikker 
i gudsriget, derfor svinder alle anstandsregler og renheds- 
forskrifter hen som en drøm; hvor skulde der kunne være 
forskel på søndag og hverdag i det evige? Hvis man tager 
hans nonchalance for letsind, kommer det af at man ikke 

har set hans øjne; hans syn er for dybt og for alvorligt til 
at han kan tage livet som en skole, en prøveanstalt eller en 
arbejdsmark for det evige, — det er evigheden. 

Jesus ser ikke hvad de fleste så, han ser det der gør 
menneskers handlinger levende — eller døde, — og det er 
om dette han taler. Så selvfølgeligt ser han alting anderledes, 
at hans svar ofte falder ud i det blå for nøgterne øren. Når 
en Martha stræver for at få maden færdig til ham og ganske 
fornuftigt siger til sin søster: hør Maria, du kunde godt 
hjælpe lidt til i huset, der er stunder nok bagefter til at tale 
med mesteren, og kære mester, hvorfor viser du hende ikke 
til rette, kommer disse verdensfjærne ord fra Jesus: du gør 
dig bekymring og uro med mange ting, men eet er fornødent; 
Maria har valgt den gode del, som ikke skal tages fra hende. 
Verdensfjærne lyder ordene i andres øren, 1 Jesu mund er 
de netop livsnære. 

Af den grund bliver også hans tale ofte så voldsom at 
hans tilhørere har ondt ved at bringe anledning og virkning 
i forhold til hinanden; til andre tider er ordene så enfoldige 
at intet fornuftigt menneske kan se andet end trivialiteter i 
dem. Et menneske kan virkelig vende hele verden omkring 
ved at skænke et glas vand, ved at bryde hul på taget, ved 
at slå en salvekrukke i stykker. 

Derfor er hans ord så bogstavelige, hvad enten han taler 
om at sætte lampen op på en stage eller om at flytte bjærge. 
Alt for bogstaveligt sande til at folk kan finde sig i dem; 
de må dæmpes ned til »hyperboler«, de må omtolkes til 
»emfatisk udtryksmåde« eller, som man nu siger, til orien- 
talsk billedsprog for at blive opbyggelige. Men man kan nu 
en gang ikke få mening i lidenskabens sprog ved at dølle det 
ned til jævn opbyggelighed eller til en vel afrundet etisk 
paragraf, lige så lidt som man kan bringe fornuft ind i en 
myte ved at udelade dværgene og skære kæmperne midt over. 
Man kan da ikke for fuldt alvor tænke sig den mulighed at 
en kamel skulde prøve på at klemme sig gennem et nåleøje, 
— nej, det er heller ikke meningen at en rig mand skulde 

kunne blive så tynd at han kunde komme gennem gudsrigets 
port. Hvis man ikke kan tænke sig at få et bjærg til at flytte 
sig eller at få et træ til at slå rod i havet, så må man nøjes 
med at svede og stønne op over bjærget og plante sennep i 
sin have. Er det urimeligt at hade sin fader og moder for 
at blive et menneske, er der nogen mellemting mellem liv 
og død, er der nogen mellemvej mellem at elske og ikke 
elske;"så må man gå hen og begrave sin fader og moder. 
En død mand bliver ikke mindre død ved at han på en 
mirakuløs måde havde den største lyst og sindelag til at 
være levende, men blot ikke kan se nogen mulighed for at 
sætte det 1 værk. 

Det er sandt, udefra set ligner Jesu verden et æventyr- 
rige. Jøden kan være stolt af at der er orden og sammen- 
hæng i hans verden; Jahve så på alt det han havde skabt, 
og se det var såre godt, sådan læser han lige i begyndelsen 
af sin hellige Skrift, og det er anslaget til hans verdens- 
symfoni. Der hersker en fast årsagsforbindelse i alting: en 
gerning fremkalder sin løn og fremkalder derved nye ger- 
ninger, onde eller gode efter deres art; dyd og velsignelse, 
last og ulykke avler hinanden; alle begivenheder hænger 
sammen som en velsmedet lænke, kæden er sikkert befæstet 
i Jahves vilje og ender foran hans trone. Fra det synspunkt 
set tager Jesu verden sig ud som et kaos af tilfældigheder; 
han måtte virke uhyggeligt foruroligende, fordi han op- 
hævede det der for jødiske hjærter gjorde livet til at leve, 
— han ser kun begivenheder, spring. Men kommer man 
indenfor i hans rige, råder der en fasthed af helt anden art: 
alle begivenheder hænger sammen i grunden — ikke blot 
sådan at hvert enkelt øjeblik rækker ned til dybet, men sådan 
at hele livet i dets længde og bredde går ned til det evige. 
Jesu ord bliver så stærke som intet ord der var talt tidligere, 
ukhankser "alle vene levendevmennesker bevæget sig ti et 
skyggerige af dødninge. 

I steden for årsagsforbindelsen er der kommet en livs- 
begrundelse, og den er så fast at man nok kan grue ved dens 

ubønhørlighed. Mennesket skal dømmes for hvert unyttigt 
ord han har talt, siger Jesus; efter dine ord skal du fri- 
kendes, og efter dine ord skal du fordømmes. Efter sin sæd- 
vane tager han en god gammel sandhed og driver den til 
bunds, ligesom man med en hammer slår et søm i til hovedet. 
Den samvittighedsfulde jøde vidste meget vel hvilken vægt 
der lå på ordene, også de unyttige og tankeløse; de blev 
skrevet op i Jahves bog, og en dag skulde han komme til at 
svare for dem alle til hobe. Hvis han var nidkær i sin guds- 
frygt, vilde han ikke skæmte og gantes med sin hustru og 
tale letsindige elskovsord, for ikke at få en overflødigt tung 
post på sit regnskab. Han vidste, at selv ved den allerstørste 
påpasselighed med hånd og mund løber der ord og gerninger 
med 1 ubevogtede øjeblikke, der selv om de er gjort i uviden- 
hed, vil tynge vægten ned; derfor må han gøre op med sig 
selv og gøre op med sin Gud, så at han kan møde på dom- 
mens dag med en samvittighed der balancerer. Jahve kræver 
virkelig renhed og fuldkommenhed, men i sin nåde har han 
også givet sine børn bodsdage og den store forsoningsdag. 
Men Jesu ord går langt ud over al moralsk alvor: hvad der 
er sagt til ingen nytte, kan aldrig tørres ud, alt står mejslet 
ind 1 evigheden. Som et menneske er, sådan er og bliver han; 
et dårligt træ kan aldrig bære andet end uspiselige frugter, 
og af et dødt hjærte kommer der aldrig andet end dødens 
ord. Der gives ingen udvej — ingen anden end at blive ny 
og levende i det inderste. 


XV 
ORDENE BLIVER NY 


Hvad Jesus forkynder er en ny virkelighed, som over- 
hovedet ikke lader sig gengive i det hævdvundne sprog. Så 
meget indeholder ordet tro. Det betyder ikke at mennesker 
hen i vejret kan tro sig til dette og hint, eller til et mirakel, 

men at tro er den eneste mulighed for at få tag i livet, ti 
moler liv: 

Ordet kan ikke oversættes, fordi det betegner en realitet 
som ikke fandtes i den velregulerede verden hvor jøden bor 
og bygger. Man kan kun nærme sig til troen ved at se den 
virke, og dog, selv ved den alleromhyggeligste iagttagelse når 
man ikke til at forstå den, ti en realitet kan aldrig beskrives, 
sådan at den bliver en virkelighed. Tro er at give, aldrig at 
tage, at tilgive, aldrig at tilregne, at virke, aldrig at regne 
med hvad der ydes; men den er lige så godt altid at tage 
uden at spørge hvorfor eller hvordan, den er at regne med 
ting uden at have nogen ret til dem; den er intet at gøre og 
så at kræve mere end alt af sig selv. Jesus peger på barnet, 
ikke fordi det er et sødt, uskyldigt og følgelig moralsk væsen, 
men fordi det har ydmyghedens fordringsfuldhed, og det er 
at tro; det falder ikke på at regne ud hvad det selv er værd 
og hvor meget det kan gøre krav på, fordi det gør regning 
på alt uden betingelse. Og fra barnet viser han hen til de 
mennesker der selv har sat sig eller er blevet sat uden for 
samfundet, så at de ikke har nogen mulighed for at regne 
med værdier — som det hedder nutildags — og derfor tør 
gøre det umulige. De ved ikke af hvad de gør, — nej det er 
deres tro; barnet ved det heller ikke, lige så lidt som samari- 
tanen. 

For de dannede, der ved for meget, bliver det nødven- 
digvis mørk tale, da det er alt for simpelt; selv om man er 
kommet så vidt som til at iagttage troens væsen og gerning- 
er, er man ikke. det allermindste klogere. Der gives ingen 
anden vej til tro end at tro. For at et menneske skal komme 
ud af døden og ind i livet, må der ske en fuldstændig om- 
vendelse; den omvendelse der praktiseres med anger og bod, 
slår ikke til. Men i det øjeblik et menneske tror, har han om- 
vendt sig, ti han har sluppet alt det andet, og da har han 
livet. 

Derfor er det livets lov at den som ophøjer sig selv skal 
fornedres, og den som fornedrer sig selv skal ophøjes; kun 

den der er blevet fattig, kan være rig. Det er et ord som har 
bidt sig så fast i Jesu tilhørere, at evangelisterne anbringer 
det som omkvæd på de forskelligste steder; det kan betyde 
at Jesus gang på gang har hamret det ind, på samme måde 
som han hamrede ind i sine taler, at kun de fattige hører 
gudsriget til. 

Livet er der, siger Jesus, det skal ikke skabes, men findes; 
det ligger i eder, som han skildrer i Den fortabte søn. I går 
uafbrudt og venter undere af Jahve. I tror at I er blevet 
overmåde gudfrygtige, når I kan sige at hver eneste ting er 
en gave fra ham, men alle disse undere binder jer bedre og 
bedre fast i denne mangfoldige verden. Livet, gudslivet er et 
under i sig selv: det kan ikke forstås, men kun leves, det kan 
ikke søges, men kun findes. Man kan købe alle goder, et gud- 
frygtigt sind, en ærlig vilje, Jahves velsignelse, når man er 
villig til at betale sig selv som pris; men dermed har man 
også opbrugt hele sig selv, så har man intet tilbage at købe 
livet for. 

Livet, sådan som Jesus forkynder det, kan da heller ikke 
fanges 1 de tilvante ord. Det er det naturligste af alt, sund- 
hed og egentlig ikke andet; med sit allerdybeste ord: den som 
mister sit liv skal finde det, siger han i sit suveræne spil med 
sproget, at livet ligger frisk neden under de mange ting, der 
har dækket det som et lavalag, og når de mangehånde glæder 
og bekymringer kastes af, står det frem i sin fulde kraft. 
Men netop derfor var det den allersværeste opgave at blive 
levende, man skulde finde det man aldrig havde søgt, aldrig 
havde tænkt, aldrig havde villet, og tro at det var der. Man 
skulde omvende sig, og omvende sig kunde man ikke, før 
man havde tro, havde det ny. 

Mellem gudsriget og det jødiske samfund var der ingen 
udligning mulig; 1 den grad gik de hver i sin sfære, at de ikke 
berørte hinanden på noget punkt. Man kan ikke nå til tro ved 
nogen omgruppering af sandhederne eller ved nogen om- 
vurdering af dem. Hvordan skulde man ad princippets vej 

nå til at byde den venstre kind frem efter slaget? Enten 
kunde man ikke andet, eller også kunde man slet ikke. 

Livet var nyt, og derfor blev alle Jesu ord ny indefra, 
ja i egentligste forstand et fremmed tungemål, ubegribeligt 
for dem der mødte op med et gennemarbejdet sprog og 
brugte ordene som prægede mønter. Ofte annekterer han gan- 
ske simpelt de gamle udtryk og lader dem tjene en anden 
virkelighed; til tider bruger han på trods de gængse gloser 
som en æggende udfordring. I sin forkyndelse af gudsriget 
benytter han den gamle-formel, der har lydt fra fædrenes 
dage: du skal elske din næste, men i hans mund kommer 
ordet skal til at betyde noget som ingen kan ville og skulle; 
i ordet ligger det selvfølgelige som skal og må være, derfor 
det allernemmeste og det allersværeste, en prøvesten på om 
man kan. 

Modsætningen gør sig netop allerstærkest følt, når han 
anvender folkets moralske og religiøse slagord, såsom ret- 
færdig, fattig, gode gerninger, løn. Ordet hykler er i hans 
mund blevet så forvandlet, at det i sig rummer alt hvad en 
jøde højagtede, og alt hvad han hadede; det forener den ret- 
færdige, der ærer Gud i hjærtet og forkynder ham i sine ord, 
med den vanvittige der ærer Gud i munden og foragter ham 
1 hjærtet. Et ord som retfærdig skifter på samme måde 
både centrum og radius, så at det går over fra at være den 
højeste ros til at blive det bitreste hånsord. Det bider som 
stål, når han siger sit: jeg er kommet for at kalde syndere, 
ikke retfærdige, eller: der bliver mere glæde i himlen over 
een synder der omvender sig, end over ni og halvfemsinds- 
tyve retfærdige, som ikke behøver at omvende sig. 

I en jødes øren lød det urimeligt, når Jesus spottede 
loven, fordi den sagde at man skal elske sin ven og hade sin 
fjende, ligesom det måtte forekomme ham ganske urimeligt, 
at Jesus sagde man måtte hade sin fader og moder for at 
blive hans discipel og komme ind i gudsriget. For et fornuf- 
tigt menneske lå der den gang slet ikke en sådan modsætning 

"i elske og hade, agte og foragte; ordene udtrykte blot den 
forskel: der var 1 hans følelser, at han satte mere fpris på 
vennen end på fjenden og vurderede ham moralsk højere. I 
hans følelser såvel som i hans etik var der grader. Jesus 
kendte ikke nogen gradmåling af mennesker og handlinger, 
og derfor måtte han komme til at understrege forskellen og 
skærpe ordene, til de huggede skel. Man kunde ikke elske 
de mange ting lidt mindre varmt end man elskede Guds rige; 
man kunde ikke give sig selv 1 sin gave mere eller mindre 
reserveret, alt efter som man vurderede et menneske til at 
være en næste af første, anden eller tredje grad. 

For den der ikke kender det nye midtpunkt, måtte Jesus 
synes at være en galfrans, der legede himmelspræt med 
ordene. Han gør intet for at lette sine tilhørere forståelsen, 
tværtimod, ved at spille med de gamle, kære gloser hidser 
han tilhørerne op til protest, han lægger, synes det, med vel- 
beråd hu an på at forarge hæderlige mennesker ved at for- 
vrænge hellige ord, han oprører dem tilmed ved at hærme 
efter det opbyggelige sprog. 

Når man lytter til hvad Jesus taler om løn og gengældelse, 
— ikke vælger sig et synspunkt at ordne ordene efter, men 
lader dem virke i hele deres bredde, — da hører man dem 
spille over et stort register, der slet ikke findes på det gamle 
instrument. Der er den legende ironi, med dens beske virk- 
ning: hvis I elsker dem som elsker eder, hvor er da den løn 
I taler om, hvad har I så gjort for den Gud I bestandig be- 
råber jer på? Har I egentlig ikke taget eders løn op på for- 
skud? Når Jesus en anden'gang formaner sine tilhørere til at 
indbyde de fattige, der ikke kan gøre gengæld, og lover dem 
at deres uselviske gæstfrihed skal skænke dem salighed, fordi 
gæsterne ikke har noget at gøre gengæld med, da er det dej- 
lige ord, som nok kunde vederkvæge en from sjæl; men de 
trængte til en lille tilføjelse, og Lucas får opbyggelsestonen 
til at klinge helt ud ved at indrangere dydens udøvere blandt 
de pæne, retfærdige mænd, — det skal gengældes dig i de 
retfærdiges opstandelse, lader han Jesus sige. Men betingel- 

sen for en ret glæde over denne trøst er dog at man ikke har 
hørt alt for godt efter hvad Jesus siger; meningen bliver 
ubehageligt svævende, når man opfordres til blot at sælge alt 
hvad man har, og så komme og få en skat i himlen, — ti hvor 
man har sin skat, der har man også sit hjærte. Dengang Peter 
fornøjet gør Jesus opmærksom på at han havde da forladt 
alle ting og fulgt mesteren, nikker Jesus usædvanlig venligt 
til sin tapre discipel: ja, der er ingen som har forladt hus eller 
brødre eller søstre eller moder eller fader eller børn eller 
agre for min skyld og for det gode budskab, uden at han 
skal få det hundrede fold igen og i den kommende verden et 
evigt liv. Der er et bid i ordene, som — efter disciplenes 
sejglivede forhåbninger at dømme — er blevet spildt på Peter 
og hans kammerater. De mente også de havde hørt af Jesus, 
at de nok hver skulde blive sat på en trone i himmeriget og 
fa hverten af Israéls”stammer at regere over. At den gode 
mester havde sin egen mening med ordene, behøvede man 
ikke at tænke sig, og det faldt dem derfor ikke ind. 

Men hele glæden bliver borte, når man pludselig stilles 
overfor det hårde faktum, at betingelsen for at kunne gøre 
de gode gerninger i Guds rige er at man overhovedet ikke ven- 
ter løn. Vanskeligheden for tilhørerne ligger ikke 1 at Jesus 
åbenbart ironiserer over lønglæden og taler efter de fromme, 
men i at denne ironi er mere alvorlig end man ret kan fatte, 
og derfor virker dobbelt foruroligende. Hvad betyder egent- 
lig denne løn, denne skat i himlen, som møl og rust ikke kan 
fortære, som tyve ikke kan stjæle, mon den ikke, når alt kom- 
mer til alt, er meget lidt håndgribelig og dårligt egner sig til 
moralsk bogføring? Er den ikke det selv samme som Jesus 
priser de fattige for at de ejer allerede i dette øjeblik: guds- 
riget, at blive børn af den fader der lader sin sol stå op over 
onde og gode? Elsk eders fjender, gør vel uden at vente 
noget derfor, så skal eders løn være stor, og I skal kaldes 
den Højestes børn, ti han er god imod de utaknemmelige og 
onde, — sådanne ord er ikke egnede til at trøste en mand 
der trænger til noget fast at leve på. 

Der er heller ikke nogen rigtig trøsteklang i sådanne ord 
som disse: med det mål I måler, skal der tilmåles eder — og 
endda en tilgift, eller: den som har, skal få mere, og den 
som intet har, skal miste det lidet han har. Og oven på alle 
disse forvirrende ord kommer endelig de endnu mere forvir- 
rende hverdagshistorier, hvor det slet ikke går til som i vor 
hverdag — den hverdag hvor der hersker en retfærdig og 
nådig Jahve. Lønnen er ikke 1 gudsriget, den er gudsriget 
selv, men for at forstå det må man have gudsriget. 

Jesu ord kan nok få tænksomme læsere til at rive sig i 
håret, de går ikke modsat de gamle, men helt i deres egen 
bane, og derfor kan de ikke passes ind i de gamle moralske 
forudsætninger ved nogen logik. De lader sig ikke som loven 
udlægge 1 en kommentar, man må fornemme dem, lade dem 
gå gennem selvoplevelse, før man kan sige hvad de betyder. 
Men selv om man ikke fatter deres betydning, må man sik- 
kert fornemme noget urovækkende i deres klang. I det gamle 
sprog lød ordene stærkt og indtrængende, i Jesu mund dirrer 
de som en højtspændt streng. Det er denne tone som først 
trænger sig på læseren og giver ham følelsen af at han står 
overfor noget nyt, hvad så end det nye er. Enten må man 
bortforklare det og få den galilæiske profet gjort til en svær- 
merisk dommedagsprædikant af den gængse type, om end 
måske lidt mere original end de foregående, eller også må 
man lade sig lede af ordene helt ind i det nye rige. 

Jesu polemik får hovederne til at snurre, fordi han aldrig 
simpelt hen kan sige nej hvor de andre siger ja. En Johannes 
vilde reformere, han vilde gøre alvor af loven, — ham kunde 
man forstå, muligvis korrigere eller endogså modbevise på 
afgørende punkter. Jesus er ikke en ivrer der vil afskaffe 
misbrug, — han vil omstyrte, og omstyrtning forudsætter et 
nyt syn og en ny realitet. 

Reformatorens polemik visner, når solen går ned over 
hans dag; Jesu anklager står lige friske den dag i dag, som 
det altid er tilfældet hvor det ikke er meninger der bekæmper 

hinanden, men en verden der kæmper med en anden. Selv så 
han klart den afstand der var mellem hans eget budskab og 
Døberens protest. Uforbeholdent erkender han storheden 
hos sin forgænger, men lige så utilsløret betoner han den 
uoverstigelige kløft mellem forløberen og sig selv: han var 
en profet, men han stod uden for Guds rige, og den mindste 
af de fattige er større end han. Han kunde ikke gøre mere 
end varsle om den nye verden. 

Modsætningen mellem Jesus og den han kalder størst 
af alle kvindefødte, viser allertydeligst hvor uforligeligt hans 
budskab er med Israels tro. Han vil ikke skrue alvor og guds- 
frygt et stykke højere op — han skruer dem af led; dersom 
eders retfærdighed ikke overgår de skriftlærdes og farisæer- 
nes, kommer I ingenlunde ind i gudsriget, siger han med en 
ironiserende understregen af deres yndlingsudtryk. Da de 
anklager ham for at være lovens nedbryder og samfundets 
undergraver, svarer han med samme beske ironi: jeg er ikke 
kommet for at ophæve loven eller profeterne, men for at 
opfylde dem; før skal himmel og jord forgå, end at den 
mindste bogstav eller tøddel forgår af loven, og i samme 
åndedrag: hold alt hvad de skriftlærde og farisæerne lærer 
eder, men vogt jer for at gøre efter deres exempel, for de, 
gør ikke selv hvad de siger. Hans selvbevidsthed bliver hver- 
ken mere eller mindre udfordrende, når han i steden for ironi 
sætter direkte tale: himmel og jord skal forgå, men mine 
ord skal ingenlunde forgå. 

En sådan overbelastning af iotaer og tødler kunde bu- 
dene ikke bære; for at kunne tjene til rettesnor måtte de have 
en begrænsning; det præciserende var kærnen i lovbudet, og 
derfor var det naturligt denne præcisering af budets række- 
vidde som beskæftigede de lovlærde. Ved at spænde loven 
ud over alle mål sprænger Jesus den i stumper og stykker, så 
at der dukker en ny verden op. Dette følte de alvorlige 
søgere, når de spurgte ham hvad de skulde gøre. Hold budene, 
svarer han, men på en sådan måde at målestokken begynder 

at svaje for deres øjne. I vore kilder er disse opgør gengivet 
med en overraskende sikkerhed, som viser hvordan disputerne 
har brændt sig ind i erindringen. Vi ser den skriftlærde mand 
indlede en alvorlig diskussion med Jesus for at få rede på 
hvorledes han ser på loven, hvad det er han sigter på med 
sin stadige harcelleren over budene: lad os høre hvad du 
egentlig mener om den, hvad anser du for at være det store 
centrale bud? Jesus svarer: det første er: Hør, Israel, Her- 
ren vor Gud, Herrén er een, og du skal elske Herren, din 
Gud, af hele dit hjærte, hele dit sind og hele din styrke. Det 
er det første, og det andet er ikke mindre vigtigt: du skal 
elske din næste som dig selv. Mod dem kan ingen andre bud 
komme op. Ja det er ganske rigtigt, svarer teologen, der er 
een Gud og ingen anden ved siden af ham, som det nøjag- 
tigere hedder, og at elske ham sådan som du udtrykker det, 
samt at elske sin næste som sig selv, det er mere end 
alle brændofre og slagtofre. Men da nu diskussionen skulde 
begynde at gå nærmere ind på sagen, kommer Jesus med sit 
forvirrende: du er ikke så dum, du står ikke langt fra Guds 
rige. Der bliver diskussionen stikkende, fordi alt det som 
skulde være grundlaget, pludselig kommer til at svæve i 
luften. 

I og med det samme sprængte Jesus grundlaget for det 
nationale. Han giver sig ikke til at protestere mod teorien 
om Israels særstilling overfor samaritaner og hedninger, mén 
hvor han går slettes grænserne, — den grund som bar grænse- 
pælene, er revnet. 

Der kan ikke bringes nogen teori ud af hans forkyndelse, 
da han ikke har noget system. Alt ligger i det ene ord: den 
som vil frelse sit liv skal miste det. Søg gudsriget, siger 
Jesus, og af det ene følger alt andet, men da bliver alt det 
andet lige så uberegnelig en størrelse som livet selv. Hvor- 
ledes dagene så kommer til at forme sig er noget man ikke 
kan afgøre på forhånd, lige så lidt som man forud kan be- 
stemme hvad livet selv er. 

XVI 
GUD 


Jøden havde fra gamle dage set alting som en åbenbaring 
af Jahves magt og vilje. Den Almægtige vilde, og det stod 
der, han kunde have sagt: jeg vil ikke, og så havde intet 
stået der; han kunde også sige: jeg tager det tilbage, og så 
vilde alt levende svides af for hans åndepust, himmel og jord 
vilde rulles sammen som et klæde. Men Jahve havde lovet 
at alt skulde bestå for de frommes skyld, og derfor kunde 
den gode Israelit tage alle livets ting som en gave fra den 
Højeste. Alle disse ord blev tomme og intetsigende for den 
der havde forstået Jesu ord om liv, og når han var nødt til 
at bruge gloserne, fordi sproget ikke havde andre, måtte de 
blive forvirrende i gamle øren. 

Gør jer ingen bekymringer for eders liv, hvad I skal æde 
ogihvad I skal drikke, "ikke heller for eders legeme, hvad I 
skal tage på. Er ikke livet mere end maden og legemet mere 
end klæderne? Se på himlens fugle, de sår ikke og høster 
ikke og sanker ikke 1 lader, og eders himmelske fader føder 
uem er likke meget mere værd end de? Betragt liljerne på 
marken, hvorledes de vokser, de arbejder ikke og spinder 
ikke, men tro mig, end ikke Salomon i al sin herlighed var 
klædt som en af dem. Når Gud sådan klæder græsset på 
marken, som står i dag og i morgen kastes i ovnen, skulde 
han da ikke meget mere klæde eder, I lidet troende. 

Det var ord som straks faldt blødt og godt i fromme 
sind; er det ikke hvad vi altid har sagt? Og dog faldt ordene 
ikke rigtig til i sindet; jo længere de lå der, des mere urolige 
gjorde de tankerne. Der var noget svævende ved dem, som 
kommer til syne i det bitte lille ord: I lidet troende, og det 
kunde nok gøre en utryg, når man har hørt hvad Jesus forstår 
derved. I og for sig behøvede der ikke at ligge noget udfor- 
drende i ordet, hvor ofte havde ikke Herrens fromme irette- 
sat deres kleinmodige landsmænd og sagt: hav tro til Jahve; 

de kunde lige så godt som Jesus sige: Jahve sørger for de 
mindste dyr, og de er jo dog skabt for vor skyld, skulde han 
så ikke have omhu for os? Men det kom alt sammen an på 
hvad man lagde i ordet tro. Det er rigtigt at henføre alt til 
Gud, i tillid til hans magt og i taknemmelighed over at han 
værdiger os sine gaver, men hos Jesus går det for let til at 
man kan føle sig helt tryg. Ja når man tænker ret efter, stil- 
ler Jesus sagen på hovedet; det er jo Jahve som kan være 
overlegen, og det lille frygtsomme menneske kan krybe sam- 
men under hans vingers skygge, men her er det menneskene 
som opfordres til at tage overlegent på tingene. 

Engang da Jesu disciple satte ham over Tiberias sø, kom 
der en af disse stormbyger der rejser søen i et nu; brådsøerne 
slog ind og truede med at kæntre fartøjet, og under alt dette 
lå Jesus og sov i bagstavnen. De ruskede i ham og sagde: 
tager du dig slet ikke af -at vi alle sammen går til bunds om 
et øjeblik? Han stod op og talte til stormen, og straks beda- 
gede vejret sig; derpå vendte han sig til de rystende fiskere 
og sagde: hvad er I for kujoner, har I slet ingen tro? 

Og er man blevet mistænksom ved Jesu anvendelse af 
ordet tro, bliver man endnu mere opskræmt ved fortsættel- 
sen, hvor trygheden overfor alle livets tilskikkelser begrundes 
med at der kun er en eneste ting som har interesse, nemlig 
gudsriget: hvem kan lægge en alen til sin levetid med alle 
sine bekymringer, derfor skal I ikke bekymre eder og sige: 
hvad skal vi spise, hvad skal vi drikke, hvad skal vi iføre os? 
Sådan gør hedninger, men eders himmelske fader ved nok 
hvad I skal bruge, søg blot Guds rige, og lad resten passe 
sig selv. 

Jesus forudsætter en tryghed af helt anden slags end de 
gudfrygtige var vant til. Frygt ikke for dem som slår legemet 
ihjel, men ikke kan slå sjælen ihjel; men frygt hellere for den 
som kan fordærve både sjæl og legeme i helvede. Sælges ikke 
to spurve for en penning? Og ikke een af dem falder til jor- 
den uden eders faders vilje. Men på eder er endogså alle 
hovédhår: talt. Frygt derfor ikke, I er'mere værd 'endimanee 

spurve. En Israelit forstod meget vel hvad det betød at 
sætte livet ind for Jahves skyld, for ham var Guds ære meget 
større end livet, og hans historie havde exempler nok på 
helte der gik i martyrdøden for deres tro på Jahve. Men 
netop på baggrund af dette trosmod kunde Jesu ord komme 
til at virke overmodigt. Uden at de på noget enkelt punkt 
adskilte sig fra hvad andre kunde sige om deres tillid til den 
vældige skaber, var de prægede af en næsten nonchalant lige- 
gyldighed overfor alt hvad der kunde hænde et gudsrigets 
menneske 1 denne verden: frygt ikke, I er dog mere værd end 
et helt knippe spurve. 

DER Er ikke vel mulrot'at få én heroisme'ud af dem; og 
det var egentlig en Israelits pligt at opføre sig heroisk, fordi 
alt hvad han gjorde, hvad enten det gjaldt død eller liv, 
skulde tjene til forherligelse af Jahves navn. Dette: for at 
Jahves navn må blive forherliget, er den sølverne trompet- 
klang som jøden hører i alle bud; det var den der kunde få 
hamHilkittastetlivetEringe; "det var den der fik”ham"til-at 
vise sig dannet og samvittighedsfuld i sin daglige omgængelse 
med hedninger, skønt de egentlig ikke havde noget krav på 
at blive behandlet som næste, — en Israelit måtte aldrig ved 
sin opførsel give dem anledning til at tale nedsættende om 
Jahve. I folkets minde stod martyrens ord: jeg vil mandigt 
lade mit liv og efterlade ungdommen et exempel på hvorledes 
man med ædel glæde skal dø en skøn død for den ophøjede, 
hellige lov. På folkets tunge kom bønnen: se ikke på de ugu- 
deliges gerninger, men på dem der har bevaret din pagt i 
lidelser. Det var Israelitens troskab mod Gud der gjorde 
hans liv stort, men set op mod denne heroisk-ydmyge tillid til 
den Almægtige kom Jesu ord til at lyde som en letsindig 
fortrolighed overfor den Højeste. 

I virkeligheden var det en prædiken om at man skulde 
leve og lade alting skøtte sig selv. Hvor blev det egentlige 
af, når man hører nøje efter, hvor bliver Gud af? Jesus taler 
aldrig om Gud. Man får et shock, når man kommer til ham 
fra jødedommens skrifter, hvor der aldrig tales om andet, 

hvad så ordene end gælder i det ydre. Der kan man ikke 
drøfte de mest hverdagslige foreteelser uden at føre dem til- 
bage stykke for stykke og begrunde dem i Jahves nådige vilje; 
derfor bliver det betingelsen for al tænkning, fra den højeste 
spekulation ned til den simpleste sunde sans, at man får 
Guds væsen og egenskaber klart bestemt. Hvad man end 
taler om, må det grundfæstes i: sådan vil Jahve, og han er 
retfærdig, barmhjærtig, langmodig. For overhovedet at kunne 
leve må jøden nødvendigvis have en teori om Gud og om 
verdens indretning og dens principper. Tænk på det kom- 
mende og lad fjendskabet fare, tænk på undergang og død og 
bliv fast i loven; kom budet i hu og bær ikke nag mod din 
næste, tænk på den Højestes pagt, og overse hans brøde. — 
Alle dine gerninger skal gøres for Guds skyld. Man behøver 
blot at citere et par sådanne, tilfældigt grebne sætninger for 
at antyde hvorledes etik og teologi er uadskillelige. 

Jesus har lige så lidt nogen lære om det himmelske som 
om det jordiske, han taler aldrig om at livet er grundfæstet i 
ærefrygt for skaberen, at det hviler på hans pagt med men- 
neskene, han nævner aldrig den godhed han har tilsagt Israel, 
eller hans nidkærhed for at hans gaver nydes på de betingel- 
ser han selv har vedføjet. Gud er selvfølgelig, som alt virke- 
ligt er; at livet er Guds rige, det falder af sig selv. At han 
klæder blomsterne, at han giver fuglene deres mad, at han 
ødsler herlighed ud over den kortlevende jord, det er alt 
sammen lige selvfølgeligt; der er ingen plads for en Jahve 
som beslutter at han vil vise sin magt og sin godhed for men- 
neskene. I Jesu forkyndelse er der ikke plads for de gamle, 
ærefrygtindgydende ord: Vi vil gøre mennesker i vor skik- 
kelse efter vort billede, at de kan herske over havets fisk, 
himlens fugle, kvæget, al jord og alt kryb der kryber på 
jorden, — eller endnu mindre for denne guddommelige kund- 
gørelse: Som jeg har oprettet min pagt med Abraham, Isak 
og Jakob om at skænke dem landet Kanaan, sådan vil jeg 
antage eder som mit folk og være eders Gud, og I skal erfare 
at jeg er Jahve, eders Gud. 

Der lyder intet om at Gud er retfærdig, men heller 
intet om at han er kærlig, endsige at han er kærlighed. Nu- 
tildags er det grumme svært at citere Den fortabte søn, da 
historien er blevet klippet ud og klistret om i teologiske møn- 
stre; men hvis man læser den som en helhed, får man ikke 
nogen trøsterig lære om at der er en Gud som på et hår lig- 
ner en kærlig fader, som blot siger: min kære søn, så er jo 
alting godt, og så glemmer vi det kedelige, lige så lidt som vi 
får en alvorlig frelsesteori om at Gud stiller de og de beting- 
elser om bod eller soning, for at en synder kan blive frelst. 
Hos Jesus handler historien tværtimod om det selvfølgelige, 
der på een gang er det nemmeste og det sværeste i verden. 

Jesus tager Gud som givet uden at grunde sin tryghed på 
hans magt eller kærlighed eller løfte; det falder ham ikke ind 
at tale om Guds gaver. Hvad skal alle de endeløse bønner 
til, som I mener at beære Gud med, tror I ligesom hedning- 
erne, at I bliver bønhørt for eders mange ord, mener I at 
han bliver bevæget til at interessere sig for jer, fordi I har 
en så bundløs pose af begæringer? Eders fader ved da nok 
hvad I trænger til, inden han får det forklaret af jer. — Det 
er en utilgivelig dristighed, at Jesus her uden videre stiller 
de hellige bønneord på lige linje med hedningernes plapren. 

Jesus hamrer det ind i lignelser så eftertrykkelige, ja så 
krasse at disciplene har meget ondt ved at tage dem: bed, så 
skal I få, søg, så skal I finde, bank på, så skal der lukkes op 
for eder, ti hver den som beder, han får, og den som søger, 
han finder, og for den som banker på, skal der lukkes op. 
Er der nogen så tåbelig at han rækker sin søn en sten, når 
han beder om et brød, eller en snog, når han beder om en 
fisk? Når da I, som ydmygt kalder jer selv for onde, syndige 
mennesker, kan give eders børn gode gaver, skulde da ikke 
eders fader som er i himlen, give dem gode gaver som beder 
ham? Tænk dig du sent om aftenen fik en tilrejsende gæst og 
stod uden noget at sætte for ham, så gik du hen til en ven, 
bankede på og spurgte om han ikke kunde låne dig et par 
stykker brød. Det kunde vel hænde at han var gnaven, nu 

havde han lige fået børnene til ro og var selv krøbet i seng, 
der lå han og brummede: lad være med at stå og dundre på 
døren, jeg kan ikke stå op og lukke dig ind, — men det vilde 
jo ende med at han for at få fred stod op og gav dig hvad 
du behøvede. Der sad en dommer i en by, som var en hård 
hund og en ugudelig krop; han havde hverken ærefrygt for 
Gud eller respekt for noget menneske. I samme by var der 
en enke som havde været hos ham gang på gang for at få ret 
mod dem der havde bedraget hende, men hendes besøg havde 
været forgæves, dommeren gad ikke tage sig af hendes klage- 
mål. Men da hun blev ved at løbe ham på døren, sagde han 
til sidst: Bare for at få fred vil jeg gøre hvad Gud og men- 
nesker aldrig skulde have fået mig til, jeg vil tage hendes sag 
op og skaffe hende ret; ellers har jeg denne plageånd over 
mig altid, og jeg ved aldrig hvad hun kan hitte på, det ender 
med at hun giver sig til at klø løs på mig. 

Så voldsom en realisme er den gode Lucas for stram, han 
må have den opspædt med noget åndeligt; og når man blot 
læmper slutningen lidt og siger: skulde da ikke eders fader 
på eders bøn skikke den helligånd ned til eder fra himlen, bli- 
ver det en gudelig sandhed, som kan tjene til opbyggelse i 
menigheden. For en Johannes er det også alt for jordbundet; 
det må drejes om, så det tjener et kristeligt formål: hvad 
som helst I beder om i mit navn, det vil jeg gøre, for at 
faderen må herliggøres ved sønnen. Og Matthæus får et 
menighedsprivilegium ud af det med sin begrundelse: der kan 
ikke være to eller tre forsamlede i mit navn uden at jeg er i 
deres midte. Ved fortællingen om forvalteren må Lucas have 
tre forskellige udlæggelser hægtet på, før han kan skilles fra 
historien med nogenlunde sjælefred; og i den anden udfor- 
drende historie, den om dommeren, må han have stødpuder 
både for og bag. 

Vær ikke bekymret dg noget, siger Jesus, og de ord 
kunde enhver jøde gøre til sine egne, hvis han fik lov til at 
nyde dem rent; men Jesus fordærver dem for ham ved at 
forudsætte ikke en velberegnet bekymringsfuldhed, men en 

virkelig bekymringsfrihed. Det lyder kønt at man ikke skal 
bekymre sig om sin vækst, men det er nu en gang Jahves vilje 
at man både kan og skal lægge en alen til sin vækst; man bli- 
ver ikke voksen, uden man opdrages fra barn til forståelse 
af hvad det er at være menneske, og lærer at lægge tomme 
Dåltomme:; "Skriften indpræntes "det fadéren at han skal 
opdrage sit barn med tugt og belæring og undervise det i 
Jahves bud. 

Det samme gælder også om den ydre vækst, man kan 
aldrig være ligegyldig med hvordan det går, ti dyd og livets 
længde såvel som al sundhed hører nu en gang meget nær 
sammen. Jahve har da også viselig sagt at vi skal være flit- 
tige og æde vort brød i vort ansigts sved; den dovne begærer 
og får intet, den flittiges sjæl bliver mæt; den som er efter- 
ladende i sin gerning, er broder til ødelanden. 

Gud lader sin sol stå op over retfærdige og uretfærdige, 
— også der har Jesus efter sin sædvane taget et gammelt ord 
og brudt det om eller, som en jøde måtte sige, taget sandheden 
ud af det, nemlig at Jahve er en langmodig Gud og har sin 
skjulte mening med alt hvad han gør, også når han lader som 
om han slet ikke bemærker synderne, før de i deres godtroen- 
hed har løbet linen ud og pludselig bliver stillet overfor hele 
regnskabet. Guds sol skinner over retfærdige og uretfærdige, 
Guds regn falder over onde og gode, således skal I også bære 
jer ad, siger Jesus, og i denne anvendelse afslører hele for- 
vrængningen sig; det kunde ingen jøde sige efter på Jesu 
hensynsløse måde. For Jesus er problemet Gud lige såvel 
som alle andre problemer afløst af det ene: tro. 

Gud er det selvfølgelige, det betyder netop at han ikke er 
kærlighed. Han er livets gud, der handler efter om folk er 
levende eller døde. Død er ingenlunde en uskyldig form for 
tilværelse, den har sin dom i sig selv. Hvis du ikke tilgiver din 
broder, skal heller ikke din fader tilgive dig dine over- 
trædelser. 

Også her finder hverdagshistorierne deres plads. Hvis du 
går sammen med din kreditor på vejen, gør du bedst i at nå 

til en fredelig overenskomst med ham, ellers slæber han dig 
for dommeren, og han lader slutteren sætte dig i fængsel, så 
kommer du ikke ud, før du har betalt gælden lige til den sid- 
ste skilling. 

Når du står og beder, eller du er midt i et offer til Jahve, 
og du kommer til at tænke på at din broder har noget imod 
dig, da er det meget vigtigere at du går hen og forliger dig 
med ham, end at du beder og ofrer færdig, — så kan du |; jo 
altid bagefter ofre din gave til Gud. 

Der var en mand som havde et figentræ stående i sin 
vingård; da han kom for at plukke figen, fandt han ingen på 
træet. Da sagde han en dag til sin gartner: nu har jeg gået 
i tre år og ledt efter frugt på træet her; men jeg hard 
fundet nogen, tag og hug det om, hvorfor skal det stå og tage 
kraften af jorden til ingen verdens nytte. Men gartneren 
sagde: lad os prøve endnu i år, jeg skal grave om rødderne og 
lægge gødning om det, lad os se om det så ikke skulde komme 
sig; hjælper det ikke, kan du jo lade det hugge om. 

Det kan ikke være andet end at Jesus ender i den rene 
blasfemi, som jo alle hans ord, hvor han nævner Guds navn, 
inderst inde gemmer en hårrejsende ringeagt for Israels Væl- 
dige. Vær fuldkommen, det er ikke andet end et krav Gud 
stiller til alle, det betyder at de skal være fromme og holde 
hans bud uden afkortning. Men når Jesus føjer til: vær fuld- 
kommen som din fader er fuldkommen, da lyder det så frækt, 
at selv Lucas har måttet dæmpe det ned til: vær barmhjærtig 
som din fader er barmhjærtig. Det er netop det ideal som 
jøden opstillede: vær hellig, ti Gud er hellig. Jahve er en for- 
tærende ild, så strålende i sin renhed at endog hans hellige 
engle bliver urene i hans nærhed, at stjærnerne falmer i det 
lys der udgår fra ham; men den retfærdige former sit liv efter 
Guds mønster, han kan, som det hedder, efterligne den Hel- 
liges egenskaber i al ydmyghed. Af den art ydmyghed er der 
intet hos Jesus, hans ord indeholder en udfordring til Israel 
og gennem Israel til dets Jahve. Han, Israels Hellige, der 
troner i det højeste lys, ombrust af englenes hyldestkor, han 

hvis navn kun måtte nævnes i templet, overdøvet af præsternes 
sang, han har ingen plads i Jesu verden; den frygt som altid 
skulde være undergrund i menneskets tilbedelse, bliver hvirvlet 
hen af Jesu budskab om gudsriget. 


XVII 
HAN TAGER IND HOS EN SYNDIG MAND 


Jesus gjorde alle ting ny, og det gav hans liv et præg af 
overlegenhed og frihed. Han havde ingen regel at gå efter, 
heller ikke den regel som er oppositionsmandens dyreste skat: 
altid at gøre det modsatte. Derfor blev hans livsførelse for 
andre at se til fuld af inkonsekvenser. Det som mennesker 
kaldte livet, var for ham hverken ondt eller godt, blot selv- 
følgeligt og ligegyldigt; ingen livsteoretiker kan med opby- 
delse af al sin skarpsindighed få en ledetråd ud af hans op- 
træden, som kirkens historie noksom viser. For jøden var det 
noget højtideligt at leve, han helligede alt, fra børneavl til 
måltid, med gudfrygtige ord og ceremonier. Jesus tager det 
som noget selvfølgeligt, man ikke skal spilde nogen tanke på. 
Han ved både hvad fattigdom og hvad rigdom er værd, hans 
ringeagt for de mange tilfældige ting er for dybt grundet til 
at han kan anlægge kamelhårskappen med tilhørende proletar- 
prædiken og helvedespisk. De der først havde mødt ham blandt 
gadens lasaroner og havde fået den tro at han var en folkets 
ven, de faldnes oprejser, en nidkær slummissionær, bliver 
grumme overraskede når de ser ham rejse sig midt i skaren 
for at tage mod en indbydelse fra den fromme farisæer omme 
i det store, velholdte hus og sætte sig ved hans veldækkede 
bord med samme nonchalance som han tager ind hos en syndig 
mand. Han finder sig roligt 1 at kvinder ødsler deres salve 
på ham. Engang da han sad til bords som gæst, kom der en 
kvinde ind i stuen med en krukke kostbar salveolie; hun gik 

lige hen hvor han sad, slog den dyre krukke i stykker og lod 
olien flyde ud over hans hoved. De andre gæster følte sig 
forargede over et sådant formålsløst sløseri: sådan at spilde 
en hel krukke af den bedste salve, — der var for mange penge, 
mindst for tre hundrede kroner, de kunde have været givet til 
de fattige. Det var rystende for dem der ventede at han altid 
skulde tænke på, hvor længe en fattig familie kunde leve af 
den luksus de rige på een gang sætter på bordet. Og Jesus 
ser ikke blot roligt til, men siger endogså hun har gjort vel. 
Hvorfor er I så onde imod hende, spørger han, hun har været 
god mod mig, og mere god end I nogensinde kunde tænke jer 
at være. Der er et øjeblik 1 et menneskes liv, hvor hans venner 
glemmer al sparsommelighed, ikke spørger hvad det koster, 
men bruger det bedste de har, — men det øjeblik kommer 
først når han er død; se på kvinden her, hvad I kun vilde 
gøre for at vise jer slægtning den sidste ære, det har hun 
ødslet på mig, mens jeg levede. De fattige har I jo altid 
blandt jer, og dem kan I gøre vel imod hver gang I får lejlig- 
hed til det, men mig har I ikke altid. 

Han går gennem livet uden at snuble over de høje tærskler 
som folk så omhyggeligt løftede foden over, styrer lige fra 
kippen til gæstebudet, fra tolderen til de ansete samfunds- 
støtter, siger det samme hvor han så kommer hen, med samme 
selvfølgelighed. Med et smil minder han sine tilhørere om at 
han går under navnet vinpimper, kammerat med de gudløse 
verdensmennesker. 

Alle de betænkeligheder og overvejelser mennesker havde 
angående deres omgang, var ham uvedkommende. Frygt for 
besmittelse af syndere kendte han ikke, men lige så lidt var 
han bange for at blive smittet af de fine. Om synderen var 
fattig eller rig, tog han sig ikke af. Der var engang en mand 
som hed Zachæus, der havde snydt sig en anselig formue 
sammen som toldforpagter. Denne synder gjorde Jesu be- 
kendtskab oppe fra et morbærtræ, for da han var en lille 
knort og ikke kunde kigge de velvoksne folk over skulderen, 
valgte han et højere stade længere fremme på vejen, hvor 

han kunde beregne mesteren vilde komme forbi. Da Jesus 
nåede til stedet, så han op og sagde: skynd dig og kom ned, 
Zachæus, jeg har tænkt at overnatte hos dig. Da Zachæus 
stod og så Jesus i øjnene midt i den dumpe knurren fra alle 
de hæderlige mennesker som havde gået og lyttet til profeten, 
— han tager ind hos en notorisk synder, — skyndte han sig 
at sige: jeg giver halvdelen af min ejendom til de fattige, og 
alle de tvivlsomme poster i mit regnskab vil blive refunderet 
firdobbelt. Da sagde Jesus til de omstående: hvordan er det 
I omtaler en landsmand, en Abrahams søn? I dag er der oven 
i købet kommet lykke til hans hus, — og han vendte sig til 
Zachæus og komplimenterede ham med de ord: Jeg er kom- 
met for at søge og frelse udskuddet. 

Jesus fandt sit naturlige hjem blandt de fattige og for- 
agtede, men disse skumpelskud kunde ikke uden videre måles 
efter skattelisterne. I den skare spillede tolderne en frem- 
trædende rolle, og tolderen var ikke altid en lille kontrolør, 
der reddede sig en baschisch hist og her, han kunde også 
være en entreprenør der førte stort regnskab; hans usselhed 
i anstændige menneskers øjne beroede på at han ikke havde 
nogen forståelse af forskellen mellem en retfærdig eller gud- 
dommelig vindskibelighed og vindskibelighed i det hele taget. 
Hvad folk kaldte skøger, var heller ikke lutter allemands- 
piger, imellem dem var der vel også damer som omgikkes 
frimodigt med velstillede folk; kurtisaner vilde måske være 
et bedre navn til at betegne deres profession. En del af Jesu 
syndige omgangskreds vilde de fromme vel have betegnet 
som letsindige verdensmennesker, hvis de havde talt nutidens 
gudelige sprog. 

Med samme ligevægt bevægede Jesus sig i de fine former 
der var sjælen i det jødiske samfund. For Israeliten lod der 
sig ikke drage nogen grænse mellem hellige ceremonier og 
anstandsregler, mellem gudstjeneste og ærbarhed; så gennem- 
arbejdet var den jødiske kultur, at hele livet faldt ind under 
gudsfrygt. Om Jesu stilling til tempeltjenesten hører vi intet, 
og det er jo al den oplysning vi behøver. Han støder formerne 

omkuld, når. de stilles op som hindringer foran ham, men 
ellers går han som om han ikke ser dem. De sociale og politi- 
ske spørgsmål var ham ligegyldige. Da man engang vilde 
drage ham ind i en brændende politisk diskussion om folkets 
stilling til det romerske herredømme, bad han om de vilde 
vise ham en mønt. Hvis billede siger I det er som står 
på den, spurgte han. — Det er kejserens. — Så lad kejseren 
få hvad der tilhører ham, og giv så Gud hvad der tilkommer 
ham. ) 

Mellem Jesus og hans folk var der visselig et svælg be- 
fæstet, så at ingen på fornuftig vis kunde komme fra den ene 
side til den anden. Det vidste han, og han lod ikke sine til- 
hørere glemme det. Med smilende ironi blotter han deres 
åndelige besværligheder: nej, man kan ikke sætte en ny lap 
på en gammel kappe, lappen river bare ud, og hullet bliver 
større. Man hælder ikke frisk vin på gamle læderflasker, den 
sprænger blot flaskerne, så at begge dele bliver ødelagt. Nej, 
til en lap duer mit budskab ikke, I må hellere rimpe den slidte 
kappe sammen med gamle klude. Min visdom går ikke ind 
1 gode hoveder; sådan er det altid, den nye vin smager ikke 
gamle munde, — den gamle kender vi, den er lagret og falder 
mildt på tungen. 

Hans ironi ender i latter over de stakkels retfærdige, som 
man aldrig kan gøre tilpas. Johannes kom, han åd græshopper 
i steden for brød og drak vand i steden for vin, og I sagde: 
han har jo djævelen. Så kom jeg, jeg spiser og drikker, og I 
siger: sikken en frådser og vinpimper, kammerat med toldere 
og syndere; man kan rigtignok se på en mands gerninger 
hvad visdom der er i ham. Det går os som når børnene leger 
på torvet. De skriger: vi sagde: lad os lege dans, og vi be- 
gyndte at fløjte, men I var gnavne og vilde ikke danse; så 
sagde vi: lad os lege begravelse, og vi gav os til at klage, 
men så vilde I heller ikke græde med. 

SAVED T 
JESU HUMOR 


Det liv som gør Jesu opførsel forargelig for alle hæder- 
lige mennesker, gør også hans ord så inderlige at de må prelle 
af på nøgterne øren. 

Den gennemtænkte moral, den fine livsvisdom hos jøden 
bevæger sig naturligt i et sprog der tegner sig som et system 
af rette, parallelle linjer; indhold og form svarer symmetrisk 
til hinanden som node mod node. 

Jesu disciple og disciples disciple gjorde deres bedste for 
at rehabilitere Jesus som jødisk lærer og forme en ny lov ud 
af hans forkyndelse, men de kunde ikke forvandle hans bud- 
skab til læresætninger og frelsesteori uden at bryde hans 
levende ord på systemets hjul. Hans egne ord er liv, og når 
han taler, har sætningerne den varme, den levende udtryks- 
fuldhed som hedder humor. I dem bliver indhold og form 
filet som sjæl os legeme er eet; sproget er sjælfuldt' i'den 
samme betydning som et ansigt, hvis træk ikke er en skrift 
man skal tyde, men en åbenbaring af sjælens dybe stemninger. 

Jesu sprog er stridt og hårdt, blødt og varmt, hver til 
sin tid. I hans fortællinger lægger det livets farve over alle 
skikkelser. Vi kan ikke undgå at føle med manden der ligger 
lunt og har stoppet tæppet godt om sig og nødig vil have 
børnene vækket, nu da de endelig er faldet i søvn: hvor må 
hån være gnaven ved at skulle ud af fjerene for at rode i 
spisekammeret. Vi følger med et varmt smil konen på hendes 
jagt med kosten efter den tabte daler: det var så spændende, 
at hun må beskrive og drøfte det i alle enkeltheder med nabo- 
konerne. Så levende står alt, at vi ikke kan gøre for, vi kom- 
mer til at modernisere og lokalisere fortællingerne i vore egne 
stuer og køkkener; den dyrebare historiske tidskolorit glider 
til side af sig selv: om konen fejede med noget der lignede 
vore koste og fjervinger, om manden havde nogen dyne eller 
lå i sin kappe, om der i hans hus existerede noget svarende 

til vort spisekammer eller ikke, det gør hverken fra eller til. 
Sommetider er Jesu humor så nænsom at den gennemtrænger 
og beånder et optrin og lever lige så meget i bevægelser som 
i ord, så at vi kun kan gengive den ved at fortælle hvad der 
skete. 

Dengang kvinden kom ind i gæstebudsstuen og græd over 
Jesu fødder, blev minerne stive hos de andre gæster; hæder- 
lige borgere var ikke vant til at tåle en kvinde af den type 
i deres nærhed, de så med forargede øjne på at en mand der 
gik for at være sjælekender, ikke viste mindste ubehag ved 
hendes berøring. Da sagde Jesus til sin vært: må jeg sige dig 
noget; der var en mand som lånte to af sine bekendte nogle 
penge, den ene havde fået fem hundrede kroner af ham, den 
anden halvtreds, og da ingen af dem havde noget at betale 
med, eftergav han dem begge deres gæld; sig mig, hvem af 
dem mon der holder mest af ham? — Jeg skulde tro det 
var den som havde fået mest eftergivet. — Det tror jeg også, 
svarede Jesus; ser du, kvinden her, hun gjorde alt hvad du 
ikke har gjort mod din gæst, du har hverken givet mig vand 
til fødderne eller salve til hovedet. Hun elskede meget, derfor 
er hendes mange synder forladt, men den som kun har lidt 
at få tilgivelse for, elsker også kun lidt. 

Ofte, ja oftest er ordene så simple at de bliver ganske 
uforståelige af lutter selvfølgelighed, fordi livet nu en gang 
er så enfoldigt at det kun finder ind i de enkleste ord, ord 
så simple at ingen fatter deres styrke, uden han selv er med 
i dem. Men lige med eet gør livet dem så fantastiske, at ingen 
tør tage dem i deres bogstavelige betydning, og så skærende 
at man enten må overgive sig eller værge sig med hæftigere 
selvhævdelse. 

Jesu sætninger er fulde af overtoner. Naturligvis er det 
ikke noget særegent for hans ord, det samme er jo ethvert 
levende sprog, fordi det i sig indeslutter generationers op- 
levelser, og jødens sprog var det i udpræget grad. Kraften 
i hans tale består netop i at den altid spiller på associationer, 
som gør ordene uforståelige for enhver der ikke har hele det 

gamle Testamente som en musik i sjælen. Den mindste ytring 
er som en taste, der trykker på et eller andet skriftsted og 
lader det klinge med ind i ræsonnementet til at begrunde og 
forstærke det. I den forstand var Jesus også jøde, men hos 
ham er associationerne omsat til humor, snart som en tone 
der giver ordene kraft, snart som en ironi der hvæsser dem. 
Vi kan kun gengive klangbunden i hans ord ved en kluntet 
tilhængt sætning: som I siger, eller, som man siger, hvor en 
akcent er tværet ud til en forklaring. Når han for exempel 
håner de skriftlærde med: I giver tiende af mynte og dild og 
kommen, men forsømmer det som har større vægt i loven, 
ret og barmhjærtighed og troskab, får angrebet sin tyngde 
ved at han med disse sidste ord fremkalder sætninger som 
går igen hos alle profeterne, og som tilhørerne ud fra deres 
lærdom kunde give ikke eet, men mange kapitler og vers for. 
Og det samme gælder fortsættelsen: det ene skulde man gøre 
og ikke forsømme det andet, hvorved ordene får deres ironi- 
ske brod. I hans forsvar for kvindens ødselhed — de fattige 
har I altid blandt jer, — gemmer der sig under alvoren en 
smilende ironi, der ikke kommer frem i en ordret oversæt- 
telse;tman fornemmer først spillet i. ordene, når man veed 
at han citerer Moses: ti fattige vil der aldrig høre op at være 
i landet, derfor byder jeg dig: du skal lukke din hånd op for 
din nødlidende og fattige broder i det land. Men det som 
giver hans sprog dets egenart, er den humor som gør ordene 
helt ny. Og det er ligegyldigt hvor så ordene kommer fra; 
om han selv sætter dem sammen eller tager dem andensteds- 
fra, får de samme værdi. Ja ofte nok lyder hans forkyndelse 
mest udfordrende, når han tager en gammelkendt sandhed 
og støber den om til sin egen uden egentlig at forandre stort 
på formen. Når han citerer, må det vel forekomme en jøde 
som om han rykker ordene løs; de sad fast som søm i en 
bjælke, og derfor kunde man hænge noget på dem. De var 
livsvisdom, læresætninger, nu bliver de blot ord der gør til- 
høreren urolig, som røster der kommer fra noget ukendt. De 
har magt. Enhver skriftklog som er oplært til Guds rige, 

ligner en husfader som af sit forråd tager frem nyt og gam- 
melt, har han selv sagt med sit betydningsfulde smil. 

I livet, gudsrigets liv bliver hans ord døbt, og derfor 
kommer de som nyfødte. Vi ser dem stige op for vore øjne 
af et dyb, friske, svævende, de kommer anelsesfyldte som 
opbrus fra det ukendte og skaber forundring og forvirring 
i tilhørerne. Hvad enten han taler lige ud eller klæder tanken 
i billeder, kan meningen ikke omsættes til noget mere letfatte- 
ligt; hans ord tjener ikke til at belyse noget der står fast i 
forvejen, og de kan ikke udlægges, ti i dem er alting sagt 
sådan som det kan og må siges. Som ordene står, er de livets 
direkte tale, og derfor bliver de portaler hvorigennem man 
ser ind i nye verdener, der drager — og sommetider skræm- 
mer — ved deres anelsesfuldhed. Den tilhører der lader dem 
komme ind i sig, må have en følelse som famlede han sig 
frem i helt nye regioner. 

Jesus går gennem samme ydre verden som alle går i, men 
han ser ikke hvad alle de andre ser, han mærker ikke de græn- 
ser, porte, gærder de andre klemmer og lister sig imellem. 
Derfor bliver hans ord så uberegnelige, hårde som domme- 
dagsbasuner, og nænsomme som ord næppe havde været før 
— alt på de uberegneligste steder. Derfor bliver hans hand- 
linger så oprørende brutale og lige så oprørende milde — 
alt på den uberegneligste måde. Han må være den blodigste 
dommer og den nænsomste ven af syndere, de to ting er 
uadskillelige, de kan aldrig bringes ind i en ligning og løses 
op i barmhjærtighed. At leve er det allerletteste og det aller- 
sværeste; der er ingen mellemvej, — enten må man komme 
helt indenfor, eller også må man blive helt udenfor. Den 
som ikke er med mig, er imod mig. 

Den der har hørt Jesus tale, kan ikke undgå at se hans 
ansigt bag ordene, og det ansigt har et uforglemmeligt smil; 
det kan spille lyst, næsten overgivent, og det kan omskiftes 
til vemod og dyb smærte. Det menneske vil også se hans øjne 
for sig, med det faste, nøgterne blik, der står frem som et 
lys fra et stort dyb. Et sådant syn er ikke fri fantasi, al virke- 

lig mennesketale har et ansigt, så meget des mere virkeligt 
og levende end et kontrafej, som det ikke beror på trækkenes 
form eller øjnenes farve, — egentlig er det dette ansigt man 
altid ser på sine venner. Hvis man ikke har samfund med et 
menneske, kan man tærske hans ord til de er grå og tørre som 
avner, men hører man virkelig på ham, lever de som menne- 
sket lever, og i dette spil, tonen og ansigtet, er det forståelsen 
fødes. Jesu ord er så levende at han springer frem af dem, 
man ser ham selv give dem mening, som man ser ham tale på 
vejen, på torvet og inde i det pakfulde hus eller midt i en 
skummende sværm. Og fordi ordene åbenbarer en virkelig- 
hed, kan deres rækkevidde aldrig bestemmes eller begrænses 
ved en læresætning. Hvis man sammenstiller Den barmhjær- 
tige samaritan, Den fortabte søn, Kvinden der elskede meget, 
kan man ikke deraf uddrage en generalsandhed om betingel- 
serne for at blive frelst og måden at få syndernes forladelse, 
end mindre en lære om menneskers og Guds væsen; men man 
kan ledes til at opleve hvad det er at leve. Man får heller 
aldrig en færdigsyet teori om hvorledes mennesker skal stille 
sig til denne verdens mange problemer; hvad hans ord vil 
føre de mennesker ind til som følger dem, det kan kun livet 
selv vise dem. Når Jesus talte i-ord som alle forstod, blev 
han allermest uforståelig; man forstod kun så meget, at der 
lå noget i dem som ikke lod sig udtrykke i jødiske vendinger, 
noget som tilmed gik langt ud over hvad man kunde an- 
erkende som virkeligt og muligt, når man ikke kunde undvære 
den faste grund som hed en livsanskuelse eller i jødens sprog 
loven. 


Grønbech; Jesus. 8 

(RE er nær, forkyndte Jesus, og han mente bog- 
staveligt hvad han sagde. Her var det punkt hvor folk 
lettest fandt ham, ti gudsrigets frembrud var hvad alle Is- 
raeliter ventede med hed længsel. Men det kunde ikke være 
andet end at han måtte skuffe alle de tilhørere som ventede 
at høre det som de var mest optaget af at få at vide. Dagens 
brændende spørgsmål interesserede ikke mesteren fra Naza- 
ret, de trængte ikke til nogen løsning, fordi de på forhånd 
var opløst. 

Et sådant spørgsmål som dette der rettedes til Jesus: er 
de få som bliver frelst, var netop, ved vi, et brændende 
spørgsmål; hvordan går det med Israel, skal hele folket frel- 
ses, eller vil der kun blive en rest tilbage? Med Jesu budskab 
om gudsriget var dets grundlag taget bort, hans forkyndelse 
indeholdt ingen næring for et nationalt håb, og det eneste 
han kunde svare, var: stræb du efter at komme ind i guds- 
riget. Hvornår kommer det, var måske det vigtigste at få 
oplysning om. Man gik og stirrede efter tegn på at Guds 
sejrsdag nærmede sig, og når der så kom en profet hvis bud- 
skab var gudsrigets komme, var det naturligt at de mødte op 
hos ham og forlangte at han skulde kaste lys over fremtiden. 
Jesus svarer hårdt: En vantro slægt som jer vil der ikke blive 
givet noget tegn. 

Man var også interesseret i hvordan lykken vilde forme 
sig, hvor hver enkelt vilde få sin plads i den nye verden. 

Hvad var mere naturligt end at de disciple der havde sluttet 
sig til mesteren og var kommet til at danne den inderste kreds 
om ham, ikke alene betragtede sig som selvskrevne til en 
sikker plads i det kommende herlighedsrige, men ligefrem 
gjorde regning på et æresæde blandt Guds dignitarer. Intet 
under at de gerne vilde give Jesus lejlighed til at udtale sig 
nærmere om deres fremtidsudsigter; ifølge evangelierne 
havde Jesus engang overrasket dem i diskussion om hvem 
inden for kredsen der skulde komme til at indtage de øverste 
pladser. Og hvad de ikke selv turde gøre rent ud, det vovede 
en moder; når hun så sine sønner stå ved Jesu side, fulgte 
hendesktanker "dem helt'ind'1"det nye rige, og hun"så':dem 
trone blandt stormændene omkring herskeren. Så gik hun 
med sine to sønner Jakob og Johannes til Jesus 1 et belejligt 
øjeblik og åbnede sit hjærte for ham: jeg vil bede dig om at 
mine to sønner må sidde ved din højre og venstre side i her- 
iiehetlen svarede |esus; de: skal; få" den'ære at "drikke 
kalken med mig, og den er stærk, men pladserne i Guds rige 
kan jeg ikke fordele; kun dette kan jeg sige: dér er de største 
de mindste. Det lød ikke meget forjættende, men disciplene 
levede videre i håbet, og sidenhen kunde de fortælle at me- 
steren havde lovet dem de skulde sidde på tolv troner. 

Til andre tider gav han svar som nok kunde få folk til 
at ryste på hovedet. Guds rige kommer ikke således at man 
kan pege på det, sagde han, man vil ikke sige: se her eller 
se der; Guds rige er midt iblandt eder. 

Det klang ikke meget lovende eller oplysende for menne- 
sker der ventede et kongerige. Forståeligt nok var man util- 
freds med hans beskrivelse eller rettere mangel på beskrivelse 
af hvorledes der så ud i gudsriget; hvis han havde vidst noget, 
eller han for alvor havde været optaget af det han forkyndte, 
måtte jo den side af spørgsmålet have fyldt halvdelen af hans 
prædiken. Og så fik man kun et henkastet ord om at ligge 
til bords med Abraham, Isak og Jakob, ting man kendte godt 
nok i forvejen; og når man havde hørt hvordan han jong- 
lerede med gamle, gode ord, så at tilhørerne hverken vidste 

ud eller ind, om de skulde tro hvad de havde lært, eller de 
skulde tro noget helt andet, da var det ikke godt at vide hvad 
han mente med at komme til gæstebud i himlen. 

Nej, Jesus interesserede sig ikke for at beskrive salig- 
heden, — af den grund at han ikke har talt om andet end 
gudsriget. Hvert eneste ord han har sagt — om at miste sig 
selv, at give og at tilgive, at tro — det er beskrivelse alt 
sammen, og der er intet væsentligt at lægge til. Han har jo 
tydeligt nok givet til kende, at i gudsriget er der ikke herrer 
og tjenere, der bliver ikke givet og taget til ægte, med andre 
ord, at alt det der på jorden er det vigtigste for mennesker, 
familie, gods og anseelse, ikke har nogen plads i gudsriget; 
der bliver ingen brug for troner og drabanter, som man vel 
kunde sige sig selv, når man havde hørt at der var det større 
at tjene end at herske. 

I lidet troende, siger Jesus, behøver jeg at beskrive Guds 
rige, når I ser det for eders øjne: blinde ser, lamme går, 
spedalske renses, døve hører, døde står op, og det gode bud- 
skab forkyndes for fattige. Hvor jeg kommer frem, der 
flygter djævlene, der svinder sygdommen, der bliver de fat- 
tige lykkelige, der åbenbarer sig gudsrigets kraft. Når I ser 
der kommer saft i figentræets grene og bladene er ved at 
springe ud, så siger I: sommeren er nær. Så læg dog mærke 
til hvad der sker for øjnene af jer, kan I ikke se det knoppes 
og grønnes rundt omkring? 

Han har da givet alle frittelystne det svar de forlangte, 
da han sagde: Gudsriget kommer ikke sådan at man kan pege 
på det. Han havde sagt det, hver gang han udtalte: Gudsriget 
er nær, lykkelige er de fattige, ti de har gudsriget, han havde 
sagt det hver gang han brugte ordet løn, han havde sagt det 
da han svarede en søgende: Sælg alt hvad du ejer, så skal du 
have en skat i himlen, — med alle disse ord havde han sagt 
så tydeligt han kunde: de har gudsriget, de er i gudsriget. De 
der ser ham byde over sygdom og djævle, har jo set gudsriget 
selv, — hvis I nu indrømmer at jeg uddriver djævle ved Guds 

finger, så er jo Guds rige kommet til eder, kan han sige med 
dybere mening end tilhørerne kan opfange. 

Så sandt gudsriget er liv, kan dets begyndelse og dets sejr 
ikke skilles ad, for den som er indgået i riget, bringer den 
vældigste dommedag intet nyt. I lyset af livet bliver alle ord 
ny, — og de som ikke forstod det, måtte blive forvirrede når 
han talte om løn og skatte i himlen, om at få tusindfold igen, 
når han nys havde talt om at gudsriget betyder afskaffelse 
af al løn, al ophøjelse. De gamle ord, som man havde hånd- 
teret med ubevidst sikkerhed fra barndommen af, bliver sat 
ind i en sammenhæng som får al sikkerhed til at vakle. 

Han kommer ikke med gode løfter om en fremtidig her- 
lighed, han kommer ikke for at vække et fromt sindelag og 
indbyde mennesker til at bygge med på en ny og bedre verden, 
— han forkynder dens virkelighed. Riget er en kendsgerning, 
som vokser for menneskenes øjne og aldrig kan stanses. Det 
er sået som et sennepskorn, det mindste og frodigste af alle 
frø, det er lagt som en surdejg, der vil gennemsyre alt melet. 

Men dermed har han også sagt så eftertrykkeligt som det 
kan siges, at det liv han forkynder, må gro til det sprænger 
denne verden med dens mangfoldighed af bud og former, 
med dens kongeriger hvor mennesker hersker over hinanden, 
med dens domstole hvor de trækker tov om retfærdighed, 
med dens bekymring for familie og dens kævl om ejendom, 
med dens dyder og pligter, med dens djævle og sygdomme. 
Der kommer en dag da døden, som har lagt sig over jorden, 
bliver kastet af og gudsriget råder i alle. Den nuværende 
tåbelige tilstand, hvor folk kan bilde sig ind at de lever, til 
trods for at de er rådne indvendig, varer kun en stakket stund 
endnu. Kornet vokser, uden at nogen ved hvordan, men det 
bliver ikke ved at vokse, til verden lidt efter lidt er blevet en 
eneste sædemark, der kommer en dag da bonden skikker 
seglen ud, — verden er moden til høst. 

Den dag lukkes historiens porte; de som lever går ind til 
livet, de døde går til døden for stedse. Det er et vendepunkt 

nu, en skæbnens tid, da mennesker for sidste gang får stunder 
til at vælge mellem liv og død. Det kommer snart, — denne 
slægt skal ikke gå i graven, før det er sket. Og det kommer 
pludseligt, — som et lyn der i et blink oplyser himlen fra øst 
til vest, sådan skal den dag afsløre menneskene og dele dem 
i to hobe. Det vil gå som på syndflodens tid: folk spiste, drak, 
giftede sig, lige til den dag Noa gik ind i arken og vandene 
skyllede ned over jorden; det vil gå som på Lots tid, folk 
spiste, drak, købte, solgte, plantede, byggede, og den dag Lot 
gik ud af Sodoma, regnede ild og svovl ned over byen, og 
alle omkom. Hvor to mænd går sammen på marken, skal den 
ene tages med og den anden lades tilbage; hvor to kvinder 
maler på samme kværn, skal den ene tages med og den anden 
lades tilbage. 

Det går med gudsriget som ved et bryllup, når brud- 
gommen bryder op for at begive sig hjem med sin brud i 
lampernes skær. Der var ti jomfruer som tog deres lampe 
for at gå ham i møde, — de fem var fornuftige, de tog olie 
med i kar til at fylde på lamperne, og de fem var ufornuftige 
og så blot efter at vægen havde olie. Det trak langt ud på 
aftenen inden brudgommen brød op fra gildet, under den 
lange ventetid slumrede pigerne ind, og imens brændte deres 
lamper ned. Endelig ved midnat lød råbet: nu kommer brud- 
gommen, og alle jomfruerne stod op og pudsede vægen, men 
da opdagede de at lampen var tom. Så sagde de ufornuftige 
til deres søstre: lån os lidt olie, for vore lamper er brændt 
tomme, men de kloge svarede: vi har ikke mere end vi skal 
bruge til vore egne lamper, gå hellere hen og køb jer selv 
noget hos købmanden. Men medens de gik til købmanden, 
kom brudgommen, og de som stod rede med lys, gik ind med 
ham i brudehuset, og døren blev lukket efter dem. En stund 
senere kom også de andre jomfruer og sagde: Herre, herre, 
luk op for os. Men han svarede: Jeg kender eder ikke. 

Når den dag er inde, ved ingen, kun at den er nær, — 
det er bedst at våge og være beredt. En mand der veed på 
klokkeslet når indbrudstyven kommer, skal nok holde sig 


119 


vågen og passe på. Sådan gør I også klogt i at holde eder 
vågne, menneskesønnen kommer på det tidspunkt I ikke havde 
tænkt jer. 

Hvilken af sine tjenere mon en husbond vil sætte over sit 
tyende til at bestyre husholdningen og sørge for at alle får 
deres mad 1 rette tid? Mon ikke han vil vælge en som han 
har set var trofast og omtænksom? Ham vil det gå godt, 
hvis husbonden finder ham påpasselig 1 hans gerning, når han 
kommer til gården. I. kan være vis på han vil forfremme ham 
til forvalter og lade ham bestyre hele sin ejendom. Men hvis 
en sådan karl trøster sig med: der er gode stunder inden vi 
har herren igen, giver sig til at slå karle og piger og lever i 
sus og dus, da vil herren komme en dag han ikke venter, og 
sætte ham på porten, og han vil få den skæbne som bliver alle 
upålidelige mennesker til del. 

Vær som tjenere der venter deres herre hjem fra gilde 
med tændte lys, for at de straks kan lukke op for ham, når 
han banker på. Lykkelige de tjenere som han finder vågne, 
hvad enten han kommer først på natten eller sidst; han skål 
sætte dem til bords og selv varte dem op. 

Når døren er slået i lås, skal mængden stå udenfor, banke 
og råbe: luk op. Men herren skal svare indefra: jeg kender 
eder ikke, jeg ved ikke hvor I kommer fra. 

Den dag da Guds rige kommer i kraft — som Jesus ud- 
trykker det — er en virkelig dommens dag, hvor de levende 
sankes ud af de døde. Dommedag er som et vod der trækkes 
op på land; der er mange slags fisk i voddet, og når fiskerne 
har fået fangsten op på det tørre, sætter de sig rundt om det 
og sorterer fiskene, de gode samler de i kurve, de dårlige 
kaster de ud igen. 

Der var en bonde som såede god sæd i sin ager. Medens 
folk sov, gik en uven af ham hen og såede ukrudt i hveden 
og listede sig bort. Men da sæden kom op og satte aks, skød 
også ukrudtet til vejrs. Og karlene spurgte deres husbond: 
var det ikke god sæd du såede på din mark, hvor er da dette 
ukrudt kommet fra? Bonden svarede: det har en af mine 

fjender gjort. Vil du have vi skal luge det op, spurgte de, 
men han sagde: nej, så kan I let komme til at rykke hveden 
op med; lad dem vokse sammen, til kornet er modent, og ved 
høsten siger jeg til høstfolkene: saml først ukrudtet sammen 
og brænd det op, men læg hveden i lade. 

Gang på gang har Jesus betonet at opgøret nærmer sig, 
men synspunktet for hans profetier om domsdagen er på for- 
hånd givet i hans. budskab om gudsriget, — han beskriver 
aldrig, han udmaler aldrig, han fortæller historier, der skal 
læses hele og forstås hele og ikke udstykkes i en fortolkning. 

I disse billeder er der intet af apokalypsens blåsorte sky, 
de er alle lige så livsfriske som hans andre historier. Og når 
vi kan følge dem helt rundt, leder de os uden noget stød over 
i fortællinger som den om arbejderne i vingården eller den 
store nadver, så at det til sidst ikke er muligt at finde nogen 
distinktion til at afgøre hvor meget af dem og hvilke af dem 
vi skal læse med tanken på fremtiden. 

Ti sandheden er, at alt hvad Jesus fortæller er lige eskato- 
logisk. Dommens dag er ikke noget man behøver at vente 
på, den er ikke andet end dommen som står midt i folket. 
På den store dag vil de døde mennesker råbe: Kender du os 
ikke, vi har jo spist og drukket sammen med dig, vi har jo 
hørt dig tale på vore gader, og han svarer: nej, jeg kender 
jer ikke, pak jer bort. De skal sige: Herres herre harserikke 
udtalt profetier i dit navn, har vi ikke gjort kraftgerninger 
i dit navn, og han vil svare åbent: jeg kender jer slet ikke, 
pak jer bort. 

I grunden er alle Jesu ord dommedagssyner; alt hvad der 
sker, lige ned til den simpleste hverdagshændelse, ethvert ord, 
lige til en tankeløs ytring, er lys kastet ind i det evige — eller. 
sandere, en åbenbaring af det evige: gudsrige og liv, eller 
død og fordømmelse. Jesus kan sige med en bogstavelighed 
som må forfærde den mest pligtopfyldende jøde: I skal 
dømmes for hvert ørkesløst ord I har talt. Gæsternes vælgen 
pladser er lige så meget dommedag som menneskesønnens 

komme i himlens skyer. Bonden der gør afregning med sine 
arbejdere ved fyraften, holder dommedag over dem. 

Hvor afgørende dommen så kommer til at lyde på den 
yderste dag, kan den aldrig blive mere eller mindre skæbne- 
svanger end den dom Jesus taler på gader og stræder, ja den 
bliver 1 indhold og form identisk med hvad folket har hørt 
af ham i levende live. Afgørelsen var ikke noget man be- 
høvede at vente på, — den stod midt iblandt dem, for hvert 
ord han talte, gik der dom over verden, det slog ned i hver 
eneste sjæl blandt hans tilhørere og afgjorde hans skæbne — 
afslørede om han var død eller levende. Når den evige dom 
tordner over jorderige, lyder den ganske som den lød på 
gaden: enhver som skammer sig ved mig og mine ord i denne 
vantro slægt, ham skal også menneskesønnen skamme sig ved, 
når han kommer i sin faders herlighed. Den som bekender sig 
til mig for mennesker, ham vil jeg bekende mig til for min 
fader i himlen, men den som fornægter mig for mennesker, 
ham skal jeg også fornægte for min fader i himlen. 

En eneste gang har Jesus givet et billede af den store dag 
i apokalypsens stil: Men når menneskesønnen kommer i sin 
herlighed og alle englene med ham, da skal han sidde på sin 
herligheds trone og alle folkeslagene skal samles foran ham, 
og han skal skille dem fra hverandre, ligesom hyrden skiller 
fårene fra bukkene, og han skal stille fårene ved sin højre side 
og bukkene ved den venstre. Sådan begynder dommedags- 
synet, men når man læser videre, opdager man at indholdet 
i denne form er nøjagtig det samme som i de andre lignelser, 
— med andre ord at Jesus forvandler apokalypsen til en 
hverdagshistorie: Da skal kongen sige til dem ved sin højre 
side: kom hid, I min faders velsignede, tag det rige i be- 
siddelse, som har været eder beredt fra verdens grundlæg- 
gelse. Ti jeg var sulten og I gav mig at spise, jeg var tørstig 
og I gav mig at drikke, jeg var fremmed og I tog mig i huset, 
jeg var nøgen og I klædte mig, jeg var syg og I besøgte mig, 
jeg var i fængsel og I kom til mig. Da skal de retfærdige 

svare ham: Herre, når har vi set dig sulten og gav dig mad, 
eller tørstig og gav dig at drikke? når så vi dig fremmed og 
tog dig i huset, eller nøgen og klædte dig? når så vi dig syg 
eller i fængsel og kom til dig? Og kongen skal svare dem: 
Sandelig siger jeg eder, hvad I har gjort imod en af mine 
mindste brødre, har I gjort imod mig. 

Da skal han også sige til dem ved den venstre side: gå 
bort fra mig, I forbandede, til den evige ild som er beredt 
djævelen og hans engle. Ti jeg var sulten og I gav mig ikke 
at spise, jeg var tørstig og I gav mig ikke at drikke, jeg var 
fremmed og I tog mig ikke i huset, jeg var nøgen og I klædte 
mig ikke, jeg var syg og 1 fængsel og I besøgte mig ikke. Da 
skal også de sige: Herre, når så vi dig sulten eller tørstig 
eller fremmed eller nøgen eller syg eller 1 fængsel og tjente 
dig ikke? Da skal han svare dem: Sandelig siger jeg eder, 
hvad I ikke har gjort mod en af disse mindste, har I heller 
ikke gjort imod mig. Og de skal gå bort til evig straf, men 
de retfærdige til evigt liv. 

Det samme havde han sagt mange gange i hverdagslag: 
Den som giver en af disse små et bæger vand at drikke, han 
skal ingenlunde gå glip af sin løn; den som tager mod et af 
disse små børn for mit navns skyld, modtager mig. Det gik 
ikke helt let at få netop disse ord bjærget igennem til efter- 
verdenen. Disciplene var samvittighedsfulde jøder, nidkære 
for Jahve og hans tjener Jesus; for dem gjorde det en væsent- 
lig forskel, om man gav et bæger koldt vand med det rette 
sindelag og tænkte sig om: gør jeg det af almindelig menne- 
skekærlighed, eller gør jeg det fordi den tørstige er en af 
vore egne, en som hører Herren til? Det var de skriftlærdes 
problem om igen: hvem er i egentligste forstand min næste, 
med de skriftlærdes svar: de sande fattige, de sande små, det 
er dem som er troende og hører til menigheden. Gud lønner 
en god gerning særdeles vel, når den gøres i Jesu navn og for 
hans skyld, nemlig mod hans hellige. Men selv om menig- 
heden brugte Jesu ord til at lave et adelspatent for brødrene, 
har den ikke kunnet tage livet af dem; evangelisternes in- 


123 


nuendoer og tilføjelser bliver korrigerede, ikke blot af alt det 
han ellers har sagt og fortalt, men også af dette hans domme- 
dagsbillede. Den der gør det for mit navns skyld eller i mit 
navn, skal ikke gå glip af sin løn, lader evangelisterne ham 
sige; hvad enten nu Jesus har brugt udtryk der svarede til 
denne formulering — og det kan han meget vel have gjort — 
eller ikke, er det klart nok af hele hans forkyndelse hvad hans 
mening er: det betyder at skænke et bæger vand, at tage mod 
et barn i gudsrigets ånd, i mesterens ånd. Med andre ord, 
at handle som samaritanen og ikke efter gode bud og regler. 
Skildringen af dommedag lægger intet til, ti en dommedag 
kan ikke bringe noget nyt hverken for levende eller døde. 


XX 
FØLG MIG 


Livets dom er intet andet end den dom som står midt i 
folket og slår ned i mesterens ord. Han kan tale med myndig- 
hed og sige jeg, fordi han ikke kan andet end sige jeg. Han 
er kommen for at sætte skel mellem levende og døde. I skal 
ikke mene jeg er kommen for at bringe fred på jorden, siger 
han, nej, jeg er ikke kommen for at bringe fred, men sværd. 
Ti jeg er kommen for at sætte splid mellem en mand og hans 
fader og imellem en datter og hendes moder og imellem en 
svigerdatter og hendes svigermoder, og en mands husfolk skal 
være hans fjender. 

Hvorfra har du din myndighed, kan de spørge ham, og 
han værdiger dem ikke et svar. Han forkynder noget som 
ikke findes andensteds, han ved at det er livet, at det bliver 
til fald eller til oprejsning for dem som hører. Med myndig- 
hed udråber han ve over de stæder hvor han havde talt og 
gjort sine kraftige gerninger: Ve dig, Korazin! ve dig, Beth- 
sajda! ti dersom de kraftige gerninger som er sket i eder, 
var sket i Tyrus og Sidon, havde de for længe siden omvendt 

sig i sæk og aske. Men jeg siger eder: det skal gå Tyrus og 
Sidon læmpeligere på dommens dag end eder. Og du, Ka- 
pernaum, var du på vejen til at blive ophøjet til himlen,. og 
nu skal du styrtes ned til dødsriget; ti dersom de kraftige 
gerninger som er sket i dig, var sket i Sodoma, da var den 
blevet stående indtil denne dag. Men jég siger eder: det skal 
gå Sodomas land læmpeligere på dommens dag end dig. 
Ordene får først deres rette styrke, når man kender profetens 
spotteord mod Babylon og fornemmer dem som den dybe 
undergrund for Jesu dom: Hvor er du styrtet ned fra himlen, 
du morgenrødens stjærne, slynget til jorden; du sagde i dit 
hjærte: jeg vil stige op til himlen og oprejse min trone højt 
over Guds stjærner, ja til dødsriget er du styrtet. 

Jesu ord dømmer sådan at alle fælder dom over sig selv, 
alt efter som de har øren at høre med eller ikke; man bliver 
dødens mand ved at høre ordene og ikke føle deres kraft. 

Det lidenskabeligste ord Jesus har efterladt, gælder dem 
der tydede hans magt med at det var djævelen der talte og . 
handlede i ham. Med sin sviende spot slynger han beskyld- 
ningen tilbage i ansigtet på dem. Har I nogensinde hørt at 
Satan uddrev sig selv, — så var det jo helt ude med ham; 
et rige der er kommet i splid med sig selv, kan ikke bestå. 
Har I nogensinde set nogen bryde ind i en stærk mands hus 
og plyndre hans ejendele, hvis han ikke selv var så meget 
stærkere at han først kunde binde ejermanden? Sig mig, hvis 
jeg uddriver onde ånder ved deres øverste, Beelzebub, hvem 
er det så man hos jer uddriver onde ånder med? Men derpå 
bryder hans harme ud i lue: I kan lyve mig på hvad I vil, 
og sige alt det onde om mig I kan opfinde, men den som taler 
mod den ånd som er i mig, finder aldrig tilgivelse. 

Liv og evighed bestemmes af den stilling man indtager 
til ham. Om man løb med, om man blev rørt, betaget, grebet, 
som det hedder, var det for Jesus kun tant, der kaldte den 
bitreste spot ned over den opbyggede synder. Da en kvinde 
henrykt af hans ord og nærværelse måtte give sig luft og 
udråbte: lykkeligt er det liv som bar dig, og de bryster du 

diede, faldt hans ord hvast: lykkelige er de som hører Guds 
ord og bruger det. Lige så skarpt affærdiger han al tro på 
hans person som autoritet; når en kommer løbende og be- 
gynder med salvelse: Gode mester, hvad skal jeg gøre for at 
få et evigt liv, bremser Jesus kort op for hans iver: hvad vil 
det sige? der er jo, som du ved, kun een som er god, og det 
er Gud. Svaret er så menneskeligt at de fromme ikke godt 
kunde tåle at høre det; mon Jesus ikke har ment, ja mon han 
ikke ligefrem har sagt: hvorfor spørger du mig om det gode, 
der er jo kun een som er god. Sådan står det hos Matthæus, 
men de andre evangelister har ikke nået at få forbedringen 
med. Hvad Jesus vilde sige med sin ironi, er ikke svært at 
få fat på. Han havde ingen brug for disse søgende sjæle; du 
vil have et orakel, antyder han, du vil prøve om jeg har dem 
bedre end de lærde med deres bøger, du vil have en sikker 
metode at blive salig på, nå, så har du jo loven, brug den. 
Når mennesker mente de kunde slippe for at leve ved at 
dække sig bag ham, faldt hans afvisning som piskeslag. Ikke 
enhver som siger herre, herre skal komme ind i gudsriget, 
mende der gør min faders vilje, eller vel mere i Jesu eget 
ordelag: hvorfor kalder I mig herre, og gør ikke hvad jeg 
siger, — som Lucas overleverer det. Jeg skal sige eder hvem 
der kan kalde sig min discipel, — det kan den der bærer sig 
ad som en klog bygmester når han skal bygge et hus, han 
graver ned, til han når klippe, og der lægger han sin grund, 
så kan vandstrømmen vælte sig ned mod huset i vårflommen 
og stormen ryste det, og de skal ikke rokke det. En sådan mand 
er den som har hørt mit ord og gjort efter det. Men de andre 
ligner et menneske der bygger oven på jorden; når floden 
støder mod hans hus, falder det straks, og falder med et brag. 
Han er dommen, og alle må vælge overfor ham, den som 
ikke er med ham er mod ham, den der ikke samler med ham 
adspreder. Han er dommen, fordi han har livet i sig, og der- 
for bliver hans ord en domsmagt. Så kunde han sige i en 
dybere betydning: den som ikke er imod os er med os, som 
han sagde, da disciplene kom i hæsblæsende iver og fortalte 

at de lykkeligt havde stoppet en mand; han gik og gjorde 
kraftgerninger i dit navn, til trods for at han ikke følger med 
os, forklarede de indigneret. 

Da han engang forsøgte at sende sine disciple ud for at 
sprede det gode budskab, gav han dem blandt andet den for- 
skrift med på vejen: når I kommer ind et sted og folkene dér 
ikke vil høre på det I forkynder, skal I gå ud og ryste støvet 
af eders fødder foran staden og sige: dette skal I dog vide, 
at Guds rige er kommet nær. Den som hører eder hører mig, 
og den som foragter eder foragter mig, foragter den som 
udsendte mig. 

Når han skelner så skarpt mellem disciple, der hører hans 
ord, og tilløbere, der blot vil lade sig betage af hans person, 
indeholder det naturligvis en bekræftelse af hans enestående 
betydning som livets talsmand. Han kan ikke andet end sige: 
følg mig; om der er alvor 1 disciplen eller ikke, vil give sig 
til kende i om han kan og vil slutte sig til mesteren. Dermed 
er hans skæbne bestemt, og i tidens fylde vil det vise sig at 
den er afgjort for stedse. Lykkelige er de fattige, ti dem hører 
Guds rige til, — det ord fortsætter sig naturligt i: Lykkelige 
er I, når mennesker hader eder og udstøder eder og håner 
eder for min skyld, — glæd eder på den dag, ti eders løn er 
stor i himlene, sådan gjorde deres fædre ved profeterne. Og 
ve den der knægtede livet hos et levende menneske og fik ham 
til at tvivle og forarges på mesteren og hans ord, — det var 
den allerværste voldshandling nogen kunde begå. Det var 
bedre for det menneske at han aldrig var blevet født, eller at 
man havde bundet en møllesten om halsen på ham og sænket 
ham ned på havets bund, inden han kom til skels år og alder. 

Tro er ikke afhængig af dette eller hint, den er liv i sig 
selv; men den kan aldrig blive forskellig fra at tro ham der 
kommer med livet i sig, at følge ham og give sig hen i hans 
budskab. Han har livet, og det er ene og alene i denne livs- 
magt han kan sige jeg. Og livet åbenbarer sig i ham, han kan 
gøre hvad andre ikke kan, gøre mennesker karske, han har 
tro, så at alt hvad han gør, bliver til kraftgerninger. 

XXI 
TEGN 


De som havde øren, måtte dog kunne høre der var liv i 
det han sagde, og de som havde øjne, måtte dog kunne se at 
han kunde gøre hvad ingen anden formåede. 

Undere, tegn, der tjente som beviser på en mands autori- 
tet, det forstod folk godt; der var intet de hellere vilde have, 
intet der virkede mere beroligende og overbevisende end at en 
profet bar sin garanti udenpå. Hvad kraftgerninger betød, 
hvilken moralsk og religiøs værdi de havde, det kunde jøden 
vurdere bedre end nogen anden, og Jesus behøvede ikke at 
klage over mangel på forståelse i den henseende. Så snart de 
hørte om hans helbredelser, kom de løbende til ham med åbent 
sind og sprængfærdige af villighed til at lade sig overbevise, 
naturligvis også med afventende opmærksomhed, som det 
sømmer sig alvorlige mennesker. Lad os se et tegn, et virkelig 
overbevisende, afgørende mirakel, for at vi kan tro på dig, 
bad de ud af deres hjærtes enfold, men de blev meget skuffede 
i deres forventning om at profeten glad skulde gribe lejlig- 
heden til at vinde deres sjæle. Hvorfor er I så ivrige efter at 
se et under? I er en ond slægt, som ikke har tro, derfor vil 
den have tegn, men den skal ikke få noget, svarede han — 
eller med mere udsøgt spydighed: I skal ikke få andre tegn 
end dem I har, I kan bruge profeten Jonas' tegn, han prædi- 
kede for de Belials mænd i Ninive, og de omvendte sig. Men 
— lyder det som ekko — det synes jo ikke, at slige tegn gør 
stort indtryk på jer. 

Hans disciple blev ganske fortumlede af at undere den 
ene dag var tegn og den anden dag ikke betød noget. Når de 
blev rigtig ivrige for at folk skulde imponeres og omvende 
sig, slog han koldt vand i deres foretagsomhed: lad dog være 
at gå og plapre løs om undere. 

I forstår ikke det største tegn, hvor skulde I så fatte de 
mindre, siger han. Mine ord er undere, som må gå en levende 


128 


sjæl til marven, og de falder af jer som hagl. Den myndighed 
hvormed jeg taler er et tegn; I ser jo selv den forskel der er 
på mig og de skriftlærde, I måtte kunne se det på hver eneste 
af mine gerninger, ikke bare på dem I kalder undere. Jeg kal- 
der fattige mennesker til livet, som I har sat udenfor som 
håbløse. Jeg forlader synder, og hvad er sværest: at sige til 
en syg: stå op og gå, eller at sige: dine synder er forladt? 
Eders skriftlærde må se efter i deres bøger, om det lader sig 
gøre at helbrede en syg i dag; jeg er herre over sabbaten og 
frier mennesket ud af hans plage. 

På dommens dag skal denne tvivlerslægt komme til at stå 
ansigt til ansigt med folkene fra Ninive, ti hine arme hed- 
ninger forstod hvad det betød at Jonas prædikede iblandt 
dem, og de omvendte sig, men disse gudoplyste Israeliter kan 
ikke se det som er et større tegn end Jonas' prædiken. Sydens 
dronning skal stå op på dommens dag imod denne slægt og 
kalde fordømmelsen ned over den, ti hun kom fra jordens 
yderste kanter for at høre Salomons visdom, og her er mere 
end Salomon. I er kloge nok på vejret, føjer han bidende til, 
er himlen rød om aftenen, ved I der kommer godt vejr, og 
står solen op rød og mørk, spår I uvejr. Når I ser en sky 
stige op i vest, siger I: vi får regn, og det slår til, og når 
vinden går om i syd, siger I: det bliver varmt, og det slår til; 
I hyklere, I kan tyde himlens og jordens udseende, men tidens 
tegn forstår I ikke, I kan ikke se det. som ”forepårkmidt 
iblandt jer. 

Hvis I virkelig er så døde at I ikke kan se der står tegn 
lige for næsen af jer, vil ikke noget skrald fra himlen, ikke 
millioner basunstød vække jer op. 

Således udøser Jesus sin spot over de skarpsynede der intet 
kunde se; og når han klæder den i en historie, trækker den 
blodige strimer med sine piskeslag. I har jo loven og pro- 
feterne, siger han, eders hellige bog, som I har fået fra Gud, 
om I kendte til liv, måtte den da kunne vække eder; men når 
den blot virker død, hvordan skulde så et under kunne få jer 
vågne? Jesu ironi gør de sidste sætninger så levende, at man 

gennem dem grangivelig sér mennesket stå og vride sig af 
oprigtig længsel efter at tro, og sige: hvis jeg bare fik et 
under, lige meget om det er stort eller lille, blot det er så 
øjensynligt at jeg ikke kan komme uden om det, så vilde det 
hjælpe mig over den sidste vanskelighed jeg har ved at få en 
levende tro. 

Der var en rig mand, så rig at han kunde gå klædt i pur- 
purklæder og fint linned og leve hver dag som var det gilde. 
Uden for hans port var der en fattig tigger, Lasarus, som 
havde stade, han var fuld af sår og ønskede bare at spise sig 
mæt af de madrester der blev smidt ud fra den riges bord; 
og hundene gik og slikkede hans sår. Så skete det en dag at 
tiggeren døde, og englene bar ham hen i paradis og lagde ham 
til bords lige op ad Abraham; kort efter døde også den rige 
mand og blev hæderligt begravet, men da han slog øjnene op 
hinsides, opdagede han at han sad midt i pinestedet, og langt 
borte så han Lasarus ligge ved siden af Abraham. Så råbte 
han: Fader Abraham, forbarm dig over mig, lad Lasarus gå 
herover bare med en våd finger og læske mig, for jeg pines 
forfærdelig på dette brændende sted. Men Abraham svarede: 
nej, min søn, du må huske på at du tog dit gode forud, mens 
du levede, og Lasarus ligeså sit onde, nu får han trøst og du 
pine; forøvrigt kan det ikke nytte noget, mellem os og eder 
er der sat en dyb afgrund, for at de som vilde gå herfra over 
til jer, ikke skal kunne gøre det, og at ligeledes ingen skal 
kunne komme fra den anden side over til os. Så sagde den 
rige mand: jamen, fader Abraham, så beder jeg dig om at 
dutvilllåade Lasarus gå til vort hus, der har jeg fem brødre; 
lad ham fortælle dem om hvordan der er her, for at ikke og- 
så de skal få samme skæbne. Nej, sagde Abraham, dine 
brødre har jo Moses og profeterne, de kan jo høre hvad de 
siger. Nej, nej, fader Abraham, råbte manden, det vilde 
hjælpe ganske anderledes, om en der var død kom til dem, så 
vilde de ganske sikkert gøre bod. Men Abraham svarede: 
hvis de ikke hører hvad Moses og profeterne siger, så lader 
de sig ikke overbevise ved at en mand opstår fra de døde. 


Grønbech: Jesus. 9 

Men det var gådetale, folk blev ved med deres: sig os, 
hvor er symptomerne på at dommedag og gudsrigets komme 
er nær, de vidste jo at det vilde melde sig med tegn i sol. og 
måne, i skræmsler blandt folkene. Og det var ikke blot dem 
udenfor som spejdede og frittede, også hans nærmeste disciple 
blev ved at spørge, fordi de ikke hørte hvad han sagde, men 
kun fornam deres egne meninger klædt i hans ord. Evange- 
listerne har svært ved at få orden i hans udtalelser; under 
deres bestræbelser for at skabe sammenhæng skraber de sam- 
men og fylder ud, til der undertiden fremkommer en syndig 
forvirring. Grunden er ikke vanskelig at finde: Jesus kunde 
ikke gøre nogen forskel på tegn der åbenbarede sandheden i 
hans budskab, og tegn der varslede fremtiden, — de to er et 
og det samme. Det er evangelisternes famlen overfor denne 
enhed der får dem til at flette hans udtalelser ind i hinanden. 


XXII 
MENNESKESØNNEN 


Jesus ved at han er livets budbringer, der indvarsler en 
ny tid. Når han nu skulde give sig selv navn som livets åben- 
baring, som gudsrigets mand, var der kun eet navn han kunde 
antage: menneskesønnen eller mennesket, og den titel forstod 
alle Israeliter. 

Fra senjødedommens skrifter kender vi godt denne menne- 
skesøn, ja vi kan næsten se ham komme ind i verden. I det 
ældre Israels drømme om den store oprejsning over hed- 
ningerne samledes alle forventninger om kongen, den gudviede 
fører 1 kampen. Men der kom fornedrelsestider, da folket 
fortvivlede om at riget kunde komme ad naturlig vej, ved at 
Jahve gav Israel sejr som i gamle dage, og da var også dets 
fortrøstning til Davids æt ved at blive knust under historiens 
hjul. Blikket måtte rettes opad, sejrens glans måtte stråle 
frem fra himlen, sejrshæren måtte storme gennem skyerne 

ned til jorden, domstolen skulde rejses oppe blandt stjærnerne. 
Og da så Daniel i et syn ham der skulde frelse Israel: Og 
medens jeg så videre i de natlige syner, viste der sig mod 
himlens skyer en skikkelse der så ud som en menneskesøn. 
Han kom hen til den Gamle af Dage og blev ført hen foran 
ham; og der blev givet ham magt og ære og herredømme, og 
alle folk, nationer og tungemål skal tjene ham; hans magt er 
en evig magt, der ikke forgår, og hans herredømme skal ikke 
ophøre. 

Om vi vil kalde denne menneskesøn for en personifikation 
af Israel eller for noget andet, er ganske ligegyldigt, i ham 
samler folkets gudgivne herlighed sig til det endelige gennem- 
brud. Han er en mand som Gud har udvalgt, som han har 
skjult fra fordums dage, som han i al stilhed har beredt til 
dommergerningen, han er måske en af disse udvalgte, en 
Henok eller en Elias, som på underfuld vis er blevet bortryk- 
ket for at komme igen på den yderste dag, — sådan billed- 
dannes håbet fra århundrede til århundrede. 

Ham er jeg, siger Jesus, her står han med livets ord. 
Suverænt skaber han skikkelsen om efter sig selv, til apokalyp- 
sens menneskesøn er blevet ganske ukendelig. Jeg er det stør- 
ste — det ved han — det enestående, det verdensomvæltende, 
det nyskabende; i hans mund bliver menneskesøn og jeg ens- 
betydende ord. Alt hvad der er varslet om Israels fremtid, 
alt hvad profeterne har anet, det står her, — det er jeg. Man 
kan høre ham citere profeten Jesaja: Herrens ånd er over 
mig, fordi han salvede mig til at forkynde evangelium for 
fattige; han har sendt mig for at forkynde fangne at de skal 
lades løs, og blinde at de skal få deres syn, for at sætte pla- 
gede i frihed, for at forkynde et Herrens nådeår, — og føje 
ul das'er' dette gået 1 opfyldelse, så: kan'se”det: 

Når han siger sit: jeg er ikke kommet for at ophæve loven 
og profeterne, men for at fuldkomme dem, går ordet dybere 
ned og videre ud end folk kan måle med de gamle forudsæt- 
ninger; han er ikke kommet for at tilintetgøre, ikke heller for 
at fortsætte profeternes spådomme, men for at opfylde dem; 

hele fortiden med dens lov og forjættelser, profeter, lærere 
og skriftlærde er afsluttet og sat ud af kraft. Med budskabet 
han bragte om gudsriget, gør han alt hvad der er tænkt-og 
sagt af de gamle overflødigt. 

Hans liv og forkyndelse betyder et omsving i historien, 
det store, skæbnesvangre vendepunkt. Med ham gør tiden 
holdt og drejer ind i en ny verden. Hidtil gjaldt loven og pro- 
feterne, — Johannes Døberen er den sidste i den verden, — 
fra nu af forkyndes budskabet om Guds rige, og folk trænger 
ind i det med magt; de lader sig ikke forhøre ved porten om 
deres stilling til lov og forskrifter, men går lige ind, uden at 
spørge de selvbestaltede portnere om forlov. 

Således har han allerede sagt i sin fortælling om den store 
nadver, og han siger det med endnu mørkere alvor i fortæl- 
lingen om vingårdsejeren og hans forpagtere. Der var en 
mand som plantede en vingård, opførte et gærde om den, 
gravede en perse, byggede et vagttårn og overdrog hele ejen- 
dommen i fuld drift til forpagtere; derpå drog han udenlands. 
Da tiden kom, sendte han bud for at indkræve afgiften, men 
forpagterne tog hans tjener og piskede ham tomhændet ud af 
vingården. På ny sendte ejeren en tjener, men ham slog de 
sten efter, så han fik hul i hovedet, og råbte spottende farvel 
efter ham, da han flygtede. Ejeren prøvede gang på gang at 
bringe forpagterne til.fornuft, han sendte bud på bud, men 
alt forgæves; somme af hans tjenere slog de fordærvet, og 
andre slog de helt ihjel. Til sidst sendte han sin egen søn, for 
han tænkte: min søn vil de dog have ærbødighed for, men da 
de så ham, sagde de til hinanden: der har vi arvingen, hvis vi 
gør det af med ham, er der ingen til at kræve ejendommen; 
så slog de ham ihjel og kastede liget ud over muren på vin- 
gården. Hvad tror I den mand vil gøre, tror I ikke han vil 
lade forpagterne bøde med livet, og derefter leje sin vingård 
ud til folk der svarer deres afgift som sig hør og bør? 

Allerstærkest har han sagt det i sine afskedsord til 
disciplene; med frygtløs myndighed ophæver han Israels mest 
guddommelige ord, selve adelsbrevet fra Jahve, og sætter en 

ny verdensorden i dets sted: I pagtens bog står der skrevet: 
Og til Moses sagde han: Stig op til Jahve med Ahron, Nadab 
og Abihu samt halvfjerds af Israels ældste og tilbed i afstand. 
Moses alene skal nærme sig til Jahve, men de andre må ikke 
nærme sig, og det øvrige folk må ikke stige op med ham. 
Derpå kom Moses og meddelte hele folket alle Jahves ord og 
alle retsbestemmelserne, og hele folket svarede enstemmig: 
Alle ord som Jahve har talt, vil vi udføre. Da skrev Moses 
alle Jahves ord op; og tidlig næste morgen oprejste han et 
alter ved foden af bjærget og tolv stenstøtter svarende til 
Israels tolv stammer. Derefter sendte han de unge mænd 
blandt Israeliterne hen for at ofre brændofre og slagte unge 
tyre som festofre for Jahve. Og Moses tog den ene halvdel af 
blodet og hældte det i offerskålen, men den anden halvdel 
stænkede han på alteret; så tog han pagtsbogen og læste den 
op i folkets påhør, hvorefter de sagde: Alt hvad Jahve har 
talt, vil vi udføre og følge. Derpå tog Moses blodet og stæn- 
kede det på folket, idet han sagde: Dette er den pagts blod 
som Jahve har sluttet med eder på grundlag af disse ord. 

Det var verdensgrundloven som den dag blev givet til 
Israel og gennem Israel til den ganske menneskehed. I sin 
store pagt bandt Jahve folket til sin vilje, og med det samme 
bandt han sig selv til sine løfter. Med rolig myndighed ryk- 
kede Jesus denne verdensdag ud af dens fuger og satte sin 
dag i steden; op mod Jahves pagt stillede han sit ord om livet 
og gudsriget og døbte det i sin død. Den sidste aften han var. 
sammen med sine venner, rakte han dem vinen og sagde til 
dem: Dette er mit pagtblod; en ny tidsorden er indtrådt i 
den gamles sted, de fattiges tid, gudsrigets tid. 

Lyksalige er eders øjne, kan han udråbe, der ser det I ser, 
og eders øren, fordi de hører hvad I hører. Ti sandelig siger 
jeg eder: mange profeter og retfærdige har ønsket at få det 
attse som l'ser, op:har ikke: fået det'at se, og at høre det;il 
hører, og har ikke fået det at høre. 

Ulyksalige er de blinde som ikke har set livet stå midt 
iblandt dem, de der ikke ved synet af ham er kommet til at 

tænke på det gamle ord: den sten som bygmestrene kastede 
til side som ubrugelig, er blevet anvendt til hjørnesten. Enhver 
som snubler over denne sten, skal slå sig til blods, men hvem 
den falder på, ham skal den knuse. 

Når domsdagen kommer, skal jorderige dømmes efter mit 
ord, kan han sige; de som var fattige og havde mistet sig selv 
sammen med de mange ting, skal stå frem som levende, men 


de som var døde, skal dø døden for stedse. 


XXIII 
GENNEM DØDEN 


Alle vidste for sandt at menneskesønnens komme ind- 
varslede — og indvarsledes med — stormfulde tider, og at 
vejen til Jahves herredømme. vilde gå gennem mange store 
trængsler. Jesus derimod vidste at menneskesønnen måtte gå 
en helt anden vej end profeter og fremtidsspåmænd havde 
drømt, — han måtte gå gennem lidelse og død. 

Måske har han i begyndelsen troet at mennesker med 
glæde vilde gribe livet, når det kom dem nær, måske for- 
stod han ikke at de kunde foretrække de mange skatte for den 
ene perle, før sandheden blev tvunget ind på ham. Vi ved så 
godt som intet om hans historie, og kan ikke sige noget som 
helst om de kriser der har været i hans liv; hist og her finder 
man måske en tone i hans ord, som kunde tyde på at han har 
måttet kæmpe sig op gennem dybe skuffelser. I evangelierne 
fortælles om et forsøg han gjorde på at udbrede det glade 
budskab gennem disciplene; beretningerne om denne .udsen- 
delse er for tågede til at man kan danne sig noget billede, og 
de bliver endnu mere forvirrede hos Lucas, fordi han har 
prøvet på at forbedre sagen ved at fordoble begivenheden til 
et forsøg med de tolv og et andet med halvfjerdsindstyve an- 
dre, — som han betegnende udtrykker sig. Kun en eneste ting 
fremgår med tydelighed af disse beretninger, nemlig at for- 

søget løb ud i sandet, og således betragtet bliver selve vag- 
heden et godt historisk vidnesbyrd, der indirekte kaster lidt 
lys over bristede forhåbninger hos mesteren. 

Kun så meget ved vi med sikkerhed, at fra et tidligt tids- 
punkt af har Jesus vidst hvor hans virksomhed bar hen, og 
hvad der måtte blive enden. Han var ikke en drømmer, han 
troede ikke på et lyksalighedsrige, der kom af sig selv, når 
blot folk omvendte sig og blev mere dydige. Om der var 
noget han så, var det dødens magt i mennesker, retfærdig- 
hedens stive dødskrampe. Den død måtte han gøre op med 
uden skånsel, hvad så udfaldet blev, og det kunde kun blive 
eet. Med det levende menneskes klare blik så han opgøret 
nærme sig, og han nøjedes ikke med at føle den uundgåelige 
virkelighed som en vag, truende sky, men med den intense år- 
vågenhed som lidenskaben giver, så han den som et billede 
foran sig på vejen. I ved ikke hvad I beder om, svarer han sine 
fromt ærgerrige disciple, I vil gerne trone på min højre og 
venstre side, men kan I drikke den kalk jeg skal drikke? Nu 
vel, I kan, det er godt. I skal få kalken opskænket, I skal blive 
delagtige i dåben. 

Menneskesønnens åbenbarelse er som lynet, der flammer 
fra den ene side af himlen til den anden, men først skal han 
falde i menneskers hænder og dræbes; præsterne og de skrift- 
lærde skal få ram på ham, og ikke blot få ham rømmet af 
vejen, men få ham dømt til skræk og advarsel, kan han sige 
rent ud. Han havde længe set korset foran sig, han vidste at 
det var forbryderdøden der ventede ham, han vidste det 
blandt andet fordi han vilde den udgang, ikke en afgørelse 
underhånden i stilhed. Han havde talt om at korsets vej måtte 
blive vejen for dem der hørte hans ord: uden I bærer korset, 
kan I ikke være mine disciple; de der følger mig og hører 
mine ord, må være beredt på at blive sat uden for samfundet 
som lovbrydere, fredløse, oprørere. 

I sit inderste gruede han for kampen; som det varme men- 
neske han var, krympede han sig ved tanken på den beske 
kalk. Én dåb har jeg at døbes med, og hvor gerne vilde jeg 


136 


have den var overstået, siger han. Om han virkelig nogensinde 
i sine ensomste timer har udråbt: er det muligt, så lad denne 
drik gå mig forbi, det får vi aldrig at vide, men at han kunde 
komme til at bede sådan i angst og kvide, lader hans ord os 
ikke i tvivl om. Han har oftere følt hvad det vilde sige: min 
sjæl er bedrøvet, så at jeg ønsker mig døden. 

Men ingen gru kunde rokke ham fra vejen; som den der 
ikke blot tør, men må se døden i øjnene, fordi det er livet som 
tvinger ham, fandt han ingen tvivlrådighed i sin angst, tvært- 
imod, den gjorde blot hans skridt fastere. Hans disciple ry- 
stede på hovedet, de anså det for afsind. I deres erindring er 
der blevet stående en scene som viser hvor stor afstanden var 
mellem dem og mesteren. Engang da Jesus kom med sine for- 
tvivlende hentydninger til at gudsriget skulde gå gennem blo- 
dig fornedrelse, tog Peter ham i enrum og bad ham komme 
på bedre tanker. Vig bag mig, Satan, du har ikke sans for 
Guds vej, du tænker kun på hvad der er behageligt for men- 
nesker, bider Jesus ham af. 

Han higer op mod Jerusalem; angsten driver ikke blot 
modet frem, den presser en triumferende sejrssikkerhed op i 
ham: ved at dræbe ham der forkyndte livet, skulde de retfær- 
dige bevise deres egen død, og derved skulde de fremme guds- 
rigets sejr. Med hans blod skal den nye verden grundlægges, 
og de fromme skal selv lægge grunden. Og med sin dybe 
humor, stærkere end den mørkeste alvor, siger han sit: Jeru- 
salem er stedet hvor man slår profeter ihjel, når de taler den 
sandhed der ikke passer gudfrygtige folk, det sømmer sig ikke 
at denne profet dør et andet sted. 

Man kan ikke undgå at se hvordan gamle ord netop på 
dette tidspunkt stiger op i ham; på de kære melodier synger 
han sin egen smærte ud: Vidste du dog, ja endnu på denne din 
dag, hvad der tjener til din fred! Men nu er det skjult for dine 
øjne. Derfor skal der komme dage da dine fjender skal op- 
kaste en vold uden om dig og belejre dig og trænge dig fra 
alle sider. Og de skal gøre dig til en ruinhob og begrave dine 
børn under gruset og ikke lade sten på sten, fordi du ikke 

kendte din besøgelsestid. Det er toner som profeterne ofte 
havde sunget for deres tankeløse landsmænd, de lå gemt i alle 
jødiske sind, og nu sprang de op som hans salme. Således ud- 
bryder han også: mit blod skal være en løsepenge der udlæg- 
ges for mange — de mange der fandt livet i hans ord; også 
her bæver ordene af følelser som gik dybt og stærkt i alle hans 
landsmænd. Fortidens fromme var en dyrebar skat for folket, 
deres gerninger kunde være efterkommerne en hjælp i deres 
bod, ja fra de Israeliter der var blevet martyrer for Jahves og 
folkets skyld, udgik der sonende kraft til børnene. Nu skal 
hans død blive de fattiges rigdom. 

Han vidste hvad der skulde ske i Jerusalem, og han gik 
op for at kalde dommen ned over sig. Det var en tung van- 
dring, ikke blot for lidelsens skyld, men mest fordi han dybere 
og dybere følte sin ensomhed. Tidt nok havde den lagt sig 
knugende over ham, nu og da var han ved at fortvivle over 
disse mennesker, der havde gået sammen med ham dag for 
dag, havde hørt hans ord, set hans gerninger, følt sig som 
kække gudsmænd — og intet forstået. Atter og atter hænder 
det at han taber tålmodigheden: når I ikke forstår det mind- 
ste, hvordan kan I så forstå det største? Forstår I slet ikke, 
er I helt forhærdede? Har I øjne og kan ikke se, har I øren 
og kan ikke høre, kan I slet ikke huske? Gang på gang brister 
det udsat ham: Flidet'troende. 

Til det sidste var han dem en gåde. Spredte træk fra den 
tid han vandrede omkring med dem, viser hvor lidt selv de 
nærmeste havde opfanget af det der brændte i ham; endnu 
tydeligere åbenbarer deres efterfølgelse hvor ensom han har 
måttet føle sig iblandt dem, de kunde kun gøre ham til deres 
herre og frelser ved at digte ham om i deres eget billede og 
lade ham opfylde deres Messiasdrømme. Intet under om han 
i visse øjeblikke er blevet overskyllet af fortvivlelsen, den 
fuldkomne forladthed af Gud og mennesker, og har stønnet: 
min Gud, min Gud, hvorfor har du forladt mig! Adskillige 
gange havde han hørt disciplene bekende deres tro, som havde 
fået dem til at forlade alting og følge ham, — om så alle an- 

dre forargedes på ham, vilde de aldrig gøre det. Jesus rystede 
på hovedet: inden I ser jer om, går det med jer som med de 
andre, ja Peter, jeg har bedt om at din tro må holde ved,.— 
man hører ordene klinge hen i et men, men. Til sidst kom det 
øjeblik der gav ham bekræftelsen på lange, bange anelser: en 
af hans nærmeste kreds spillede forræderens spil. Jeg ved det 
skal ske, lyder det med ægte Jesusklang i ordene, men ve den 
som er redskab til at det sker; bedre for ham at han ikke var 
født. 

Lige til det allersidste går disciplene og ser på ham med 
troskyldigt blå øjne. Da han så opgøret nærme sig, greb det 
ham bittert, hvor anderledes det var gået end han i sin første 
stormende jubel havde tænkt, og han siger vemodigt: kan I 
huske jeg engang sagde til jer: gå ud og forkynd det store 
budskab, I behøver ikke at tage pung og taske med, I behøver 
ikke penge eller rejsekost eller tøj at skifte med, — en stav i 
hånden, det er alt hvad der er nødvendigt. Nu er det ander- 
ledes, nu måtte jeg sige: den som har en pung, skal tage den 
med, og er der intet i den, gør han klogt i at sælge sin kappe 
for at købe et sværd. Da disciplene hørte det, fik de travlt 
med at lede efter våben hos deres bekendte; så kom de til ham 
og sagde: her har vi to sværd. Men Jesus så på dem, som 
han ofte havde set på dem, og sagde blot: det slår nok til. 

Ild er jeg kommet at kaste på jorden, og hvor ønsker jeg 
den allerede flammede op, havde han en gang, og måske 
mange gange, måttet sige, og nu da han står foran enden, ser 
han ud over landet, og det lå foran ham som et mørkt land, 
hvor man næppe øjnede et bål hist og her. Mon menneskesøn- 
nen, når han kommer, vil finde tro på jorden, sukker han 
smærteligt. Så blev hans torden til vemodig klage, de. gamle 
salmemelodier bruste op i ham og formede sig til hans egen 
sørgesang: Jerusalem, Jerusalem, som ihjelslår profeterne og 
stener dem der sendes til dig, hvor ofte har jeg villet samle 
dine børn, ligesom en fugl samler sine unger under sine vinger, 
men I vilde ikke. Nu skal I selv få lov at sørge for eders hus 
og vel. Men hør hvad jeg siger: I skal ikke se mig igen, før. 

den tid kommer da I siger: velsignet være den som kommer i 
Herrens navn. 

Men intet, hverken lidelse, død eller det som var værre, 
forladtheden, kunde svække hans tro. Så langt fra at døden 
betyder noget afbræk i dødsrigets komme, skal den netop 
danne indgangen til menneskesønnens herlighed. Menneske- 
sønnen skal ihjelslås og opstå igen på tredje dag. Med liden- 
skabelig iver har menigheden knyttet sin sejrsforvisning til 
dette ord og sanktioneret det ved at konstruere historien op 
over det. Der er ingen tvivl om at Jesus har sagt: en stund, 
til den tredje dag, som man plejer at sige, skal døden nyde 
sin magt. Ligesom Jonas var tre dage i hvalfiskens bug, føjer 
han til. Man hører tydeligt mesterens tonefald i ordene, lige- 
som også 1 et andet af hans ord: Hils Herodes, den ræv, i dag 
og 1 morgen driver jeg djævle ud og læger syge, i dag og i 
morgen, og tredje dag kommer afslutningen, — han behøver 
ikke at have sine sporhunde ude efter mig, jeg skal nok 
komme, når tiden er der, og han skal ikke ulejlige sig med 
at jage mig ude over landet, ti en profet bør rettelig dø i 
Jerusalem, og der møder jeg; når jeg har vandret i dag og 
i morgen og en dag til, er jeg fremme, og så kan han træffe 
sine forberedelser. 

En stund skal døden nyde sin magt, har Jesus sagt. Tre 
dage eller den tredje dag var det traditionelle udtryk for at 
der skal gå en passende kort tid; han kalder os til live om 
to dage, på den tredje dag rejser han os, kan profeten sige. 
Det er et mundheld, som naturligt kom af at tre dage ud- 
gjorde et ceremonielt tidsrum såvel i kulten som i den sociale 
etikette, og derfor går det i legendarisk eller historisk for- 
tælling over til at betegne en passende tid. 

Om den sidste dag i Jesu liv ved vi ikke så meget at vi 
kan danne os et sammenhængende billede, dertil er vore kilder 
for brudstykkede og modsigende. Evangeliernes beretninger 
om de skæbnesvangre begivenheder — der delvis foregik for 
lukkede døre eller 1 mesterens ensomste øjeblikke — har ikke 
det tillidvækkende ved sig som gengivelsen af hans tale på 

gader og torve, hvor vi hører hans røst igennem. Hvad vi får, 
gør mere indtryk af at være folkenyt, fremkaldt ved enkelte 
ord og scener der sivede ud i befolkningen; som helhed gen- 
giver lidelseshistorien de følelser ved begivenheden, som tog 
skikkelse i disciplenes oprørte sind og for exempel giver sig 
udslag i trangen til at sværte Jesu modstandere så djævlesorte 
som mulig. Under læsningen mindes man stadig om at beret- 
ningerne først og fremmest var bestemt til menighedsop- 
byggelse. 

Men i det store og hele er fremstillingen af hans dom- 
fældelse overraskende realistisk. I den er der visse faste 
punkter i ord som ingen anden end Jesus kunde have talt; 
om de i evangelistens fortælling er placeret netop der hvor 
de faldt, bliver et andet spørgsmål, — traditionen er jo heller 
ikke enstemmig på det punkt. Jesu holdning afspejles i det 
udfordrende ord: I sender folk ud mod mig med sværd og 
stager, som var jeg en luskende røver der skulde fanges; 
hvorfor har I ikke ladet mig gribe, da jeg talte åbenlyst 
mellem folk? Som svar på deres udfritten har han kun det 
skuldertræk som vi kender så godt igen: hvad hjælper det 
jeg svarer på eders spørgsmål om hvem jeg er, I tror dog 
ikke hvad jeg siger, og om jeg spørger jer, får jeg ikke noget 
svar. Dette er eders time, hvor I kan vise hvad I formår, 
hvor mørket har magt, har han også sagt, og tilføjet: snart 
— eller måske stærkere: fra nu af — skal I se menneske- 
sønnen sidde ved Guds højre hånd. 

Jesus kan meget vel have sagt begge dele: efter at døden 
har fået en lille stund til at vise sin magt, skal livet bryde 
frem; og: døden skal løfte mig lige op til herlighed, og da vil 
gudsriget bryde frem. De to former udelukker ikke hinanden 
i et levende menneske, de indspænder den sejrsvished som 
var virkeligheden i hans tillid. Han havde ikke nogen teori 
om hvad der skulde ske ved hans død, men til gengæld havde 
han vished: hans død var indgangen til Guds rige. Senere 
har menigheden af gode grunde delt dramaet i scener: død, 

opstandelse, himmelfart og genkomst, men denne bedægtige 
rækkefølge har ikke existeret for Jesus. 

Menneskesønnen skal opstå af døde eller — som vi hellere 
må sige for at redde Jesu tanker ud af alle de spidsfindigheder 
og kødelige spekulationer der er vævet ind i opstandelsen, — 
han skal komme igen, menneskesønnen skal blive dommeren 
over levende og døde. 

I de billeder som Jesus udkaster af dommen, fremlyser 
det allerklarest hvorledes livet og gudsriget er uadskilleligt 
forbundet med hans ord. På den store dag er det hans skik- 
kelse'der' står 1 forgrunden, og det i den! grad at Gud helt 
forsvinder. Ingen som kender Jesus, kan falde på den tanke 
at han vilde stille Gud i skygge eller sætte sig selv i stolen 
som Guds stedfortræder. Gud er det selvfølgelige, men dom- 
men må være identisk med de ord og den mand der har 
åbenbaret livets kraft, så at den slog igennem i verden. 


XXIV 
ALTING BLIVER NYT 


Når Jesus taler om menneskesønnen og dommedag, er 
det ikke symbol og billedtale, han vilde ikke blot slå på en 
kendt streng for at vække opsigt. Han var den han var, bog- 
stavelig den i hvem alle profetierne bliver opfyldt. 

For dem der skal hænge i ordene, er det et højvigtigt 
spørgsmål hvor meget Jesus har taget for bogstavelig alvor, 
og hvor meget han blot har taget symbolsk; desværre for 
dem er problemet ifølge sin art uløseligt. At Jesus virkelig 
mente alt hvad han sagde om menneskesønnen og dommens 
dag og rigets komme, er indlysende for enhver læser. Han 
havde ingen som helst trang til at benægte noget af det der 
for hans folk var ikke fromme fantasier, men realitet, histo- 
risk virkelighed lige så godt som skabelsen og indvandringen 
i Kanaan; den var hans virkelighed, og inden for den var 

det han kæmpede. Hvad der for ham dannede kærnen i denne 
virkelighed, det virkelige som gjorde historien virkelig, det 
har han jo også sagt tydeligt nok, — derfor blev hans domme- 
dag så bundforskellig fra senjødedommens billeder. Tankerne 
er levende i ham, og de vokser den vækst han selv så ofte har 
talt om, efter deres egen art, og bærer deres egne frugter. 
Samtidig med at de sætter nye skud, var der mange af de 
gamle grene som måtte visne og falde af. Blandt dem der 
visnede var det som havde været allervigtigst, Israels op- 
højelse til verdens herre, hedningernes underkuelse, Jahves 
triumferende hævn over sine fjender og de ugudeliges pinsler. 
Vil man føle forskellen, behøver man blot at læse Jesu hver- 
dagshistorier om dommedag og sammenligne dem med apo- 
kalypserne. Der er sket en forvandling, ikke i formen, men 
i ham der bruger den. Han lever den gamle realitet om, til 
den sprænges løs fra sine tidligere forudsætninger, og fra 
nu af er den helt og holdent bestemt af det indhold han giver 
den og ikke kan lade være med at give den. 

Hvad jøden havde ventet var en genoprettelse, hvad Jesus 
forkynder er en nybegyndelse. Hvad hans landsmænd — og 
forøvrigt også deres efterfølgere i kristenheden — forjætter 
en lidende menneskehed, er en lutring af denne verden til ren, 
uforfalsket lykke; Jesus varsler at den skal rykkes op med 
rode og kastes i ilden for at brænde som et unyttigt træ. 
Mennesker skal se alt hvad de har holdt for dyrebart, gå 
under 1 en vældig brand, så at det sande liv, gudsriget kan 
stige nyfødt op af luerne. 

Det er ikke løsningen af problemet som volder vanskelig- 
hed, det er selve problemet som er falsk. Ved at stille spørgs- 
målet op som et dilemma: enten bogstavelighed eller symbo- 
lisme, forvansker man det egentlige i en mand som Jesus, 
ja man miskender livet i ethvert oprindeligt menneske. En 
levende mand virker i tiden, ikke som i et rum hvor der er 
pultet op med en masse forskellige sager, men som i en 
virkelighed bestående af fakta. Med dem skaber han; hvis 
de ikke var virkelighed, kunde han begribeligvis ikke skabe 

noget som helst. Hans magt består i at han erobrer hvad alle 
har, og gør det til noget nyt som aldrig har været til; dermed 
skaber han også sproget om, ved at spænde ordene ud over 
deres yderste mulighed. Og dette ny er ikke en overraskende 
nuance eller variation, men sig selv i indhold som i form; 
det kan aldrig fortolkes ud fra det gamle som enten bog- 
staveligt eller billedligt, fordi det har virkeligheden i sig: 
den bogstavelige mening som indeholdes i ordene, rækker 
langt videre end nogen symbolsk betydning. Det kan heller 
ikke oversættes til en anden, mere lettilgængelig form, ti så- 
dan som han har sagt det, er den eneste måde det fuldt ud 
kan siges på. Hans ord er humor, det vil sige mere end hans 
samtid kan udtrykke i dybeste alvor. Således omtyder Jesus 
heller ikke gudsriget og dommedag, han erobrer dem og om- 
lever dem. Man kan aldrig analysere eller ræsonnere sig til 
et levende menneske og give ham igen i formler; man kan 
kun tegne hans billede og lade det sige hvad der skal siges. 

Ved Jesus får sagen en vanskelighed af egen art, den at 
hans disciple drejede hans ord tilbage i de gamle baner og 
simpelt hen gjorde ham til en ny skriftlærd, blot endnu bedre 
end alle de gamle. Så fast sidder dog hans ord, at de taler 
deres eget sprog højt og tydeligt. De har bidt, og bidt sig så 
fast 1 tilhørernes øren, at de ikke vilde ud igen; ingen troende 
discipel kunde have formet dem som de lever i evangelister- 
nes gengivelse, om han så havde prøvet på religiøst og mo- 
ralsk at stille sig på hovedet. Derfor står Jesus endnu så 
klart midt i alle eftertidens forsøg på at gøre ham fornuftig. 
Hist og her stikker der stumper ud, om hvilke vi kan sige 
både — og, der er ord som kan være af Jesus, men også kan 
tilhøre menigheden; rimeligvis er de oftest Jesuord der er 
rykket ud og sat i falsk relief. Det må stå for Matthæus' 
regning, når han lader Jesus sige: ti menneskesønnen skal 
komme i sin faders herlighed med sine engle, og da skal 
han betale enhver efter hans gerning; det virker ikke over- 
bevisende, eller måske snarere, det virker i høj grad over- 
bevisende, når man kender evangelistens gode jødesind. Men 

deraf følger ingenlunde at han har digtet det på fri hånd, 
vi får det blot ikke at høre i Jesu sammenhæng. 

Men menigheden kunde ikke nøjes med at stille hans ord 
op og give dem relief; han måtte opfylde apokalypserne lige 
så godt som loven og profeterne for at blive den rette Mes- 
sias. De var ikke tilfreds før de fik gjort en rigtig profet ud 
af ham, og da mesteren var borte, gav de Jahve æren og 
ophøjede ham til spåmand. Så tog de hele apokalypsen fra 
Israel rent bogstaveligt, og gav den til mesteren. Allerede 
hos evangelisterne kan man iagttage hvorledes Jesus blev 
korrigeret, på den simple måde at man lagde ham en jødisk 
apokalypse i munden. Det er betegnende at man så at sige 
lader ham oprette det forsømte i sidste øjeblik. Evangeliet 
aftegner ham stående på Oliebjærget med blikket fæstet på 
Jerusalem; denne lejlighed griber fire fremragende disciple, 
Peter, Jakob, Johannes og Andreas — de af hans apostle 
der kunde betragtes som menighedsstøtter — og forhører 
ham i enrum, og de får da al den forklaring de har savnet. 
I en stor tale — endda med indskudt opfordring til læseren 
om at lægge godt mærke — beskriver han tegnene på domme- 
dag og hele krisens forløb; og med sin profeti gendriver han 
alt hvad han har sagt, mens han gik sammen med sine di- 
sciple, meget bedre end nogen af hans modstandere kunde 
have gjort. At der i denne apokalypse hist og her er indflettet 
reminiscenser fra Jesu egne ord er ganske sandsynligt, men 
hvor meget eller hvor lidt der klinger igen af ham selv, kan 
vi aldrig afgøre, da alt tjener til at forstærke den søde, 
kriblende gysen over de forfærdelige ting der skal komme 
og indvarsle dommedagen, da hans retfærdige disciple op- 
rejses til salig triumf over de ugudelige. 

Midt ind i denne digtning lyder hans egen malmfulde, 
myndige røst. Man hører den endogså gennem hans anklage- 
res skrigende stemmer: han her har sagt: jeg kan nedbryde 
Guds tempel og bygge det op igen på tre dage. Dybden i 
disse ord åbenbarer sig først, når man husker på hvad templet 
betød i jødiske tanker: Guds sted, hvor Israels, ja hele ver- 

dens hjærte slog. Og når folket så hen til sejrens store dag, 
fyldtes det med jubel ved tanken på at da skulde templet 
rejse sig 1 ny glans. Forbarm dig over din by Jerusalem, det 
sted hvor du bor, opfyld Sion med din glans og dit tempel 
med din hellighed, — således bad man. Jerusalem skal bygges 
med safirer og smaragder, dets mure med ædle stene, dets 
tårne med purt guld, og alle dets gader skal råbe halleluja 
og sige lovet være Gud, — således varslede man om tempel- 
staden. 

På dette brusende instrument spiller Jesus sin triumf: På 
en stund vil jeg gøre alting nyt med min død. 


Grønbech: Jesus. 10 


D SEEST D SVT ED FØRER 


KAN: 
KORSETS DØD 


DE kunde ikke være andet end at alvorligt tænkende 
mennesker måtte ryste på hovedet over det væv af 
selvmodsigelser der trak sig gennem Jesu forkyndelse som 
også gennem hans liv. Han ophøjer ydmyghed til det ab- 
surde, siger om sig selv at han er kommet for at tjene, — 
og kan ikke tale to ord uden at sige jeg. Han gør ikke andet 
end opløse loven, og pludselig siger han: Jeg er kommet for 
at opfylde loven. Han kræver en renhed i øjet som går over 
menneskeformue — og sætter sig til bords med drankere og 
galgenfugle. Tilgiv, døm ikke, råber han — og viser den 
vildeste uretfærdighed mod folk som mener det bedste. Lyk- 
kelige er de fattige, siger han, — og så findes han blandt 
gæsterne ved rigmænds gilder. Kan man tænke sig nogen 
større selvmodsigelse end den at han som siger: riv øjet ud, 
hvis det forarger dig, samtidig underkender simple renheds- 
forskrifter ved måltidet og bestemmelser om sabbatens rette 
brug, som jo alt sammen skal tjene til at fremme sjælens 
sundhed. 

Man hører opgivelsen 1 tonefaldet, da de ser ham gå ind 
til toldsnyderen Zachæus: han tager ind hos en syndig mand. 
Det er en bemærkning som er faldet mange gange: dette 
menneske spiser og drikker med toldere og syndere. Men 
man kunde ikke blive stående ved forargelsen over det usam- 
menhængende i hans væsen. En redelig mand måtte føle den 
dybeste harme over dette letsind, denne dumdristige legen 

med menneskesjæle, så meget mere som det ikke blot var synd 
mod mennesker, men brøde overfor Jahve. Han fornægter 
det gode og opmuntrer pøbelen til at foragte det, han ringe- 
agter Guds tanker, Mose dyrebare arv til folket, og gør 
den til en legeboldt i synderes hænder. Han forfører folket, 
han gør godt til ondt og ondt til godt, han lærer dem at leve 
som de selv vil, han er virkelig synderes ven, en oprører mod 
Gud, en hovmodig, som det hed, en trodser, en der sætter 
sin egen vilje over Guds vilje. Han lægger øksen ved roden 
til selve den moralske orden, han nøjes ikke med at nedbryde 
loven, men graver selve grunden bort som sædeligheden skal 
bygøes på. Han er mere end folkeforfører, han ér folke- 
fordærver. En synder vil sige: jeg bryder mig ikke om ret- 
færdighed, en falsk profet vil sige: min retfærdighed er bedre 
end eders, — Jesus siger ikke blot: der er ingen retfærdighed, 
men han gør det umuligt at der kan findes nogen. 

Det er ikke nok at han fordrejer hovedet på en hoben 
enfoldige mennesker, han nedbryder alt helligt, han opløser 
alle love, han ophæver al religion, han omstyrter samfundet. 
Han nægter at en skabende, ordnende vilje giver sig til kende 
1 universet, og han har intet andet at sætte i steden end sin 
egen vilje. Hvis en sådan jeg-vilkårlighed får lov til at sejre, 
er dermed det jødiske samfund umuliggjort, med sin moral, 
sin retsfølelse og hele sin kultur. 

Det er middelmådighedens triumf, en heltebedrift efter 
hobens hjærte. Med et ryk river denne Jesus det ideal ned 
som har generet de små samvittigheder; synderen behøver 
ikke at føle nogen uro inderst inde over at han ikke kan stå 
mål med Jahves fordring — tværtimod, det højeste er at 
træde retfærdigheden under fødder. Denne Jesus støder man- 
den med den etiske alvor fra hans sæde og sætter synderen 
op på hans plads og smigrer ham: du er det rette menneske, 
du er den som skal afgøre hvad der er ret, og hvad der er 
uret. 

De vise fædre har talt om at den uretfærdige hader den 
retfærdige, fordi han føler den retfærdiges liv som en dom 

over sit eget hovmod; han siger: lad os nyde livet, andet er 
der ikke, lad os efterstræbe den retfærdige, ti han siger han 
har kundskab om Gud, og han bliver os til revselse for alle 
vore tanker, — han er os en plage. Her bliver da disse ord 
opfyldt for vore øjne med en forfærdende sandhed: synderen 
vil slå den retfærdige mand ihjel, Jesus vil dræbe loven, slette 
skellet mellem godt og ondt. Med et uforsonligt had hader 
jeg disse fjender af Jahve, har de gamle sagt; og hvad kan 
vi sige andet om denne Jahves fjende, om vi har Herrens 
frygt for vore øjne? 

Jesus havde selv undsagt sit folk på livet, og en gang 
måtte der finde et opgør sted. Længe inden det trak sammen, 
kunde folkets førere med sandhed sige: Han må dø, det er 
bedre at eet menneske lider døden, end at hele folket skal 
gå til grunde. Der var ingen tvivl om hans landsskadelighed, 
vanskeligheden lå i at få en klar sag mod ham. For en juridisk 
ret kan det ikke nytte at komme med rent åndelige argu- 
menter, — man kan ikke godt anklage en mand for at han 
principielt bryder hele loven; skal man føre en sag og fælde 
en dom, må man kunne påvise direkte lovstridige handlinger 
og udtalelser. Desværre var det ikke let at gribe Jesus 1 noget 
absolut fældende, fordi han ikke lod sig tvinge op mod et 
dilemma i en diskussion. Atter og atter har man åbenbart 
forsøgt at få ham til at tage et klart standpunkt, men for- 
gæves. Man stillede ham overfor et enten — eller og bad 
om et rent ja eller et rent nej; disse enten — eller betød intet 
for ham; når han skulde svare, måtte svaret lyde: hverken — 
eller. Engang, hedder det, kom de til ham og bad om en 
bestemt erklæring angående hans virksomhed; af hvad magt 
gør du hvad du gør, og hvem er dét som har givet dig denne 
magt? Det skal jeg sige eder, svarede Jesus, men jeg har et 
lille spørgsmål som jeg gerne vilde have besvaret først; var 
Johannes” dåb af Gud, eller var den blot et menneskepåfund? 
Man kan godt forstå de måtte tænke sig om, man vidste aldrig 
hvilke konklusioner han kunde drage af deres svar, hvordan 
det end kom til at lyde, og de svarede derfor klogeligt: det 

er et spørgsmål vi ikke kan udtale os om. Ja så kan jeg heller 
ikke udtale mig om, hvor jeg har fået kraften fra til at gøre 
hvad jeg gør, sagde han. Ofte har han også tirret dem åben- 
bart med en smilende ræsonnerlighed, der af ethvert for- 
nuftigt menneske måtte opfattes som uforskammethed og 
ringeagt og jo heller ikke sjælden endte i åbenbar spot. Det 
stod for dem som spidsfindighed: han snoede sig ud af en- 
hver klemme og veg altid uden om en afgørelse. 

Da Jesus kom op til Jerusalem for at deltage i påske- 
festen, lykkedes det endelig at få ram på ham. Hvad han 
formelt blev fældet på, ved vi ikke med sikkerhed, — dertil 
er beretningen om hans sidste dage alt for flimrende, — men 
det formelle spørgsmål har ikke stor interesse; hvad han blev 
dømt for er klart nok: det jødiske samfund kunde ikke tåle 
ham uden at fornægte sin egen existensberettigelse. Det er 
grumme sandsynligt at modstanderne måtte trække formali- 
teterne ind ved hårene og gøre det mest mulige ud af dem. 
Alle vegne hvor mennesker kæmper ikke for livet, men for 
en ret og sandhed der skal være den eneste i verden, for en 
Gud der ikke tåler nogen anden vilje i verden end sin egen, 
dér må alt, også list og kunstgreb, tjene sandheden. Risikoen 
er for stor til at man tør se for nøje på midlet, da det drejer 
sig om evige værdier; ethvert samfund der hviler på en teori 
eller, som det også kan hedde, en bekendelse, hvad enten det 
nu er en kirkestat, en statskirke eller en klub af Herrens sande 
venner, må hævde, og det ikke som en nødhjælp, men som 
et etisk hovedprincip: det er bedre at eet eller nogle menne- 
sker lider blodig uret, end at hele folket går til grunde ved 
at der udbredes gale meninger. Ja kan der overhovedet begås 
nogen uret ved at korsfæste et menneske for Guds skyld? Når 
det drejer sig om en sådan folkeforfører, behøver man ikke 
at søge efter en grund der retfærdiggør drabet; den Barm- 
hjærtige har jo selv sagt: du skal ikke have medlidenhed med 
ham, ikke skåne ham eller holde din hånd over ham, men slå 
ham ihjel. 

Man må heller ikke glemme at Jesu anklagere havde en 

vanskelig stilling, idet de måtte regne med to størrelser; selv 
om de både moralsk og juridisk kunde bevise at Jesus var 
farlig for samfundet efter deres egne love, måtte de af prak- 
tiske grunde formulere anklagen i en form der kunde gøre 
indtryk på den romerske øvrighed og sætte dens domsapparat 
i gang. Der er nok til at begrunde og forsvare en lidt sum- 
marisk fremgangsmåde. Egentlig var det ikke deres skyld at 
Jesus gik på en æg og kunde risikere at miste fodfæstet ved 
at støde an mod politiske realiteter, og hvad enten man nu 
sympatiserede med det romerske regimente eller afskyede det, 
kunde hverken sympati eller antipati forandre det faktiske, 
at Jesus spillede højt spil og risikerede at miste hovedet. Er 
det efter din mening rigtigt at betale den romerske kejser 
skat, kunde man med fuld føje spørge ham, ti det var et 
aktuelt problem, som alle gudfrygtige mennesker måtte stille 
sig selv og afgøre med deres samvittighed. Et svar på dette 
spørgsmål kunde bringe sin mand i konflikt med autoriteterne, 
det var et faktum som farisæerne ikke havde skabt og heller 
ikke kunde tilsløre. Det er ikke usandsynligt at de jødiske 
autoriteter under processen har fortsat deres arbejde på at 
få udredet Jesu stilling ikke blot til folkets hellige lov, men 
også til den politiske størrelse som de praktisk måtte regne 
med. At Jesus opkaster sig til menneskesøn var uforsvarligt, 
om ikke i al almindelighed, så dog i betragtning af det grund- 
lag han havde for titlen; i hvor høj grad det tillige bragte 
det jødiske samfunds stilling til Romerne i fare, var vel ikke 
uden interesse at få klaret, at ikke hele nationen skulde blive 
indviklet i enkeltmands rumlerier. Den mulighed er der, at 
dette spørgsmål måtte bringes på bane og afgøres ved en 
regulær anklage for højforræderi. 

Men når det gik bedre end man måske havde turdet vente 
efter de erfaringer man havde gjort med den galilæiske pro- 
fet, skyldtes det for en stor del manden selv, der lettede dem 
arbejdet. Han kom dem næsten i forkøbet, det var som vilde 
han fremtvinge en afgørelse. Ikke blot optrådte han ud- 
æskende og tirrede sine modstandere frem til handling, men 

han provokerede ligefrem en anklage. Under selve processen 
drev han, synes det, som sædvanlig sit ironiske spil med mod- 
standerne, men han kastede tillige al forsigtighed over bord 
og gav næsten på trods sine anklagere nye argumenter i 
hænde. Derfor endte processen hurtigt i en dom, og Jesus 
gik lige fra aftensmåltidet til Hovedpandestedet. 

Den sidste aften Jesus var sammen med dem der havde 
fulgt ham gennem årene, gennemlevede han det som var sket, 
og det der forestod. Som altid sad han ene i skaren med sin 
sorg, med sin angst og med sin triumferende vished. Alt dette 
lagde han ind i måltidet og gjorde det til en forjættelse om 
fremtiden; og han så på sine venners øjne at han var ene 
om erindringen og om visheden. Han kendte for godt deres 
drømme til at han kunde have nogen illusion om at de var 
medstdet'der skete; de var stadig optaget af deres. tilkom- 
mende troner og deres værdighed i himmelriget som fyrster 
for et triumferende Israel. Kilderne siger at han flere gange 
i de sidste dage havde forudsagt de vilde lade ham i stikken; 
når de opdagede det ikke gik efter deres forventning; i hvert 
fald giver beretningerne hans stemning, hvordan så ordene 
ér faldet. 

Så delte han brødet ud og sagde: spis, i aften er brødet 
mit legeme; og han lod vinen gå omkring og sagde: drik, 
i kvæld er det mit blod som er i bægeret, det er mit pagtsblod, 
og det udøses til bedste for mange. Og han åd og drak guds- 
rigets stærke drik til afsked med den travle verden, der var 
optaget af mange ting og midt i sin omsorg for det sande og 
gode måtte finde stunder til at stene profeterne. 

Jeg siger eder for sandt, herefter skal jeg ikke drikke af 
vinstokkens frugt før den dag jeg drikker den ny i Guds rige. 

Ny Testamente: Mt = Matthæus, Mc = Marcus, L = Lucas, 
Johs = Johannes, Jac = Jacobs Brev. 

Gamle Testamente: (Gen = 1 Mosebog; Exod = 2 Mosebog; 
Deut = 5 Mosebog; Ps = Salmerne; Hos = Hoseas; Dan — Daniel; 
Zach = Zacharias: Mal = Malachias. 

Senjødedommens Skrifter: IV Ezra; Hen = Henochs Bog; Jes Sir 
= Jesu Sirachs Visdom; Ps Sal = Salomons Salmer; Sap Sal = 
Salomons Visdom; Tob = Tobiths Bog; 2 Macc = Anden Macca- 
bæerbog — se E. Kautzsch: Die Apokryphen und Pseudepigraphen 
des Alten Testaments, eller R. H. Charles: The Apocrypha and 
Pseudepigrapha of the Old Testament; delvis også: F. Buhl: Det 


Gamle Testamentes Apokryfer. PA = Pirqe Aboth, oversat af 
H. L. Strack (i Ausgewåhlte Mishnatraktate) eller hos Charles. 
SB = Strack & Billerbeck: Kommentar zum Neuen Testament aus 


Talmud und Midrasch. 


Det var — og er fremdeles — min hensigt at skrive en fremstilling 
af jødedommen, som baggrund for Jesus af Nazaret. Da imidlertid den 
sidste del af arbejdet ligger færdig, har jeg ment at den foreløbig kunde 
gå på egen hånd. Opgøret med tekstkritiken henskyder jeg til en senere 
del om menigheden, da jeg gerne vil have at billedet af Jesus skal have 
lov til at tale for sig selv. Blot dette vil jeg sige, at min tillid til vore 
gode kilder har vokset sig stærk ved et årelangt, ikke altid opløftende 
studium af den kritiske teologi; jeg ved meget vel hvad jeg gør, når 
jeg hævder ægtheden af så godt som alle de ord der overleveres som 
talte af Jesus. Fremstillingen vil indirekte antyde hvilke steder jeg 
efter en indgående prøvelse af hvert eneste ord anser for senere. For- 
øvrigt nøjes jeg med at henvise til Mystikere II pag. 252. 

Det friske og livsnære i Jesu sprog er nu skjult under en skøn 
patina, så at moderne læsere slet ikke kan fornemme at hans ord er 
talt af en mand der stod midt i sværmen på gaden. Ord som toldere 

og skøger løber over tungen ligesom liljevånd og kærminde; de er 
blevet rent poetiske, så at de ikke behøver at indeholde nogen mening, 
men virker ved deres blotte klang. For at man kan føle lidt af saltet 
i Jesu tale, må den oversættes på hverdagssprog, fri for al antikisering. 

Mc 1,2-6. III: Mt 3,7-10. IV: L 3,10-14. V: Mt 3,11 
og Mc 1,8. — Mt. 3,12. 

Josephus Antiquitates 18,5,2. — Mt 11,11; L 7,28. III: 
Mt 11,7-8; L +,24-8. Det eneste man vidste at fortælle 
om deres møde var at Jesus blev døbt af Johannes, og den 
episode er en ren opbyggelseshistorie over et dogmatisk 
æmne til brug for menigheden. 

Mc 1,14-15. II: Mt 13,55-6; Mc 6,3. — L 4/42: 

L 17,24. — L 9,27. — L 13,19 og 21. — Mc 4,26-0. 
Mt 8,11; L 13,28-29. 

Ps793al 55410 13519878 93 42 

SB T Ty9." TIT:-17 12 354 6560 

L 17,20. — Mc 12,28-34. — L 10,25-37. 

MCciToi3ar ITT EM 155406! 

Mt 7,28-9; Mc 1,22. 

Mt 5,15. — L 16,1-8 a. 

L 8,9; Mc 4,14-20. II: Mc 4,13. 

L 10,30-6. II: L.- 10,25. 

L 14,12-14.. III: 1 6,27-8:73230 EM HS 1 REE 
Mt 18,21-2; L 17,3... Hos Matthæus er denne leveregel 
endnu bedre kodificeret, så at den kan bruges som kirkeret 
i en organiseret menighed. Her i fremstillingen betyder L 
eller Mt ikke nødvendigvis forfatteren til evangeliet, men 
de kredse han repræsenterer. 

L 17,3-4. II: Mt 5,38-42; L 6,29-30.. ITT AM EBOBSEBE 
Mc 10,43-4; Mt 23,11; 18,1; Mc 9,33-5. IV: L 14,8-10. 
LC 17,7-10. IV: L18,10-14. VII f.:"M 50 

Mt 6,3. 

Hos 6,6; Ps 51,19. 

ME 1:56 /30! 

Mc…10,14; Mt 19,14; L 18,16.'— Mt"18, 380 NERE 
18,35-42; Mc 10,46-52; Mt 20,29-34. 

L 8,43-8; Mc 5,25-34; Mt 9,20-2. II: L 7+,36-9; 48-50. 
IV: Mc 5,34; 10,52; L 17,19. — Mt 8,5-10,13; L 7,10. 

Mc: 9,19. — Mt 11,10-19; 21,32. — Mt 17,20: 21,21; 
VIG 1253-3115 5-6: 

Me"2;1-12; (Mt 9,18; L 5,17-26).… IIT: Mt 15,21-8; 
Mc 7,24-30. 

VIGE 24-20 SVIE 7314-20 SEITE MET TI 12-14 20-2. 
III: Mc 11,24. — Mt 21,22. — Mc 9,29 (ifølge nogle 
håndskrifter). — (Jac 5,14). — (Johs 16,23). 

ME 16-20; McCRT2533-5:2 56/43-51 "Mt: 6, 22-3: LL 
1134-0800 LIE 1570 20 ET VE Mt 725 174-307 (1 79712-27). 
WIGSS'ASNE 11:95 72148: 

Det 1072730 særlie SETT TET 133271 223 OT VE: 
NI 5527-2379 78 33 NE 70/18 ME TO 11-12: —— Mt 
5,33-7. — Mt 5,20. . 

Mt 19,I0-12. 

Mt 6,2-6; 16-18. 

Mt.23,6. — Mt 5,16. III: L 18,10-14. 

L 10,41-2 (efter nogle håndskrifter). — Mt 6,31-3; 
L 12,29-31. 

Mee 65Æ 0167137 — ME 6,19-21;-1:12,33-4: 11: L 
12 13-20: 

L 14,26. IV: Mt 12,46-50; L 8,19-21; Mc 3,31-5. — 
1050:09AV 8217 VV: Mt 18,8-0; Mc 0,43-7; Mt 
SSO VER VIC 10,25: Mt 1024:.0"18,2524 VII: 
NETTO GOTÆVIC70,17-21;' LL: 18,18-22. 

BR 5 620: Mt" 532 Vf.: 74 16-24. 
Mt 22,11-14. Heldigvis er det kun Mt som har pro- 
tokoleret at der forlanges en bestemt tro og en utvetydig 
erklæring om at man tilhørte menigheden, for at man 
kunde have udsigt til at komme i himlen. I sin version har 
han indsat, at tjenerne som blev sendt ud på vejene, ind- 
samlede både onde og gode; de som prædikede og ledede 
menighederne, havde ikke og kunde ikke have det kritiske 
blik som afgjorde hvem der var ægte medlemmer af me- 
nigheden, og hvem der blot løb med uden at tro på den 
rette måde, men det vil straks blive afgjort hinsides. Som 
slutsten sætter han et af Jesu ord: mange er kaldet, men 
få er udvalgt, der ved denne anbringelse kommer til at 
gøre en nytte som mesteren ikke havde forudset. III: 
L 6,20-1. 

Mc 10,15; L 18,17. 

Mc 8,35; Mt. 10,309; £.6,25;:0,724;717333 0 (ORE 
overleveret i flere skikkelser. Den simple, betingelsesløse 
form er utvivlsomt den oprindelige, ingen af Jesu efter- 
følgere kunde falde på at simplificere den og derved tage 
det kristelige bort. Tilføjelserne: for min skyld, for det 
gode budskabs skyld, lægger intet til og tager intet fra 
i Jesu mund, cf. her pag. 102. IV f.: L75/71532! 
Mc 8,36-7; L 9,25; Mt 16,26. — Ps 409. 

L 16,1-8a. III: Mc 12,34. —"Mt"11077: L ",26-8. 
L:6,20; 24. — Mt 18,3. — Mt %;17-201 HEE NERE 
Mt 9,12-13; L 5,31-2. — É 15,7. IV: "Mt ”%;717020; 
L 13,6-0. 

Mt: 7,13; L 13,24. II: L:14,28-323 "TT FAM FSK GE SE 
L 9,57-8. IV f.: Mt 11,28-30; cf. f. ex. Jes Sir 6,18 ff.; 
14,20;-15, 1123/16 24370247 TED S PEN ES TREERE 

Mc 4,11-12; (L 8,10; Mt 13,11- EN IV: Mt 22,14. — 
L 13,24. — Mt 7,13. V f.: Mt 13,3-8: 

Mc 10,26-7; Mt 19,25-6; L 18,26-7. V: Mt 13,44-6. 
cf. PA I 12. — Mt 6,3. 

PA TU SS IL MS 538l 

Mt 5,39. II: Johs. 8,3-11.. TIT: Mc 2,3-5. 78: 
PsiT ro lons SPARER 

Exod 20,8; Deut 5,12. III: L 13,11-13; Mc 3,1-6; 
Mt 12,9-14; L 6,6-11. IV f.: L 13,10-13. — L 6,9; 
14,5; 13,15. 

Mt:'6,25; £ 12,23... II: Mc 2,18:207"MtForrÆrs ER 
5,33-5. III: Mc 7%,1-5; 15-20; Mt 15,1-2; II; 15-18. 
NICr0357: 

Mc 7,9-13; Mt 15,3-6. 

Mt 21,12-13; L 19,45-6.:— (L 2,22-4). —" PAR 
Haggai 2,8; SB IV 1203. — L 19,46. 

L 6,34; cf. Mc 5,46-7; cf. Jes Sir 29,2. 

Exod 20,12; Deut 5,16. IV: PA III 16. 

Mt'0;11:05 15,2: 

Mc 2,27-8; Mt 12,5-6. 

Mt 7,15. — Mt 15,14. II: Mt 15, 3-6. ILISfERMI RER: 
16-22. Ved en sær ironi bruger samme Mt som gengiver 

Jesu brandtaler, regelmæssig himmelriget i steden for 
gudsriget, for ikke at nævne Guds navn. 

Me 70522792" Mtr107"3:8, 

M&1243-5:31917 24-06: 

L 18,11-12. III: Mt 5,45. — L 13,1-5. 

Mt 18,23-35. 

FSA 157 SSRI VE STESO STE (Mt 415 MC 
6,37-8). 

NESS: 0347 ES OM OVEN Go SETE 8 ML 23,5: 

Ni 2320-300 581 1147-57 UI SF MLS 75 4-0 == Mt 
23,24. — Mc 12,40; L 20,47. — Mt 23,4. 

UN eSATA ET SYS IV TS 70 TMM CS 155 ME 16, 0: 
NERONE TOR TEN ENT 0 30762010 35 1313/30 ME 
21,28-32: cf. Jes Sir 19,21. — Mt 8,11; L 13,28-30. 
NEAL EM 70 STIV Mt 721 12-13; 4 Me 
15155781 1910 45-06). 

FRESOSKOM ETS 19-13), 

BERG RD == PS 1735 0-9 0t f.ex Jes Sir 143. 
III: Mt 6,28-0. 

Ps 107,33-8, 104,20-2. IV: Mt 6,26-30; L 12,24-8. 

IS STÆRSER: 


Aron 0 ss —— Mt 70,42 5 Cf f.ex: Jes 515431; 12: 
III: Mc 3,1-5. — Mt 9,1-7. 
PETO BSA: 


Gen 1,4 og 10 etc. 

Mt: 12,36. — Mt 12,33-35- 

IESKET ETS ed NVE BETS 458 23770; 

MESTRE PAS YSEIVER Det er eivet; "at Jesu ord 
ikke har samme klangfarve som vore. Jødens »had« var en 
svagere form for menneskekærlighed isprængt en moralsk 
misbilligelse; for Jesus er hadet en modsætning til hvad 
der er og skal være det normale: at elske aktivt og ube- 
tinget. Vi må oversætte direkte for at få skellet tilstræk- 
kelig klart, men egentlig skulde vi konstituere en mod- 
sætning som: elske og uelske. 

Mt 5,46. — L 14,12-14. 

L 12,33-4. — Mc 10,28-30; L 18,28-30. — L 22,28-30; 
Mt 19,27-9. II: L 6,27-8; 32-6; (Mt 5,43-5). 

Mc 4,24. — L 19,26. ? 

L 7,26-8; Mt 11,9-11. II: Mt 5,20. — Mt 5,17-18. — 
Mt 23,3. III: Mc 13,31; Mt 24,35; L 21,33; tankeløst 
puttet ind i en apokalypse, hvor ordene intet har at gøre. 
Mc 12,28-34; Mt 22,34-40. II: Enhver der har læst 
Den barmhjærtige samaritan, vil dog vel ikke tage Jesu 
ord til den kananæiske kvinde som et udtryk for jødisk 
nationalisme. For evangelisterne, der benytter enhver mu- 
lighed til at gøre Jesus fornuftig, er scenen naturligvis 
velkommen ; i udsendelsesordene driver de det til at lægge 
en regulær jødisk dogmatik i hans mund: gå ikke hen på 
hedningers vej, og gå ikke ind i samaritaners by, Mt 10,5. 
L har også fundet Jesus lidt for beredvillig til at give sig 
af med en hedensk officer; så må synagogeforstanderen 
give ham attest for at han har gjort sig værdig til at be- 
handles som proselyt, fordi han har bygget dem en sy- 
nagoge. Mt 15,24 har samme jødiske sømmelighedsfølelse 
og er glad ved at have noget reelt at hænge den på. 

Ps: 33,9. IT: Mt'6,25:31511007955530) 

Mc 4,36-40; (Mt 8,23-7; L 8,23-5). III: Mt 6,27; 
31-3; L. 12,25; 29-31. IV RSESMETO 283 TERRE RER 
2. Macc 6,27-8. 

Jes Sir 28,6-7; P A II 12. II: Gen 1,26. — Exod 64: 
Mt 6,7-8. III: Mt 7,7-11. — L 11,5-8. 

L 18,2-5. II: L 11,13. — Johs 14,13. — EL 76/8 5-13! 
At L måske i den ene af sine forklaringer tager sin tilflugt 
til et ord man huskede fra Jesus, forandrer intet i sagen 
på dette sted. I det hele bygger evangelisterne ikke sjæl- 
den på fri hånd med ægte materiale — således måske 
også i Mt version af den store nadver? — de opnår 
deres virkning ved at sætte Jesu ord i deres eget relief. 
Følgen er at den oprindelige sammenhæng, som gav me- 
sterens ord deres mening, er gået tabt. Det er historiens 
ironi, at L netop bruger Jesu ord til at indskærpe menig- 
heden at de skal bruge mange og lange bønner. — L 18,1 

Mt 9,16-17; L 5,36-9. III: L7%7,33-5 og 32; Mt 11,16-19. 
L 7,36-47. 

cap 300—Mt 2611;-Mc:1417; cf: Deut 15,11. — Mt 
13,52. 

L 13,23-4. — Mc 8,11-12. 

Mc 9,33-7; L 9,46-8. — Mt 20,20-8; Mc 10,35-45. — 

Mc 10,42-4; Mt 20,25-7; 22,25-7. — Mt 22,29-31; 
Mer755555 90/35 TITS Mt 115.017 220 Mc 
13,28-29; Mt 24,32-3; L 21,29-31. IV: L 17,20-1. — 
L 6,20. — Mc 10,21. — L 11,20. 

Mc106;20330= Mt 10,29; L. 18,29-30. IIT:-Mt-13,31-3; 

Mc. 13,30. — L 17,24. — L 17,26-30; Mt 24,37-41. 

129608 ME854 45-51. TIT: 7236-82 IV: 13,25. 
V: Mc 9,1. — Mt 13,47-50. VI: Mt 13,24-30. 

L 13,26-27. — Mt 7,22-3. V: Mt 12,36. 

Mt 10,32-3; (Mc 8,38; L 9,26; 12,8). III: Mt 25,31-46. 
Mt 10,42; (Mc 9,41). — Mt 18,5; Mc 9,35; L 9,48. 
Der behøvedes kun et lille arrangement i ordene for at 
få dem til at stemme med menighedens tarv. Mc går vi- 
dere i sin rettelse og tilføjer det rent dogmatiske: den 
som giver eder et bæger koldt vand i mit navn, fordi I 
hører Kristus til. Men som sædvanlig er det Mt som 
får bedst skik på ordene, så at de ikke blot bliver en trøst 
for menighedsmedlemmerne, men et våben til at slå kæt- 
tere og falske brødre for panden med, og samtidig en op- 
muntring til at behandle sjælehyrderne godt: den som 
modtager en profet, skal få en profets løn, og den som 
modtager en retfærdig fordi han er retfærdig, skal få en 

retfærdigs løn. Med en lykkelig inkonsekvens har han 
bevaret den oprindelige form for resten, som Mc har 
forbedret. 

Mt 10,34-0; (L 12,51-3). TIT f.: MESTER 
13-15; Jes 14,12-13; 15. 

Mc 3;23-30; Mt 12,25-32; L 11/17-23." TVER: 
Mc 10,17-18; L 18,18-19; (Mt 19,16-17). II: Mt 7,21 
og L 6,46. — L 6,47-9; Mt 7,24-7. III Mt 12,30; 
L:11,23: — Mc:038-40:11219,40-50) 

Mc 6,11; Mt 10,14; L 9,5 og 10,10-11.— L 10,16. III: 
L 62325: — L 17,1-2 (med et indskud fra Mt 26,24); 
(Mc 9,42; Mt 18,6-7). 

Mc 8,11-12; Mt 16,4; L 11,29-32; Mt 12,38-41. 

Mc 2,9. — Mc 3,4. — L 6,5. IL: MER RER 
11,31-2. — Mt 16,2-3; L 12,54-6. IV: L 16,29-31. 

L. 17,20. — Mc 13,4; Mt 243; DOT AED 
VII, 13;. Hen cap. 71; cf. cap 30 MASTERS SEES 
cap 48; SB IV +79 f. I hvilket omfang Jesus har brugt 
navnet menneskesøn om sig selv, kan vi ikke vide. Ved 
at stille alle evangeliesteder sammen ser man kun at titlen 
er blevet standardiseret og gjort til cliché, der frit ind- 
føres i ord hvor Jesus aldrig har sagt andet end: jeg. 
Mt når højdepunktet med sit: hvem siger I at menneske- 
sønnen er, hvor de andre har: hvem siger I at jeg er; 
det er typisk doktrintankeløshed. Utvivlsomt går sprog- 
brugen tilbage til Jesus selv, som formodentlig har brugt 
den på visse steder som en understregning af at det er 
ham, menneskesønnen, som siger sådan og sådan. Videre 
kan vi ikke komme. 

14/10-27) IV AMS 

L 16,16; (Mt 11,12). III: Mc' 12,1-0; VID re 
L 20,9-16. 

Exod 24,1-7. 411: Mc" 14,24; Mt=-26, 2800 PIR 
13,16-17; (1 10,23-4). 

L '20,17-18;. (Mc 12,10; Mt 21,42). IV: Det-skål ud 
trykkelig betones at en lidende Messias kender senjøde- 
dommen overhovedet ikke. IV Ezra 7,29 har en helt 
anden betydning, som enhver læser selv kan se. For mig 

er. det mest betydningsfulde vidnesbyrd ordet L 22,36, 
som må være faldet henimod slutningen af Jesu liv. 
Se her pag. 138. Udsendelsen: Mc '6,7 f.; Mt 10,1 f.; 
L 9,1 f.; 10,1 f. Det eneste faktiske vi får, er en instruk- 
tion som er sammenflikket af Jesuord og af senere regler 
for rejseprædikanter i menigheden. L 10,17 f. indeholder 
muligvis en erindring om Jesu modtagelse af sine tilbage- 
vendende disciple, og den er alt andet end entusiastisk. 
Mc 10,38-9; Mt 20,22-3. III: Mt 24,27; L 17,24. — 
Lidelsesforudsigelser: Mc 8,31; Mt 16,21; L 9,22. Mc 
9,31; Mt 17,22-3; L 9,44. Mc 10,33-4; Mt 20,18-19; 
L 18,31-3. — L 14,27; Mc 8,34; Mt 10,38; Mt 16,24. 
FVR HF ro sor SE" Mt" 26/30: — ME ILSE: Mt 26,38. 
ME 3323 ME 622 3 SUT TT 773 3 3M TV: CL 10) 4T-A4) 
Om vi kan påvise netop det kapitel og vers som steg op 
i mindet, bliver naturligvis ganske underordnet. For det 
første har vi ikke alt hvad jødedommen har produceret ; 
for det andet og vigtigere levede literaturen i jødiske sjæle 
som en musik, der kunde genspilles frit. Billederne, ryt- 
men, faldet i ordet er letkendelige. Salmen L 19,42 er 
en gendigtning af utallige profetsteder, som udtrykte hvad 
der kunde og måtte ske med et troløst Israel, og derfor 
bliver et varsel til eftertanke i almindelighed, uden at 
man behøver at tænke på en bestemt krigerisk begivenhed ; 
sådan fornyes ordene i Jesu personlige form. At salmen 
så bagefter af menigheden er blevet opfattet som en spå- 
dom om Jerusalems ødelæggelse, berører ikke Jesu ord. 
ME104SM£f20 28: IT: Mc 817-198: Mt 16,18. TIT: 
Mc 15,34; Mt 27,46. — Mc 14,29-31; Mt 26,33-5. 

1 22,32. — Mc 14,21; Mt 26,24: Il: L 22,35-8: cf. 
Mt 6/8)" TIT 12 40. — LL 18,8: — L 13,34-5;. Mt 
23,37-9. 

Se lidelsesforudsigelserne, citeret til 135, III; undtages må 
dog: L 9,44. — Mt 12,40. — L 13,31-3. III: Hos 6,2 
etc., cf. SB III, 0. 

Mc 14,48-9; Mt 26,55; L 22,52-3. — Mc 14,61-2; Mt 
26,63-4; L 22,67-9. Cf. G. Bertram i Festgabe fur Adolf 
Deissmann. 


MIE 6 27; 


11% 


164 


va SIT 

Mc 13,3 ff.; (Mt 24,3 ff.; L 21,5 ff.) Som enhver 
læser selv kan se ved en simpel sammenligning, er disse 
kapitler et rent abklatsch af senjødiske apokalypser; de 
er blot rettet til efter menighedens tarv og oplevelser 
senere hen, sådan at de kan gøre tjeneste som kristelige. 
III f.: Mt 26,61; (Mc 14,58). — Jes Sir 36,18 og Tob 
13,17; cf. f. ex. Hen cap. 90. Om tre dage: se foran 
pag. 139. 

Ctsutlex ss Sap Sal IT 

Johs. 11,50. — Mc 11,27-33; Mt 21-23-7; L 20,1-8. 
SB II 843; Strack: Jesus. Die Håretiker und die Christen 
(1910) p. 18. 

Mc 12,13-17; Mt 22,15-22; L 20,20-6. 

Mc 14,26-31; Mt 26,30-5; L 22,31-4. III f.: Mc 14,22-5. 

